Faadhippolhah bali fethurun: Test kurun lasvi kamuge thuhumathu! - One Online\nފާދިއްޕޮޅަށް ބަލި ފެތުރުން: ޓެސްޓު ކުރުން ލަސްވި ކަމުގެ ތުހުމަތު!\nނައިފަރުގައި މީހަކު ކޮވިޑަށް ޓެސްޓު ކުރނީ-- ފޮޓޯ: ޅ. އަތޮޅު ހޮސްޕިޓަލް\nމާލެ ފިޔަވައި ރާއްޖޭގައި އެންމެ ގިނަ ކޮވިޑް ބަލި މީހުން ތިބި އެއް ރަށަކީ ފާދިއްޕޮޅު ފެލިވަރެވެ. ފެލިވަރުން މިހާތަނަށް ގާތްގަނޑަކަށް 400 އަށްވުރެ ގިނަ މީހުން ޕޮޒިޓިވް ވެފައިވާއިރު މިއަދަދު ދަނީ ދުވަހެއް ދުވަހަކަށް އިތުރު ވަމުންނެވެ. ފެލިވަރަކީ މަސްވެރިކަމުގެ މަސައްކަތަށް ދޫކޮށްފައިވާ ރަށަކަށްވުމުން އެއީ ރާއްޖޭގެ އެކި ހިސާބުތަކުން ކޮންމެ ދުވަހަކު ކަހަލަ ގޮތަކަށް މީހުންދާ ރަށެކެވެ.\nފެލިވަރަށް ކޮވިޑް ބަލި ފެތުރުނު ގޮތެއް މިހާތަނަށް ހޯދިފައި ނުވާއިރު ފެލިވަރުން މީހުން ދަތުރުކުރި އެ އަތޮޅުގެ އެހެން ރަށްތަކުން ތުހުމަތު ކުރާ ގޮތުގައި ފެލިވަރަށް ބަލި ފެތުރުނީ މަސްކިރާ ބޯޓެއްގެ ކެޕްޓަނެއްގެ ފަރާތުންނެވެ. ނަމަވެސް މިއީ ކަން ހިނގައި ދިޔަ ގޮތް ކަމެއް އަދި ޔަގީނެއް ނުވެ އެވެ. އެކަމަކު މިއީ ތުންތުން މަތިން ދެކެވޭ ވާހަކަ އެކެވެ.\nފެލިވަރު ކްލަސްޓާއިން މުޅި ފާދިއްޕޮޅަށް ބަލި ފެތުރިފައިވާއިރު އެއަތޮޅު ނައިފަރު ކައުންސިލްގެ ކުރީގެ ރައީސް މުހަމައްދު ކާރިމް "ވަން" އަށް މައުލޫމާތު ދެއްވަމުން ވިދާޅުވީ ފެލިވަރުގައި ކޮވިޑް ފެތުރުމުގެ ކުރިން ގަދަ ހުމެއް ފެތުރުނު ކަމުގެ މައުލޫމާތު އެރަށުގައި މަސައްކަތް ކުރާ ބައެއް މުވައްޒަފުންގެ ފަރާތުން ލިބިފައިވާ ކަމަށެވެ. އެގޮތުން ގަދަ ހުމެއް އައިސް އާދައިގެ ބޭހަކަށް ބަލި ގުޑައި ނުލުމުން އެތައް ބަޔަކު ނައިފަރު ހޮސްޕިޓަލަށް ދެއްކި ކަމުގެ މައުލޫމާތުވެސް އޭނާ އަށް ލިބިފައިވާ ކަމަށް ވިދާޅުވި އެވެ. ނަމަވެސް މި މީހުންނަށް އެޓެންޑް ވި ޑޮކްޓަރުންނާއި ނަރުހުން މިއީ ސީރިއަސް ހުމެއްގެ ގޮތުގައި ނުދެކޭ ކަމަށާއި އެކަމުގެ ސަބަބުން ކޮވިޑަށް ޓެސްޓު ނުކޮށް އެންމެން ރަށުތެރެއަށް ދޫކޮށްލެވުނު ކަމަށް ކާރިމް ވިދާޅުވި އެވެ.\n"ފެލިވަރުގަ މިދޭތެރެއިން ވަރަށް ގަދަ ހުމެއް ފެތުރުނު. އޭގެ ތެރެއިން ބައެއް މީހުން މިރަށަށް (ނައިފަރަށް) އައިސް ޑޮކްޓަރަށް ދެއްކި. އެކަމަކު އެއީ އާދައިގެ ވައިރަލް ފީވާއެއް ކަމަށް ހިތައި ދޫކޮށްލި. ބައެއް މީހުން އޭރު ޑޮކްޓަރަށް ދައްކަން އައިސް އެބަހުރި ބުނެފަ ތިމަންނަމެން ހުން އައިސް ބޮލުގަ ރިއްސާ އެނބުރުން އަރައިގެން ވެއްޓިފަވެސް އެބަހުއްޓޭ ހެޔަށް ވެސް ގޮތްވެގެން. އާދަޔާ ހިލާފަށް ގިނައިން މީހުން ބަލިވެގެން ޑޮކްޓަރަށް ދެއްކީމަ އަސްލު އޮންނާނެ ގޮތަކީ އަތޮޅުގައި ހުންނަ ހެލްތު ކަންކަމުގެ އިސްފަރާތްތަކާއި ހިއްސާ ކުރުން. އެކަމަކު އެ ދުވަސްވަރަކީ ރަށުގައިވެސް ރޯގާއެއް ފެތުރުނު ދުވަސްވަރެއް ވީމަ ކޮވިޑް ކަހަލަ ބޮޑު ބައްޔެއް ހުރެދާނެ ކަމަށް ގަބޫލު ނުކުރެވުނީ ކަންނޭނގެ. އެކަމަކު ނައިފަރު ހޮސްޕިޓަލުގެ ނަރުހެއް ޕޮޒިޓިވް ވެ އެ ހިސާބުން މިކަން ސީރިއަސް ކަމެއްގެ ގޮތުގަ މި ބެލީ." އޭނާ ބުންޏެވެ.\nކާރިމް ވިދާޅުވީ އުނގޫފާރުން ދަތުރު ކުރި މީހުން ކަރަންޓީނު ވެ ކޮވިޑަށް ޓެސްޓު ކުރަން އެންގުމުން އޭރު ނައިފަރުން އުނގޫފާރަށް ދަތުރުކުރި އެންމެން ޓެސްޓު ކުރި ކަމަށެވެ. އަދި އޭގެ ތެރެއިން ހޮސްޕިޓަލްގައި މަސައްކަތްކުރާ ނަރުހަކު ޕޮޒިޓިވް ވި ކަމަށާއި އޭގެ ފަހުން ފެލިވަރުން ބަލިވެގެން ޑޮކްޓަރަށް ދައްކަން ދިޔަ ބަޔަކުވެސް ކޮވިޑަށް ޓެސްޓުކޮށް ޕޮޒިޓިވް ވެފައިވާ ކަމަށެވެ.\n16 މެއި 2020، މާލެ، ކޮވިޑް19ގެ ނުރައްކާ ކުޑަކުރުމަށް ލޮކްޑައުން ކުރުމާގުޅިގެން މަސް މާރުކޭޓު ބަންދުކުރުމުން މަސްވެރިން ދޯނިތަކުގައި މަސްވިއްކުން -- ވަން ފޮޓޯ: މުހައްމަދު އައުޒަމް\nއޭނާ ވިދާޅުވީ ފެލިވަރުގައި މަސައްކަތް ކުރާ ގިނަ މީހުންނަކީ ޅަވިޔަނި އަތޮޅަށް ނިސްބަތްވާ ބަޔަކަށްވެފައި އެ މީހުންގެ ފަރާތުން ބަލި ފެތުރުމުގެ ބިރު މުޅި އަތޮޅަށް އޮތް ކަމަށެވެ. އަދި އުނގޫފާރަށް ދަތުރުކުރި ނަރުސް މީހާ އަކީ، އުނގޫފާރު ކްލަސްޓާ އާއި ގުޅުން ހުރި ކަމަށް ބެލެވޭ މީހެއް ނޫން ކަމަށާއި އޭނާ އަށްވެސް ކޮވިޑް ޖެހިފައިވަނީ ފެލިވަރުން އޭގެ ކުރިން ބަލިވެގެން ޑޮކްޓަރަށް ދައްކަން އައި ބަޔަކާ ކޮންޓެކްޓް ވެގެން ކަން ބެލެވޭ ކަމަށެވެ.\nކާރިމް އިތުރަށް ވިދާޅުވީ ކުރިން ޓެސްޓު ކުރެވުނު ނަމަ މިހާ ގިނަ އަދަދަކަށް މީހުން ޕޮޒިޓިވް ވުމުގެ ފުރުސަތު ކުޑަވެގެންދާނެ ކަމަށް ގަބޫލު ކުރައްވާ ކަމަށެވެ.\nއެހެން ކަމުން ފެލިވަރުން ބަލި ފެތުރުނުތާ ގިނަ ދުވަސްތަކެއް މިވަނީ ވެފަ އެވެ. މިފަދަ ބަލިމަޑު ދުވަސްވަރެއްގައި ބަލިވެގެން އާދަޔާ ހިލާފަށް ގިނައިން އެއްތަނަކުން މީހުން ޑޮކްޓަރަށް ދައްކާނަމަ އެފަދަ މީހުން ޓެސްޓު ކުރުމަކީ މުހިންމު ކަމެކެވެ. މިކަމަށް ސިއްހީ މާހިރުންވެސް ދެކޮޅެއް ނަހަދަ އެވެ.\nނައިފަރު ހޮސްޕިޓަލުގެ މެނޭޖަރު ޖައުފަރު އަބްދުﷲ "ވަން" އަށް މައުލޫމާތު ދެއްވަމުން ވިދާޅުވީ، އެރަށްރަށުގައި ކޮވިޑް ފެތުރުމުގެ ކުރިން ފެލިވަރުން ހުން އައިސްގެން ގިނަ އަދަދަކަށް މީހުން ޑޮކްޓަރަށް ދައްކާފައިވާ ކަމަށެވެ. ނަމަވެސް އޭރު އެމީހުން ކޮވިޑަށް ޓެސްޓު ކޮށްފައި ނުވާ ކަމަށެވެ.\nނައިފަރު ސިއްހީ ހިދުމަތްތެރިންތަކެއް-- ފޮޓޯ: ޅ. އަތޮޅު ހޮސްޕިޓަލް\nކޮވިޑަށް ޓެސްޓު ނުކުރީ ކީއްވެތޯ ސުވާލު ކުރުމުން ވިދާޅުވީ އޭރު އެމީހުންނަށް އެޓެންޑްވި ނަރުހުންނާއި ޑޮކްޓަރުންނަށް އެމީހުންގެ ފަރާތުން އެފަދަ ކަމެއް ފެނި ރިޕޯޓު ކޮށްފައި ނުވާ ކަމަށެވެ. އެހެން ކަމުން ޕަބްލިކް ހެލްތަށްވެސް މިކަން އެންގިފައި ނުވާ ކަމަށް ވިދާޅުވި އެވެ.\n"އަޅުގަނޑުމެންނަށް އެލާޓް ލިބުނު ހިސާބުން އަޅަންވާ ފިޔަވަޅުތައް އެޅިން. އެ ދުވަސްވަރަކީ ނައިފަރުގަވެސް ރޯގާއެއް ފެތުރުނު ދުވަސަވަރެއް. އެހެންވެ އޭރު ދެން ޓެސްޓު ނުކޮށް އެލާޓް ނުކުރެވި އޮތީ. ނަމަވެސް ވަކި ހިސާބަކުން މި ދެންނެވީ ފެލިވަރުން އެއްފަހަރާ މާގިނައިން މީހުންތައް ބަލިވެ ޑޮކްޓަރަށް ދައްކާތީ ޕަބްލިކް ހެލްތުން ވަގުތުން އެންގީ މިކަމަށް ސަމާލުވެ ޓެސްޓުތައް ކުރަން. އެހިސާބުން އަޅުގަނޑުމެން އެކްޝަން ނެގިން. އެހެންވީމަ ގަބޫލުކުރެވޭ ކުރިންވެސް ފެލިވަރުގަ ބަލި ދިޔައީ ފެތުރެމުންކަން." އޭނާ ވިދާޅުވި އެވެ.\nޖައުފަރު ވިދާޅުވީ ދުވާލެއްގެ މައްޗަށް 40 ވަރަކަށް ސާމްޕަލް ނެގޭ ކަމަށާއި ނަމަވެސް ނަތީޖާ ލިބުމުގައި ކުޑަ ލަސްވުމެއް އުޅޭތީ ދަތިތަކެއް ކުރިމަތިވަމުން އަންނަ ކަމަށެވެ. އެހެން ކަމުން މިކަމަށް ހައްލެއް ހޯދައިދިނުމަށް ޓަކައި ނައިފަރުގައި ކޮވިޑަށް ޓެސްޓު ކުރެވޭނެ އިންތިޒާމެއް ހަމަޖައްސައި ދިނުމަކީ ވަރަށް އެދޭ ކަމެއް ކަމަށެވެ.\nޅ. އަތޮޅު ހޮސްޕިޓަލުގައި މަރުވި މީހަކު ކޮވިޑަށް ޕޮޒިޓިވް ވެފައިވާތީ ރައްކާތެރިކަމުގެ ފިޔަވަޅާއެކު ޖަނާޒާގެ ކަންކަން ކުރިއަށް ދަނީ-- ފޮޓޯ: ޅ. އަތޮޅު ހޮސްޕިޓަލް\nމީގެ އިތުރުން މިހާރު އަޅާފައިވާ ފިޔަވަޅުތަކަށް ރައްޔިތުންގެ ފަރާތުން އެއްބާރުލުން ދެމުންދާތީ ރައްޔިތުންނަށް އެކަމަށް ޝުކުރު އަދާ ކުރާ ކަމަށާއި ނަމަވެސް ބައެއް ކަންކަމުގެ ސަބަބުން ހިތާމަ ކުރާ ކަމަށްވެސް އޭނާ ވިދާޅުވި އެވެ. އެގޮތުން ކޮންޓެކްޓް ވެފައި ވީ ނަމަވެސް އެކަން ސިއްރުކޮށް އެކަމާބެހޭ ސައްހަ މައުލޫމާތު ބައެއް ފަރާތްތަކުން ނުދީ ހިފަހައްޓަމުންދާ ކަމަށް އޭނާ ވިދާޅުވި އެވެ.\nމުޅި ޅަވިޔަނި އަތޮޅަށް ކޮވިޑް ފެތުރިފައިވާއިރު މިހާރުވެސް އެއަތޮޅުގެ ފަސް ރަށަކަށް އަރައި ފޭބުން ވަނީ މަނާކޮށްފަ އެވެ. އަދި ނައިފަރުގައި ވަނީ ކާފިއު އިއުލާންކޮށް ހާއްސަ ހުއްދައަކާއެކު ނޫނީ ގެއިން ބޭރަށް ނުކުތުން މަނާކޮށްފަ އެވެ.\nމުޅި ރާއްޖެއިން ކޮވިޑް ބަލި ޖެހުނު މީހުންގެ އަދަދު 25،000 އިން މައްޗަށް އަރާފައިވާއިރު މި ބަލީގައި 67 މީހަކު ވަނީ މަރުވެފަ އެވެ.\nގުޅޭ ޓެގު ޅ. ނައިފަރު ކޮވިޑް 19 ޅ. ފެލިވަރު ސިއްހަތު ހެލްތު ޕްރޮޓެކްޝަން އެޖެންސީ (އެޗްޕީއޭ) ޅ. އަތޮޅު


ރާއްޖެއިން އިންޑިއާއަށް ޖެއްސުން ކުރުން ހުއްޓާލަން ވެއްޖެ!! - MV Times\nރާއްޖެއިން އިންޑިއާއަށް ޖެއްސުން ކުރުން ހުއްޓާލަން ވެއްޖެ!!\n12 December 16th, 2012 - 10:05 AM\nޖީއެމްއާރު އަތުން އެއަރޕޯޓު އަތުލައި ހުރިހާ ކަމެއް ދިވެހި ސަރުކާރު ބޭނުން ވިގޮތައް ނިމިއްޖެއެވެ. އެހިސާބުން އިންޑިއާ ގޮތްދޫކޮށް ހަރުކަށި ރާގުވެސް ބަދަލު ކުރިއެވެ. އިންޑިއާގެ ފޮރިން ސެކްރެޓަރީ ވިދާޅުވީ ކުރި އެކޭ އެއްގޮތައް ދެ ގައުމުގެ ގުޅުން އިޔާދަކުރުމަށް މަސައްކަތް ކުރައްވާނެކަމަށެވެ. އެކަމަކު ރާއްޖޭގެ ޑިފެންސް މިނިސްޓަރ ފުރާވަޑައިގަތީ ދިމާ އިދިކޮޅަށް، ޗައިނާ އާދިމާލަށެވެ. އިންޑިއާ އިން އެދެއްކީ ޑިޕްލޮމެސީގެ ލާމަސީލު މިސާލެކެވެ. ޑިޕްލޮމެޓިކް ތަޖުރިބާކާރުން ދެކެވަޑައިގަންނަޥާ ގޮތުގައި މި ދަނޑިވަޅަކީ ދިވެހިރާއްޖެއިން "ޑެމޭޖް" ކުޑަ ކުރަން މަސައްކަތް ކުރަން ފަށަންވީ ވަގުތެވެ. ނަމަވެސް ޑރ.ވަހީދުގެ ސަރުކާރުން ހިންގަނީ ގަދަކަން ދެއްކުމުގެ ސިޔާސަތެވެ. އަވައްޓެރިންނާ "މައްސަލައެއް ނުޖެހި ދިރިއުޅޭ" ހާރިޖީ ސިޔާސަތަކީ އިބްރާހިމް ނާސިރު ވެސް، މައުމޫން އަބްދުލްގައްޔޫމްވެސް އަދި މުހައްމަދު ނަޝީދުވެސް ތަންފީޒުކުރެއްވި ވަރަށް ކާމިޔާބު ސިޔާސަތެކެވެ. އެއީ ދިވެހިންނަށް ދުރުރާސްތާ އަށް ފައިދާ ކުރާ ސިޔާސަތަކެވެ.\nޖީއެމްއާރު މައްސަލައިގައި އިންޑިޔާއިން ގޮތް ދޫކުރީ މިދެގަމުގެ ގުޅުމުގެ މުހިއްމު ކަމަށް ވިސްނާފައި ކަމަށް ބެލެވެއެވެ. އިންޑިއާ އާއި ދިވެހިރާއްޖޭގެ ގުޅުމަށް ބުރޫނާރާ އޮތުމުން ދެގައުމަށް ވެސް އޭގެ ފައިދާ ކުރެއެވެ. އިންޑިއާގެ ބޮޑެތި އިންވެސްޓްމަންޓްތައް ރާއްޖޭގައި އެބަހުއްޓެވެ. ދިވެހިންނަށް ވަރަށް އަގުހެޔޮކޮށް ކާޑުގެ ބާވަތްކާއި، ހިލަވެއްޔާއި ގިނަ މުދާ އިންޑިއާއިން ވިއްކައެވެ. ( ހިލަވެލި ބޭރުކުރުމަކީ އިންޑިއާގެ ތިމާވެއްޓާއި ބެހޭ މިނިސްޓްރީން މަނާ ކޮއްފައިވާ ކަމެކެވެ. ނަމަވެސް، އަވައްޓެރި 3ލައްކަ ދިވެހިންނަށް ހިލަވެލި ކޯޓާ އިންޑިއާއިން ދޫކޮށްފައިވެއެވެ). ދިވެހިންނަށް އިންޑިއާގެ ޑޮކްޓަރުންނާ ނަރުހުން ބޭސް ކޮއްދެއެވެ. ދިވެހި އިންފްރާސްޓްރަކްޗަރ ކޮޅަށްޖެހުމަށް އިންޑިއާގެ މަޖޫރީން އަބަދާ އަބަދު މަސައްކަތް ކުރެއެވެ. ބަދަލުގައި ދިވެހިން އިންޑިއާގެ އިގްތިސާދަށް އަހަރަކު އެތައްމިލިއަން ޑޮލަރެއް ވައްދައެވެ. މިއީ ނަމޫނާ އަވައްޓެރި ގުޅުމެކެވެ.\nދެރަކަމަކީ ،އިންޑިއާ އާއި ރާއްޖޭގެ ގުޅުން ގޯސްވެ "ވަރި ފަށަށް" އަރާފައިވާ މިދަނޑިވަޅުގައި ގުޅުން ރަނގަޅު ކުރަން އިންޑިއާއިން މަސައްކަތް ފެށުމުން ރާއްޖޭގެ ޑިފެންސް މިނިސްޓަރ ޗައިނާއަށް ފުރާވަޑާއިގަތުމުންނެވެ. މިކަހަލަ ކަންކަމަކީ ޑިޕްލޮމެޓިކް ޖެއްސުންކުރަން ގައަމުތަކުން ކޮށްއުޅޭ ޒާތުގެ ކަމެކެވެ. ޖީއެމްއާރު މައްސަލައިގެ "ރުޅިނގަޑު" އިންޑިއާއަށް ބާލަން، ނާޒިމް ޗައިނާއަށް ވަޑައިގަތުމަކުން މައްސަލައެއްނެތެވެ. މައްސަލައަކީ ޗައިނާއަށް ވަޑައިގަނެ "އަސްކަރީ އެއްބަސްވުމެއްގައި" ސޮއި ކުރެއްވުމެވެ. ރާއްޖެއިން މިހާ މައްޗަށް ކަންތައް ގެންދިޔުމުން އިންޑިއާއިން ފިޔަވަޅު އަޅާނެއެވެ. ޗައިނާގެ ނުފޫޒު އިންޑިއާ ކަނޑުގައި ފެތުރުނަ ނުދިނުމަށް ހުރިހާކަމެއްވެސް އިންޑިއާއިން ކުރާނެއެވެ. އެގޮތުން އިންޑިއާއިން އަޅާ ފިޔަވަޅުތަކުން ރާއްޖެއަށް ތަފާތު ގެއްލުން ނުވެ ނުދާނެއެވެ.\nމިވަގުތަކީ އިންޑިއާ ރާއްޖެ އާ ދެމެދު "ކޫލް ޑައުން" ވާން އޮތް ވަގުތުކޮޅެވެ. ޗައިނާ އާއި އިންޑިއާ ދެމެދު މިދުވަސްވަރު ބޯރޑަރުގެ މައްސަލަ ހޫނުވެފައިވަނިކޮށް، ރާއްޖެ ޗައިނާ ކޮޅަށް ނުސީދާކޮށް ޖެހި އިންޑިއާއަށް ޖެއްސުން ކުރަންވީ ކީއްކުރަންތޯއެވެ. ފަހަރުގައި ޖީއެމްއާރު މައްސަލަ ފަދައިން، ގަދަފަދަކަން ދައްކައި ޝެއިހް އިމްރާނުގެ "ތޫނުފުޅު" ވިސްނުމާއެކު، ރިޔާސީ އިންތިހާބުގެ ކުރިން އިންޑިޔާ އާއި ހަނގުރާމައެއް ކޮއްލައި އިންޑިއާ ބަލިކޮއްލަން ބޭނުންވަނީ ތޯއްޗެވެ. މިވަގުތަކީ ކާނަލް ނާޒިމް އިންޑިއާ އަށް ވަޑައިގެން އިންޑިއާގެ އިސްވެރިންނާ ބައްދަލުކުރައްވައި ދެގައުމުގެ މެދުގައި ޖެހިފައިވާ މައްސަލަތައް ހައްލު ކުރަންވީ ވަގުތެވެ. މިވަގުތަކީ ޖީއެމްއާރު މައްސަލައިގައި ބައިނަލްއަގުވާމީ މަސްރަހުގައި ރާއްޖެއަށް ލިބުނު ބޮޑު ގެއްލުން ފޫބައްދަން ފޫގަޅާލަންވީ ވަގުތެވެ.\nމިހާރަކަށް އައިސް ރާއްޖޭގެ ހާރިޖީ ސިޔާސަތުތައް ހިންގާގޮތުން އަވައްޓެރި ގައުމަކާ ހަނގުރާމަކޮއްލައި އަޖުމަ ބަލައިލާން އުޅޭހެން ވަރަށް ހީވެއެވެ. އުމުރުން އެއްފަހަރު ނަމަވެސް ހަނގުރާމައެއްގެ ކޮއްލުމަކީ މިލިޓަރީ ދާއިރާއިން ކުރިއަރާފައި ތިއްބަވާ ވަރަށް ގިނަ ބޭފުޅުންގެ ހުވަފެނެއްކަމަސް ނަފްސާނީ އިލްމުވެރިން ވިދާޅުވެއެވެ. މިފަދަ މީހުނަށް ހަނގުރާމަމަތީ ވީޑިއޯގޭމެއް ކުޅެންދީގެން ވިޔަސް "ހަނގުރާމަ ފެންޓަސީ" ގެ އަލާ ކަނޑުވަންޖެހެއެވެ. ކޮންމެ ގޮތަކުން ވިޔަސް މިކަހަލަ "ކޮސް" ހާރިޖީ ސިޔާސަތުތައް ހުއްޓުވަން އެބަޖެހެއެވެ.\nތިގޮތައް ފުއްޕާފަ އޮން އެރައިވަލް ވިސާ ޖައްސަނުދީ ނުވާނެ މަސް ދުވަސްވެސް. މިހާރުވެސް އިންޑިޔާގެ ޓްރިވެންޑްރަމްގަ މުޒާހަރާ އެބަކުރޭ ތިކަމާއި ދެކޮޅަށް. އެހެންނޫނަސް ލަންކާވެސް އެއޮތީނު ދޯ!\nކޮބާ ފެނޭ..މިހާރު އޮން އެރައިވަލް ވިސާ ނުލިބެ ގޮތް އެވީ..މިސަރުކާރުން ކުރާ ކަންތައްތަކުން ހުރިހާ ގެއްލުމެއް ނިކަމެތި ދިވެހިންނަށް\nމުހައްމަދަށް ބުނެލއަން އޮތީ އިންޑިއާގެ ސުރީ ސުރީ ވަހީދު ގެނެސް ބޮޑު ޖާފަތެއް ބޭއްވީމައި ނުވޭތޯ ލާދީނީ …\nފަހެ މީ މިނިވަން ގައުމެއް ނޫންތަ؟ ގުޅުންބަދަހި ކުރާނެ ބަޔަކާ އެ ގުޅުން ބާއްވާނެ މިންވަރެއް އެނގޭނީވެސް މިގައުމުގެ މީހުންނަކަށްނޫންތަ؟ އިންޑިއާ ބުނާ ބަޔަކާ ވާހަކަ ދައްކާފައި، އެމީހުންބުނާ އެއްޗެއް ބޮއެގެން އުޅުނީމަ މިނިވަންކަމޭ ކިޔާނީ ކިހިނެއްތޯ؟ މިއާޓިކަލް ކިޔާލުމުން ދޭހަވަނީ ރާއްޖެއަކީ މިނިވަންކަމުގެ ހައްގު ލިބެންޖެހޭ ގައުމެއްކަން ގަބޫލު ނުކުރާ ބަޔަކު އަދިވެސް އުޅޭކަން!\nމަލިކުބޭ ބުނެލަންތަ… އަހަރެމެންވެސް މީ މިގައުމުގެ ރައްޔިތުންނޭ… އަހަރެމެން ބޭނުން އިންޑިއާއާއި ގުޅުން ބަދަހި ކުރަން.. މި މަލިކުބޭގެ ތަރިކަ މުދާތޯ؟؟؟\nމަލިކުބޭ ތީ މިނިވަނެއް ނޫންތޯ؟ ޢެހެންވީމާ ތިޔަ އުނު އަންނަ އަންނައުނާއި، ކައި ބޮއެ ހަދާ ކާނާ އާއި، ބޯހިޔާކުރާ ގެއާއި. އެހެނިހެން ބޭނުންތައްވެސް އެހެން މީހުންގެ މަސައްކަތުން އުފައްދާފައި ހުންނަ ތަކެތީގެ ބޭނުން ނުކޮށް އަމިއްލަ ފުދުންތެރިކަމުގެ ބޭނުން ކޮށްގެނ ފުރިހަމަ ކުރަންވީ ނޫންތޯ! ފާޑުފާޑުގެ ވާހަކަ ދައްކާއިރު އެއީ ކިހާވަރެއްގެ ޕްރެކްޓިކަލް ވާހަކައެއްތޯ ވިސްނާލަބަލަ އަޅެ ޕްލީޒޫ! ހަމަ ތިބެފަ އިންޑިޔާއާއި ގުޅުން ކަނޑާލާށޭ، ޗައިނާިން ހުރިހާ ކަމެއް ވާނެޔޭ ބުނެ ރައްޔިތުން ހެއްދުމްކުން އދި އެކަން އެހާ ފަސޭހައެއް ނުވާނެ!\nޖުމްލަކޮށް މިލިޔުމަށް ތާއީދުކުރަން އެކަމަކު ލާދީނީ ހިޔާލަށް ތާއީދެއްނުވެވޭ.. ޒަކީ އާއި އިންޑިޔާމީހުން އެހިންގިޖަރިމާ މިލިޔުން ލިޔުނުބޭފުޅާއަށް ނޭގެނީބާ. އެމް.ޑީ.ޕީ އަށް ވަރަށް ސަލާމް\nއިންގިލާބް އަވަސްކުރޭ….ނޫނީ ދިވެހީން ބަނޑައްޖެހިދާނެ….\nމިވާގޮތުން ބޭސް ފަރުވާއައް ދާންޖެހޭނީ ޗައިނާއައް……..ބަގްލަދޭޝްއަށް ވުރެ މިގައުމުގަ ކާޑުގެ ބާވަތްތަކުގެ އަގު ހެޔޮ……އެއީ ހަމަ އިންޑިއާއިން ދޭތީ…..\nއިންޑިއާ މީހުން ގައިން ނުބައި ވަހެއް ދުވިއެއް ކަމަކު އެމީހުންގެ ސަބަބުން ދިވެހިންނަށް ހާދަ ފަސޭހައެއްވެއޭ..!!\nއިންޑިއާއިން ދަތިކުރުމުގެ ފިޔަވަޅުއަޅާ ދުވަހަކުން އެކަމުގެ ފުރިހަމަ ޒިންމާ ސޭކު އިމްރާނާއި، ބޯފަން އަބްދުﷲ ނަގަންޖެހޭނެ.. ވަހީދަކަށްވެސް އެދުވަހުން ނުފިލޭނެ… ދިވެހިން މިތިބީ އިންޑިއާ އާއި އެކެ….\nދިވެހިން ދެންމީ ކޮންބައެއް އިންޑިއާއާ ޖައްސާލަން؟


vnews - Dhievhi Premier League: TC aa point akaa gaathah Eagles jehilaifi\nދިވެހި ޕްރިމިއާ ލީގު: ޓީސީއާ ޕޮއިންޓަކާ ގާތަށް އީގަލްސް ޖެހިލައިފި\nއީގަލްސް އާއި ފެހެންދޫ ބައްދަލުކުރި މެޗުގެ ތެރެއިން -- ފޮޓޯ: މިހާރު\nދިރާގު ދިވެހި ޕްރިމިއާ ލީގުގައި މިއަދު ހަވީރު ބ. ފެހެންދޫ އަތުން މޮޅުވެ، ތާވަލުގެ އެއްވަނައިގައި އޮތް ޓީސީ ސްޕޯޓްސް ކްލަބާ ޕޮއިންޓަކާ ގާތަށް ކްލަބު އީގަލްސް ޖެހިލައިފި އެވެ.\nފެހެންދޫ އަތުން އީގަލްސް މޮޅުވީ 5-0 ގެ ތަފާތު ބޮޑު ނަތީޖާ އަކުންނެވެ. މި މެޗުގައި އީގަލްސްއިން ކާމިޔާބުކުރި5ގޯލުވެސް އެޓީމަށް ކާމިޔާބުކޮށްދިނީ މެޗުގައި މޮޅު ކުޅުމެއް ދެއްކި އަހުމަދު ރިޒުވާން (ރިޒޭ) އެވެ. މިއާއެކު އޭނާ ވަނީ ލީގުގައި މިހާތަނަށް ޖުމްލަ 13 ގޯލް ކާމިޔާބުކޮށްފައެވެ. އޭގެ ތެރެއިން 12 ގޯލްއަކީ އީގަލްސްއިން އެންމެ ފަހުން ކުޅުނު ތިން މެޗުގައި އޭނާ ކާމިޔާބުކުރި ގޯލްތަކެވެ.\nއީގަލްސްއިން މެޗުގައި ލީޑު ނެގި ގޯލް ރިޒޭ ކާމިޔާބުކުރީ މެޗުގެ 05 ވަނަ މިނެޓުގައެވެ. މި ގޯލަކީ ފޯވާޑް ނާއިމް ނަގައިދިން ހުރަހަކުން ރިޒޭ ކާމިޔާބުކުރި ގޯލެކެވެ. އަދި އޭގެ4މިނެޓު ފަހުން ރިޒޭ ވަނީ އީގަލްސްގެ ދެވަނަ ގޯލް ކާމިޔާބުކޮށްދީފައެވެ.\nފުރަތަމަ ހާފް 2-0 އިން ނިމުނުއިރު، އީގަލްސްގެ ތިންވަނަ ގޯލް ރިޒޭ ކާމިޔާބުކުރީ ދެވަނަ ހާފު ފަށައިގެން3ވަނަ މިނެޓުގައެވެ. މި ގޯލް އޭނާ ކާމިޔާބުކުރީ ބިދޭސީ ކުޅުންތެރިޔާ ކޮމީލޯވްގެ އެހީއާއެކު އެވެ.\nއީގަލްސްގެ ހަތަރުވަނަ ގޯލް ރިޒޭ ކާމިޔާބުކުރީ މެޗުގެ 61 ވަނަ މިނެޓުގައެވެ. އަދި މެޗު ނިމެން7މިނެޓަށް ވެފައިވަނިކޮށް ރިޒޭ ވަނީ އީގަލްސްގެ ފަސްވަނަ ގޯލް ކާމިޔާބުކޮށްފައެވެ.\nތާފަތު ބޮޑު ނަތީޖާއަކުން އީގަލްސް މޮޅުވި ނަމަވެސް، އެޓީމުގެ ކޯޗު މުހައްމަދު ޝިޔާޒް (މޯހަން) ބުނީ މެޗުގައި ކުޅުންތެރިން ދެއްކި ކުޅުމާމެދު ހިތްހަމަނުޖެހޭ ކަމަށެވެ. މެޗުގައި ގިނަ ފުރުސަތުތަކެއް ލިބުނު ކަމަށާއި، އެ ފުރުސަތުތަކުގެ ބޭނުން ނުހިފިދިޔަ ކަމަށެވެ. އަދި މޯހަން ވަނީ މިހާރު ގައުމީ ފުޓްބޯޅަ ދަނޑުގެ ވިނަ ގަނޑު އޮތް ހާލަތާ މެދު ކަންބޮޑުވުން ފާޅުކޮށްފައެވެ.\nފެހެންދޫގެ މެނޭޖަރ މޫސާ ނަސީމް ބުނީ މިއަދުގެ މެޗާ ކުރިމަތިލީ ޕޮއިންޓެއް ހޯދަން ކަމަށާއި ޓީމަށް ދިމާވި މައްސަލައަކީ މެޗަށް ތައްޔާރު ނުވެވުން ކަމަށެވެ.\nމިއަދުގެ މެޗުން ލިބުނު ތިން ޕޮއިންޓާއެކު އީގަލްސް ދެވަނައަށް ޖެހިލީ 8 މެޗުން 17 ޕޮއިންޓާއެކު އެވެ. އެއްވަނައިގައި އޮތް ޓީސީ ސްޕޯޓްސް ކްލަބަށް7މެޗުން ލިބިފައިވަނީ 18 ޕޮއިންޓެވެ. މިއަދުގެ މެޗުން ބަލިވި ފެހެންދޫ އޮތީ ތާވަލުގެ ފުލުން ދެވަނައިގައި4ޕޮއިންޓާއެކު އެވެ.


33 ގަޑިއިރުގެ ސާޖަރީއަކަށްފަހު މީހެއްގެ ކަރުން 28 ކިލޯގެ ޓިއުމަރެއް ނަގައިފި – Haftha\nMon, 25 May, 2020, 10:48 pm\n33 ގަޑިއިރުގެ ސާޖަރީއަކަށްފަހު މީހެއްގެ ކަރުން 28 ކިލޯގެ ޓިއުމަރެއް ނަގައިފި\nޗައިނާގެ އުމުރުން ދުވަސްވީ މީހެއްގެ ކަރުގައި ނަގާފައި އިން 61 ޕައުންޑުގެ ކެންސަރަށް މަގުފަހިވާ ބޮޑު ޓިއުމަރެއް ނަގައިފިއެވެ.\nމުޅި ދިރިއުޅުން ބަދަލުކޮށްލި އެ ސާޖަރީ ހަދާފައިވަނީ އުމުރުން 68 އަހަރުގެ ޓޭންގް ނަމަކަށް ކިޔާ މީހެއްގެ ކަރުން ފެށިގެން ބުރަކަށީގެ މަތީގައި ނަގާފައިވާ ޓިއުމަރު ނެގުމަށެވެ.\nމީޑިއާ ރިޕޯޓްތައް ބުނާގޮތުން، ޓޭންގްގެ ގައިގާ އެ ޓިއުމަރު ނެގި ފަހުން މިިހާރު 30 އަށްވުރެ ގިނަ އަހަރު ވެދާނެއެވެ. ނަމަވެސް އެ ޓިއުމަރު ނަގައިދޭން އެއްވެސް ޑޮކްޓަރަކު އެއްބަސްނުވި ކަމަށްވެއެވެ.\nއެ އޮޕަރޭޝަން ކުރުމަށް އެންމެ ފަހުން އެއްބަސްވީ ޝަންހާއީގައި ހުންނަ ނިންތް ޕީޕަލްސް ހޮސްޕިޓަލުގެ ޑޮކްޓަރެއް ކަމަށްވާ ޔަންގް ޖުންއެވެ. އެ ޑޮކްޓަރު އެކަމަށް އެއްބަސްވީ ޓިއުމަރަކާ ގުޅިގެން މިދިޔަ އަހަރު ދިމާވި މެޑިކަލް އެމަޖެންސީއެއް ތަކުރާރު ވިޔަނުދިނުމަށް ކަމަށް ރިޕޯޓްތަ ބުނެއެވެ.\nއޭޝިއާވަޔާ ނޫހުގައި ބުނެފައިވާ ގޮތުން، ޓޭންގްގެ ގައިން ނެގި ޓިއުމަރުގެ ދިގުމިނުގައި 33 އިންޗި އަދި ފުޅާމިނުގައި 25 އިންޗި ހުއްޓެވެ. އަދި އެ ޓިއުމަރު ހުރީ ޓޭންގްގެ ފުއްޕާމެޔާއި މައިބަނދަ އަދި މުހިންމު ލޭ ނާރުތަކާ އެކުވެފައި ކަމަށް ބުނެފައިވެއެވެ.\nޓޭންގްގެ އޮޕަރޭޝަން ކުރި ޑރ. ޔަންގް ބުނި ގޮތުގައި، ޓިއުމަރު ނެގުމަށް 33 ގަޑިއިރުގެ މެރަތަން ސާޖަރީއެއް ކުރަން ޖެހުނެވެ. އަދި ޓިއުމަރު އުފެދިފައި ހުރި ގޮތުން، ޓޭންގްގެ ގައިން ގިނަ އަދަދެއްގެ ލޭ ބޭރުވި ނަމަވެސް، ޓިއުމަރު އިތުރަށް ބޮޑުވުން ހުއްޓުވާ ޓިއުމަރު ނެގުނު ކަމަށެވެ.\nރިޕޯޓްތައް ބުނާގޮތުން، ސާޖަރީ ކުރިތާ ފަސް ދުވަސް ފަހުން ޓޭންގްއަށް ރަނގަޅަށް ކާން ފެށުނެވެ. އަދި މިހާރު އަމިއްލަ ހާލައިގެން ހިނގާ ބިނގާވެ އުޅޭކަމަށްވެއެވެ.


ބެރީޒޯގެ ސާޖަރީ ކާމިޔާބުކަމަށް ސެވިއްޔާއިން ބުނެފި\nބެރީޒޯގެ ބަދަލުގައި ސެވިއްޔާގެ ކޯޗުގެ ހުރިހާ ޒިންމާތަކާއި ވަގުތީ ގޮތުން ހަވާލުވާނީ އޭނާގެ އެސިސްޓަންޓް ކޯޗު\nބެރީޒޯގެ ސާޖަރީ ހަދާފައިވަނީ އަންގާރަ ދުވަހުގެ ވަގުތެއްގަ\nއޭނާއަށް އަލުން އެނބުރި ކޯޗުގެ ޒިންމާތައް އަދާކުރުމަށް އާދެވޭނެ ދުވަހެއް ނޭގޭ\n29 ނޮވެންބަރ 2017 | ބުދަ 19:56\nއެޑުއާޑޯ ބެރީޒޯ - ޕްރޯސްޓޭޓް ކެންސަރަށް ފަރަުވާ ހޯދުމަށް އޭނާ ކުރި ސާޖަރީ ވަނީ ކާމިޔާބުވެފައި\nސެވިއްޔާގެ ކޯޗުގެ މަގާމުގައި ހުރި އެޑުއާޑޯ ބެރީޒޯ ކެންސަރަށް ފަރުވާ ހޯދުމަށް ކުރި ސާޖަރީ ކާމިޔާބު ކަމަށް އެ ޓީމުގެ މެޑިކަލް ޑިޕާޓްމެންޓުން ބުނެފިއެވެ.\nއެ ޓީމުގެ މެޑިކަލް ޑިޕާޓްމެންޓުން ނެރުނު ބަޔާނެއްގައި ބުނެފައިވަނީ ޕްރޯސްޓޭޓް ކެންސަރަށް ފަރުވާ ހޯދުމަށް ބެރީޒޯ ކުރި ސާޖަރީ ކާމިޔާބުވެފައިވާ ކަމަށާއި އޭނާއަށް އަލުން އެނބުރި ކޯޗުގެ ޒިންމާތައް އަދާކުރުމަށް އާދެވޭނެ ދުވަހެއް ނޭގޭ ކަމަށެވެ. ހަމައެހެންމެ އޭނާއަށް ކޯޗުގެ ޒިންމާތައް ހަވާލުކުރާނީ ސާޖަރީއަށް ފަހު ކަންކަން ކުރިޔަށްދާ ގޮތް ވަރަށް ގާތުން ބެލުމަށްފަހު އޭނާއަށް އެ މަގާމު ފުރޭނެ ކަމުގެ ފުރިހަމަ ޔަގީންކަން ލިބުމުން ކަމަށް ބުނެފައިވެއެވެ. ބެރީޒޯގެ ސާޖަރީ ހަދާފައިވަނީ އަންގާރަ ދުވަހުގެ ވަގުތެއްގައެވެ.\nބެރީޒޯއަށް ޕްރޯސްޓޭޓް ކެންސަރު ޖެހިފައިވާ ކަމަށް ސެވިއްޔާއިން ހާމަކުރީ މިދިޔަ ހަފްތާގެ އަންގާރަ ދުވަހު ޔުއެފާ ޗެމްޕިއަންސް ލީގުގައި ލިވަޕޫލްއާއި ދެކޮޅަށް ކުޅުނު މެޗަށް ފަހު އެ ޓީމުގެ ރަސްމީ ވެބްސައިޓުގައި އާންމުކުރި ބަޔާނަކުންނެވެ. މި މެޗުގެ ފުރަތަމަ ހާފުގައި ލިވަޕޫލްއިން ތިން ލަނޑުގެ ލީޑެއް ނެގިނަމަވެސް ސެވިއްޔާއިން ފަހަތުންއަރައި ތިން ލަނޑު ޖަހައި އެ މެޗުން ޕޮއިންޓެއް ހޯދިއެވެ.\nސެވިއްޔާއިން ބުނެފައިވަނީ އަވަސް މުސްތަގުބަލެއްގައި ބެރީޒޯ ކޯޗުގެ ޒިންމާތަކާއި އަލުން އަނބުރާ ހަވާލުވާނެ ކަމުގެ ފުރިހަމަ ޔަގީންކަން އެބައޮތް ކަމަށެވެ.\nބެރީޒޯގެ ބަދަލުގައި ސެވިއްޔާގެ ކޯޗުގެ ހުރިހާ ޒިންމާތަކާއި ވަގުތީ ގޮތުން ހަވާލުވާނީ އޭނާގެ އެސިސްޓަންޓް ކޯޗުގެ ގޮތުގައި ހަރަކާތްތެރިވަމުންދިޔަ އާނެސްޓޯ މަރޫޗީ ކަމަށް އެ ކްލަބުގެ ބަޔާނުގައިވެއެވެ. ސެލްޓަ ވީގޯގެ ކޯޗުގެ މަގާމުގައި ބެރީޒޯ ހުރިއިިރު ވެސް މަރޫޗީ ވަނީ އޭނާގެ އެސިސްޓަންޓް ކޯޗުގެ މަގާމު ފުރާފައެވެ.\nބެރީޒޯގެ އިރުޝާދުގެ ދަށުން ސެވިއްޔާ އެންމެ ފަހުން މެޗެއް ކުޅެފައިވަނީ މިދިޔަ އާދިއްތަ ދުވަހުއެވެ. އެގޮތުން ސްޕެނިޝް ލަލީގާގައި އެ ޓީމުން ވަނީ ފަހަތުން އަރައި 3-2 ގެ ނަތީޖާއަކުން ވާދަވެރި ވިލަރެއާލް ބަލިކޮށްފައެވެ.\nކޯޗުގެ ޒިންމާތަކާއި ވަގުތީގޮތުން މަރޫޗީ ހަވާލުވެފައިވާއިރު އޭނާގެ އިރުޝާދުގެ ދަށުން ސެވިއްޔާ ކުޅޭ ފުރަތަމަ މެޗުގައި ބުދަ ދުވަހުގެ ރޭ ނުކުންނާނީ ކާޓެގާނާއާއި ދެކޮޅަށެވެ. މި މެޗަކީ ސްޕެނިޝް ކޮޕާ ޑެލްރޭގެ ހަތަރު ވަނަ ބުރުގެ މެޗަކަށްވާއިރު ސެވިއްޔާއިން ވަނީ ފުރަތަމަ ލެގު 3-0 ގެ ނަތީޖާއަކުން ކާމިޔާބު ކޮށްފައެވެ.\nއުމުރުން މިހާރު 48 އަހަރުގެ ބެރިޒޯ ވަނީ ކުޅުންތެރިޔެއްގެ ގޮތުގައި ސެލްޓަވިގޯއާއި ރިވާޕްލޭޓް އަދި ނިއުވެލްސް އޯލްޑް ބޯއިސް ފަދަ ކްލަބްތަކަށް ކުޅެފައެވެ. އޭނާ ވަނީ އާޖެންޓީނާގެ ގައުމީ ޓީމަށް ވެސް ކުޅެފައެވެ. ޗިލީގެ އެސިސްޓެންޓް ކޯޗުގެ މަގާމު ވެސް ފުރާފައިވާ ބެރީޒޯ ވަނީ މީގެކުރިން ސެލްޓަވީގޯ އަދި އެސްޓޫޑިއަންޓޭސްއަށް ވެސް ކޯޗުކަން ކޮށްދީފައެވެ.\nއޭނާއަށް އަވަސް ޝިފާއަކަށް އެދި ފުޓްބޯޅައިގެ ދުނިޔޭގެ ފަރާތްތަކުން އަންނަނީ އެކިއެކި ޝުއޫރުތައް ފާޅުކުރަމުންނެވެ.


Fuvahmulaku city councilge Khaasa dhthureh'GA.atholhah - FVMtimes -\nސެޕުޓެންބަރ2020 ވަނަ ދުވަހު ފުވައްމުލަކު ސިޓީކައުންސިލް އިދާރާގައި ފުވައްމުލައް ސިޓީ ކައުންސިލާއި ގއ. އަތޮޅު ކައުންސިލުން ގުޅުން ބަދަހި ކުރުމުގެ ބައްދަލުވުމެއް ބޭއްވި މަޝްވަރާކުރެވުނު ކަންކަމުގެ އަމަލީ މަސައްކަތްތައް ފެއްޓެވުމައްޓަކައި ފުވައްމުލަކު ސިޓީކައުންސިލްގެ އިސްބޭފުޅުން ހިމެނޭގޮތަށް ވަނީ ގއ.އަތޮޅަށް ގޮސްފައެވެ.\nއެގޮތުން މިދަތުރުގައި މީގެ ކުރިން އެއްބަސްވެފައިވާ ގިނަ ކަންކަމުގެ އަމަލީ މަސަތްކަތްތައް މިހާރު ފެށިގެން ކުރިއަށް ދާކަމަށް ފުވައްމުލަކު ސިޓީ ކައުންސިލްގެ ފަރާތުން ޑިރެކްޓަރ އަހުމަދު ނިޖާހު މަޢުލޫމާތުދެއްވި އެވެ.\nއެގޮތުން އިއްޔެ ކުރިއަށް ދިޔައީ ކީރިތި ޤުރުއާނާއި ބެހޭ ގައުމީ މަރުކަޒު ފުވައްމުލައް ސިޓީ ގޮފި އާއި ގދ.ފިއޯރީ ކައުންސިލް ގުޅިގެން ގދ.ފިއޯރީގައި ކުރިއައް ގެންދިއުމައް ހަމަޖައްސަވާފައިވާ ޖަމާޢަތްތެރިކަމުގެ ކޯސް ރަސްމީކޮށް ފައްޓަވައިދެއްވުމެވެ. މިިކޯހުގައި ކިޔަވާދެއްވާނީ ފުވައްމުލަކުގެ މުދައްރިސުންނެވެ.\nއޭގެތެރެއިން މިއަދު ކުރިއަށް ގެންދެވުނު ހަރަކާތަކީ ވެސް ފާހަގަ ކޮށްލެވޭ ހަރަކާތެކެވެ. އެއީ ގއ.ގެމެނެފުށީގައި ސިސްޓަރ އައިލެންޑްގެ ނަމުގައި ބޭއްވުނު ކޮންފަރެންސެވެ. މި ކޮންފަރެންސަކީ މައިގަނޑު 8 ދާއިރާއެއް އިތުރަށް ކުރިއެރުވުމަށްޓަކައި ދެ އަތޮޅުގެ ކައުންސިލުން އެކުލަވައިލި އެއްބަސްވުންތަކެއް ހިމެނޭ ކޮންފަރެންސެކެވެ.\nމީގެ އިތުރުންވެސް ހުވަދު އަތޮޅު އުތުރުބުރީ އަތޮޅު ކައުންސިލާއި ފުވައްމުލަކު ސިޓީ ކައުންސިލުން، ސިސްޓަރ އައިލެންޑް ކޮންފަރެންސްގައި ބައިވެރިވި ގއ. ރަށްތަކުގެ ރަށު ކައުންސިލްތަކުން ސޮއިކުރި ފަހުމްނާމާގެ ޚާއްސަ ރަސްމިއްޔާތުގައިވެސް ވަނީ ބައިވެރިވެ ވަޑައިގެންފައެވެ.\nމިދަތުރުގެ ބައިވެރިންގެ ޚަރަދުތައް ކުރައްވަނީ އެބޭފުޅުންގެ އަމިއްލަ ޚަރަދުގައިކަމަށް ސިޓީ ކައުންސިލުން ވަނީ މައުލޫމާތު ދެއްވާފައެވެ. އަދި މި ދަތުރުގައި ފުވައްމުލަކު ހޮސްޕިޓަލުގެ މެނޭޖަރ އަހުމަދު ސައީދުވެސް ވަނީ ބައިވެރިވެވަޑައިގެންފައެވެ.\nފުވައްމުލައް ސިޓީ ކައުންސިލުން ރަށުގެ ތަރައްޤީއަށާއި ރައްޔިތުންގެ ކުރިއެރުމަށް ގިނަ މަސައްކަތެއް ދަނީ ކުރަމުންނެވެ.\nކެޓެގަރީ: Uncategorized އިޖްތިމާއީ


ރެއާލްގެ ކޯޗުގެ މަގާމުން ޒިދާން އިސްތިއުފާދީފި\nޒިދާން ބުނީ މިނިންމުން ނިންމީ އަމިއްލައަށް ކަމަށް\nމަގާމުން އިސްތިއުފާދޭން ނިންމީ ހުރިހާ ކަމެއް ވެސް ބަދަލުވެފައި ހުރުމުން\nމަގާމުން އިސްތިއުފާ ދިނުމަށް ނިންމީ ކްލަބްގެ ރައީސާއި މަޝްވަރާ ކުރުމަށްފަހު\n31 މެއި 2018 | ބުރާސްފަތި 17:29\nނޫސްވެރިންގެ ބައްދަލުވުމުގައި ޒިދާން އިސްތިއުފާދިންކަން ހާމަކުރަނީ\nރެއާލް މެޑްރިޑްގެ ކޯޗުގެ މަގާމުން ޒައިނުއްދީން ޒިދާން އިސްތިއުފާދީފިއެވެ.\nރެއާލް މެޑްރިޑްގެ ކޯޗުގެ މަގާމުން ޒިދާން އިސްތިއުފާދިނީ ކާމިޔާބު ތިން ސީޒަން އެ ޓީމުގައި ހޭދަކުރުމަށްފަހުއެވެ. އޭނާ އެ ޓީމުގެ ކޯޗުގެ މަގާމުން އިސްތިއުފާދިންކަން ހާމަކުރީ ބުރާސްފަތި ދުވަހު ބޭއްވި ނޫސްވެރިންގެ ބައްދަލުވުމެއްގައެވެ.\nރެއާލް މެޑްރިޑްއިން ބޭއްވި ކުއްލި ޕްރެސް ކޮންފަރެންސެއްގައި ކޯޗުކަމުގެ މަގާމުން އިސްތިއުފާދިންކަން ހާމަކުރަމުން ޒިދާން ބުނީ މަގާމުން އިސްތިއުފާ ދިނުމަށް ނިންމީ ކްލަބްގެ ރައީސާއި މަޝްވަރާ ކުރުމަށް ފަހު ކަމަށެވެ. އޭނާ ބުނީ ބައެއް މީހުންނަށް މި މި ނިންމުން ގަބޫލުކުރަން ދަތިވި ނަމަވެސް މިއީ ކްލަބަށާއި ކުޅުންތެރިންނަށް މިވަގުތު އެންމެ ރަނގަޅު ނިންމުން ކަމަށް ގަބޫލުކުރާ ކަމަށެވެ. އޭނާ ބުނީ ޓީމަށް ކޮންމެވެސް ބަދަލެއް ބޭނުންވާ ކަމަށާއި އެހެން ލީޑަރެއް ޓީމު ލީޑުކުރަން މިއީ އެންމެ ރަނގަޅު ވަގުތު ކަމަށެވެ.\nއޭނާ ބުނީ ކްލަބަށް ކުޅުންތެރިޔެއްގެ ގޮތުގައި ކުޅެ ކޯޗެއްގެ ގޮތުގައި އެނބުރި އަންނަން ފުރުސަތުދިން ރައީސަށް ޝުކުރު އަދާކުރަން ބޭނުންވާ ކަމަށާއި ކޯޗުގެ މަގާމުން އިސްތިއުފާދޭން ނިންމީ ހުރިހާ ކަމެއް ވެސް ބަދަލުވެފައި ހުރުމުން ކަމަށެވެ. ކްލަބް ދޫކޮށްލި ނަމަވެސް އަބަދުވެސް ކްލަބާއެކު ރަނގަޅު ގުޅުމެއް އޮންނާނެ ކަމަށާއި ކުޅުންތެރިޔެއްގެ ގޮތުގައި އަދި ކޯޗެއްގެ ގޮތުގައި ވެސް ސަޕޯޓަރުންގެ ފަރާތުން ލިބުނު އެއްބާރުލުމަށް ޝުކުރު އަދާކުރަން ބޭނުންވާ ކަމަށް ވެސް ޒިދާން ބުނެފައިވެއެވެ.\nޒިދާން ބުނީ މިނިންމުން ނިންމީ އަމިއްލައަށް ކަމަށާއި މުބާރާތްތައް ކާމިޔާބުކުރާނެ ސާފު ގޮތް ނޭނގޭނަމަ އެންމެ ރަނގަޅު ގޮތަކީ މަގާމު ދޫކޮށްލުން ކަމަށެވެ. އޭނާ ބުނީ ފަހަރެއްގައި މި ނިންމުން ގޯސްވުމަކީ ވެސް އެކަށީގެންވާ ކަމެއް ކަމަށާއި ކުރިޔަށް ވާން ހުރި ކަންކަން ބުނަން ނޭނގޭ ކަމަށެވެ. ހަމައެހެންމެ އެހެން ޓީމެއްގެ ކޯޗުގެ މަގާމަށް ނުދާނެ ކަމަށާއި ހުރިހާ ކުޅުންތެރިންނަށް ވެސް އޭނާގެ ނިންމުން އަންގާފައިވާނެ ކަމަށް ޒިދާން ބުނެފައިވެއެވެ.\nޒިދާން ބުނީ ކްލަބާއެކު ގިނަ ކާމިޔާބުތަކެއް ހޯދިފައިވާ ކަމަށާއި އެއްވެސް ކުޅުންތެރިޔެއްގެ ފަރާތުން އިތުރު ކަމެއް ކުރަން އޭނާއަށް ބުނެވެން ނެތް ކަމަށެވެ. އެހެންކަމުން އާ ކޯޗެއް ޓީމަށް ބޭނުންވާ ކަމަށާއި މިވަގުތު ވެސް ބޭނުންވަނީ ހުރިހާ ކުޅުންތެރިންނަށް ވެސް ޝުކުރު އަދާކުރަން ކަމަށް ޒިދާން ބުނެފައިވެއެވެ.\nމި ބައްދަލުވުމުގައި ވާހަކަ ދައްކަމުން ރެއާލްގެ ރައީސް ފްލޮރެންޓީނޯ ޕެރޭޒް ވިދާޅުވީ ޒިދާން ކޮށްދިން ހުރިހާ ކަމަކަށް ޝުކުރު އަދާކުރަން ބޭނުންވާ ކަމަށެވެ. އޭނާ ވިދާޅުވީ ޒިދާން މިފަދަ ނިންމުމެއް ނިންމަފާނެ ކަމަށް ދުވަހަކު ވެސް ހީނުކުރާ ކަމަށާއި މިއީ ކްލަބްގައި މަސައްކަތްކުރާ އެންމެނަށް ވެސް ވަރަށް ދެރަ ދުވަހެއް ކަމަށެވެ. ޕެރޭޒް ވިދާޅުވީ ޒިދާންގެ ނިންމުން ބަދަލުކުރުމަށް ވެސް މަސައްކަތްކުރި ކަމަށާއި އެހެން ނަމަވެސް އޭނާގެ ނިންމުން ބަދަލުނުކުރުމުން އެކަން ގަބޫލުކޮށް އެންމެން ވެސް އެ ނިންމުމަށް އިހުތިރާމްކުރަން ޖެހޭ ކަމަށެވެ.\n2016 ވަނަ އަހަރުގެ ޖެނުއަރީ މަހު ރެއާލްގެ ކޯޗުގެ މަގާމާއި ހަވާލުވުމަށް ފަހު ޒިދާން ވަނީ ރެއާލްއަށް ޖެހިޖެހިގެން ތިން ޗެމްޕިއަންސް ލީގު ކާމިޔާބުކޮށްދީފައެވެ. އޭނާ ވަނީ އެ ޓީމަށް ޖުމްލަ ނުވަ ތަށްޓެއް ކާމިޔާބުކޮށްދީފައެވެ. ޒިދާންއަކީ މިދިޔަ އަހަރު ފީފާއިން ހޮވި އަހަރުގެ އެންމެ މޮޅު ކޯޗުވެސްމެއެވެ.


Dhiraagu aai "Baiskoafu" gulhigen haahsa Baiskoafu haveereh maadhama Kulhudhuffushi gai!\nދިރާގާއި ބައިސްކޯފްގެ ހަރަކާތެއްގެ ތެރެއިން--ފޮޓޯ:ސަން\nދިރާގާއި "ބައިސްކޯފު" ގުޅިގެން ބައިސްކޯފްގެ ހާއްސަ ހަވީރެއް ކުޅުދުއްފުށީގައި!\n• މި ހަވީރުގައި މޭނާ ހައްސާނުގެ ހުށަހެޅުންތަކެއް ފެނިގެންދާނެ\n• ވެބް ސީރިޒް "ހުވާ"ގެ ތަރިންނާއި ޑައިރެކްޓަރ ނަހުލާވެސް މިއިވެންޓްގައި ބައިވެރިވާނެ\nދިރާގާއި "ބައިސްކޯފު" ގުޅިގެން ބައިސްކޯފްގެ ހާއްސަ ހަވީރެއް މާދަމާ ކުޅުދުއްފުށީގައި ބާއްވާގޮތަށް ހަމަޖެހިއްޖެ އެވެ.\nމިހާއްސަ ހަވީރު އޮންނާނީ ކުރިއަށްދާނީ މާދަމާ ހަވީރު4އިން6އަށް ކޮރަލް ދަނޑު ސަރަހައްދުގަ އެވެ. މި ހަވީރުގައި މަޝްހޫރު ލަވަކިޔުންތެރިޔާ މޭނާ ހައްސާންގެ ހުށަހެޅުންތަކެއްވެސް ފެނިގެންދާނެ އެވެ. އަދި މީގެ އިތުރުން، ބައިސްކޯފްގެ އެންމެ މަޝްހޫރު އޮރިޖިނަލް ދިވެހި ވެބް ސީރިޒް ކަމަށްވާ "ހުވާ"ގެ ތަރިންނާއި އެ ސީރީޒްގެ ޑައިރެކްޓަރ ނަހުލާވެސް މި އިވެންޓްގައި ބައިވެރިވާނެ އެވެ.\nމީގެ އިތުރުން މި އިވެންޓުގައި ބައިސްކޯފު އޮރިޖިނަލް ސީރީޒްތަކުގެ ފަންނާނުންނާ ބައްދަލުވުމުގެ ފުރުސަތު ލިބި، ބެލުންތެރިންގެ ޝުއޫރުތަކާއި ފީޑްބެކްތައް ސީދާ އެ ފަންނާނުންނާއި ބައިސްކޯފް ޓީމަށް ހުށައެޅުމުގެ ފުރުސަތު ލިބިގެންދާނެކަމަށް ދިރާގުން މައުލޫމާތުދެ އެވެ.\nބައިސްކޯފަކީ ދިވެހި މުނިފޫހިފިލުވުމުގެ ދާއިރާގެ އެކި ލަވަތަލާއި ފިލްމުތަކާއި ވީޑިއޯތައް ބަލާލެވޭ ގޮތަށް ކޮންޓެންޓް ހިމެނޭ ހަމައެކަނި ދިވެހި އެޕްލިކޭޝަނެވެ. ސްމާޓް ފޯނުތަކަށް ހާއްސަ ކޮށްގެން 2018 ވަނަ އަހަރު ނެރުން ބައިސްކޯފު އެޕް ވެގެންދިޔައީ މުނިފޫހިފިލުވުމުގެ ދާއިރާއަށް ލިބިގެންދިޔަ ވަރަށްވެސް ބޮޑު ކުރިއެރުމަކަށެވެ. މީގެ ހެއްކަކީ މިވީ ކުޑަދުވަސްކޮޅުތެރޭގައި ބައިސްކޯފް އެޕް ބޭނުންކުރާ މީހުންގެ އަދަދު ބައިލައްކައަށްވުރެ އިތުރުވެގެން ގޮސްފައިވުމެވެ.\nދިރާގަކީ ބައިސްކޯފް އެޕްލިކޭޝަންގެ ޕާޓްނަރ ކަމަށްވުމުން، ދިރާގު ކަސްޓަމަރުންނަށް ބައިސްކޯފް އެޕް ބޭނުންކުރުމަށް ހާއްސަ ޑިސްކައުންޓެއް ލިބޭނެ އެވެ.


4 vana meehaku himabissa positive vehjje - vNews.mv\n4 ވަނަ މީހަކު ހިމަބިއްސަށް ޕޮޒިޓިވް ވެއްޖެ\nރިފާޢަތު Male' | 18 January 2020, 21:40\nހިމަބިއްސަށް ޓެސްޓު ކުރެވުނު މީހުންގެ ތެރެއިން ހަތަރުވަނަ މީހަކު އެ ބައްޔަށް ޕޮޒިޓިވް ވެފައިވާ ކަމަށް ހެލްތު ޕްރޮޓެކްޝަން އެޖެންސީ (އެޗްޕީއޭ) އިން ބުނެފިއެވެ.\nއެޗްޕީއޭ އިން މިއަދު ބުނީ ހިމަބިއްސަށް ޝައްކު ކުރެވިގެން ޓެސްޓްކުރި 8 މީހުންގެ ތެރެއިން އެކަކު މިއަދު ހިމަބިއްސަށް ޕޮޒިޓިވްވެފައިވާ ކަމަށެވެ.\nމީގެކުރިން ވަނީ ދެ ކުޑަކުދިންނާއި ބޮޑުމީހަކު ހިމަބިއްސަށް ޕޮޒިޓިވް ވެފައެވެ. ހިމަބިހި ޖެހިފައިވާ މީހާއަކީ ޑޮކްޓަރެއް ކަމަށް މައުލޫމާތު ލިބެއެވެ.\nހިމަބިހި ރާއްޖޭގައި ފެތުރިދާނެ ކަމުގެ ބިރުހީވެފައި މިވަނީ މިބަލި ރާއްޖެއިން ނައްތާލިތާ ދޮޅު އަހަރު ފަހުން މިމަހުގެ ތެރޭގައި ހިމަބިހި ޖެހިފައިވާ ކުއްޖަކު ރާއްޖ އިން ފެނުމާ ގުޅިގެންނެވެ.\nމިބައްޔާ ގުޅިގެން ފަރުވާދޭ ސެންޓަރެއް ހުޅުމާލޭގައި މިމަހުގެ 14 ވަނަ ދުވަހު ވަނީ ހުޅުވާފައެވެ. ރާއްޖޭގައި ހިމަބިހި ފެތުރެމުންދާ ކަމަށް ސަރުކާރުން ރަސްމީކޮށް އިއުލާނު ކޮށްފައިވާއިރު، މިހާތަނަށް4މީހަކު ވަނީ މި ބައްޔަށް ޕޮޒިޓިވް ވެފައެވެ.\nއެހެންކަމުން މި ބަލި ފެތުރެމުންދާތީ އެކަމަށް ކުރަންޖެހޭ މަސައްކަތް ކުރައްވަމުންދާ ކަަމަށް ހެލްތު މިނިސްޓްރީން ބުނެއެވެ. އަދި ގަސްދުގައި ވިޔަސް އޮޅިގެންވިޔަސް ވެކްސިން ނުޖަހާ 18 އަހަރުން ދަށުގެ ކުދިން ދެނެގަތުމަށް ދަފުތަރެއް އެކުލަވާލަމުންދާ ކަމަށްވެސް މިނިސްޓްރީން މައުލޫމާތު ދެއެވެ.\nނިމިދިޔަ އަންގާރަ ދުވަހުން ފެށިގެން ބުދަ ދުވަހާ ހަމައަށް 1200 އަށްވުރެ ގިނަ މީހުންނަށް ހިމަބިއްސަށް ވެކްސިން ޖަހާފައިވާ ކަމަށް މިނިސްޓްރީން ބުނެއެވެ.\nހެލްތު މިނިސްޓަރު ވިދާޅުވީ އޭގެތެރޭގައި މާލެ ސަރަހައްދުގެ ހޮސްޕިޓަލްތަކުގައި މަސައްކަތްކުރާ މީހުންނާއި، ހިމަބިހި ފެނުނު މީހުންނާ ގުޅުންއޮތް މީސްމީހުން ހިމެނޭ ކަމަށެވެ.\nވެކްސިން ދިނުމުގައި އިސްކަންދެނީ ހިމަބިއްސަށް ޕޮޒިޓިވްވި މީހުންނާ ގުޅުންހުރި މީހުންނާއި، ހޮސްޕިޓަލްތަކުގައި މަސައްކަތް ކުރާ މީހުންނާއި، ވެކްސިން ފުރިހަމަނުކޮށް ތިބި 18 އަހަރުން ދަށުގެ ކުދިންނަށް ކަމަށް މިނިސްޓަރު ވަނީ މީގެކުރިން ވިދާޅުވެފައެވެ.\nރާއްޖެއިން ހިމަބި ނައްތާލާފައިވާތީ އެކަމުގެ ރަސްމީ ލިޔުން ދުނިޔޭގެ ސިއްހަތު ޖަމިއްޔާއިން ދިވެހި ސަރުކާރާ ހަވާލުކޮށްފައިވަނީ 2017 ވަނަ އަހަރުގެ ސެޕްޓެމްބަރު މަހުގެ ހަތްވަނަ ދުވަހުއެވެ. ރާއްޖެއިން ހިމަބިހި ނައްތާލާފައިވާ ކަމަށް ޑަބްލިއުއެޗްއޯއިން ކަނޑައެޅީ 2009 ވަނަ އަހަރުން ފެށިގެން ހިމަބިހި ޖެހިފައިވާ މީހަކު ރާއްޖެއިން ފެނިފައި ނުވާތީއެވެ.\nއެޗް.ޕީ.އޭ ރާއްޖެ ހިމަ ބިހި


މަސްތުވާތަކެއްޗާއި ދެކޮޅަށް ފުލުހުން ކުރަމުންދާ މަސައްކަތްތަކުގެ ތެރެއިން، ތ.ވޭމަންޑޫ ޕޮލިސް ސްޓޭޝަނާއި ފުލުހުންގެ އިންޓެލިޖެންސާއި ގުޅިގެން ހިންގި އޮޕަރޭޝަނެއްގައި މަސްތުވާތަކެތިކަމަށް ޝައްކުކުރެވޭ އެއްޗެހިތަކަކާއެކު ދެމީހަކު ހައްޔަރުކޮށްފިއެވެ.\nމިމައްސަލައާ ގުޅިގެން ހައްޔަރުކޮށްފައިވަނީ 34 އަހަރުގެ ފިރިހެނަކާއި 41 އަހަރުގެ ފިރިހެނެކެވެ. މި ދެމީހުންވެސް ހައްޔަރުކޮށްފަިއވަނީ މަސްތުވާތަކެތި ގެންގުޅޭކަމަށް ފުލުހުންނަށް ލިބުނު މަޢުލޫމާތަކާ ގުޅިގެން އޮގަސްޓް 18 ވަނަ ދުވަހު ހިންގި އޮޕަރޭޝަނުގައި 13:50 ހާއިރުއެވެ.\nފުލުހުން ހިންގި އޮޕަރޭޝަނުގައި ކޯޓު އަމުރެއްގެ ދަށުން ދެ ގެއެއް ބަލައިފާސްކޮށްފައިވެއެވެ. އެގޮތުން ބަލައިފާސްކުރި އެއްގެއިން މަސްތުވާތަކެތިކަމަށް ޝައްކުކުރެވޭ އެއްޗެއްހުރި5ރަބަރު ޕެކެޓް ފެނިފައިވެއެވެ. އަދި މިމައްސަލައާ ގުޅިގެން ހައްޔަރުކޮށްފައިވާ 34 އަހަރުގެ މީހާ ބަލައިފާސްކުރިއިރު އޭނާގެ ވޮލެޓް ތެރެއިން މަސްތުވާތަކެތިކަމަށް ޝައްކުކުރެވޭ އެއްޗެއްހުރި ކަރުދާސްކޮޅެއް ފެނިފައިވެއެވެ..\nމި މައްސަލާގައި ހައްޔަރުކޮށްފައިވާ މީހާގެ ބަންދާއިމެދު ގޮތެއް ނިންމުމަށް ތ.ވޭމަންޑޫ މެޖިސްޓްރޭޓް ކޯޓަށް ހާޒިރުކުރުމުން، މިނިސްޓްރީ އޮފް ހޯމްއެފެއަރޒުން ކަނޑައަޅާ ތަނެއްގައި ބެހެއްޓުމަށް 05 ދުވަހުގެ މުއްދަތެއް ވަނީދީފައެވެ\nމި މައްސަލަ ތ.ވޭމަންޑޫ ޕޮލިސް ސްޓޭޝަނުން ދަނީ ތަޙުޤީޤު ކުރަމުންނެވެ.


"October" Ge Trailer Aanmu Kohfi - Vaguthu\n"އޮކްޓޫބާރ" ގެ ޓްރެއިލާ އާންމުކޮށްފި\nމި ފެށޭ އޭޕްރީލް މަހުގެ 13 ވަނަ ދުވަހު ރިލީޒްކުރުމަށް ތައްޔާރުވަމުންދާ ބޮލީވުޑް ފިލްމް "އޮކްޓޫބާރ"ގެ ޓްރެއިލާ އާންމުކޮށްފިއެވެ.\nފިރިހެން ލީޑް ރޯލުން މަޝްހޫރު އެކްޓާރ ވަރުން ދަވަން ފެނިގެންދާ މި ފިލްމުގެ އަންހެން ލީޑް ރޯލުން ފެނިގެންދާނީ ބެނީތާ ސަންދޫއެވެ. އޭނާއަކީ އުމުރުން 11 އަހަރުއްސުރެ އެކްޓްކުރަމުން އަންނަ ބަޠަލާއެކެވެ. އެހެންނަމަވެސް މީގެ ކުރިން އޭނާ އެހެން އެއްވެސް ފިލްމެއް ކުޅެފައެއް ނުވެއެވެ.\nޚަބަރުތައް ބުނާގޮތުން، ޝުޖިތު ސިރްކާ ޑައިރެކްޓްކުރާ މި ފިލްމަކީ ވަރަށް ތަފާތު ވާހަކައެއްގެ މައްޗަށް ތައްޔާރު ކޮށްފައިވާ ލޯބީގެ އަސަރުގަދަ ފިލްމެކެވެ. މި ފިލްމުގައި، ފިރިހެން ލީޑް ރޯލުން ފެންނަ ވަރުން ހަރަކާތްތެރިވަނީ ވެއިޓަރެއްގެ ގޮތުގައެވެ. އަދި އެ ހޮޓަލުން ބެނީތާ އާއި ދިމާވެއެވެ. ނަމަވެސް ކުއްލިގޮތަކަށް ބެނީތާ ވަޒީފާއިން ވަކިވުމުން އަރުން ބެނީތާ ހޯދުމަށް ކުރާ މަސައްކަތް މި ފިލްމުގެ ޓްރެއިލާއިން ފެނިގެން ދެއެވެ.\nޑައިރެކްޓާރ ޝުޖިތު ސިރްކާ އާއި އެކު އަރުން މި ފަދަ ޕްރޮޖެކްޓެއްގައި މަސައްކަތް ކުރާ މިއީ ފުރަތަމަ ފަހަރެވެ. އަދި ބޮލީވުޑަށް އަލަށް ތައާރަފުވި ބެނީތާއަށް ފިލްމު އިންޓަސްޓްރީގެ ކަންތައްތަކުގައި އެހީތެރިވަމުން އަންނަ ކަމަށްވެސް އަރުން ބުނެފައިވެއެވެ.


ދަރިވަރުން ޓީޗަރުންނަށްޓަކައި ކޮޅަށްތެދުވުމުގެ ޙުކުމަކީ ކޮބާ؟ – DhiSalafiyyah\nދަރިވަރުން ޓީޗަރުންނަށްޓަކައި ކޮޅަށްތެދުވުމުގެ ޙުކުމަކީ ކޮބާ؟\n06/12/2014 ފިޤުހާއި އޭގެ ޢިލްމުތައް, ފިޤުހީ މައްސަލަތައްއަލް އުޚްތު އުންމު ނޫރާ\nދަރިވަރުން ޓީޗަރަށް (އިޙްތިރާމްކުރުމުގެ ގޮތުން) ކޮޅަށް ތެދުވުމަކީ އެދެވިގެންވާ ކަމެއް ނޫނެވެ.\nއަނަސްގެފާނުގެ އަރިހުން ރިވާވެގެން އައިސްފައިވެއެވެ. އެކަލޭގެފާނު ވިދާޅުވިއެވެ.\n((لَمْ يَكُنْ شَخْصٌ أَحَبَّ إِلَيْهِمْ مِنْ رَسُولِ اللَّهِ صَلَّى اللَّهُ عَلَيْهِ وَسَلَّمَ ، وَكَانُوا إِذَا رَأَوْهُ لَمْ يَقُومُوا ، لِمَا يَعْلَمُونَ مِنْ كَرَاهِيَتِهِ لِذَلِكَ)) [وصححه الألباني في صحيح الترمذي]\nމާނައީ: “ރަސޫލާ صَلَّى اللَّهُ عَلَيْهِ وَسَلَّمَ ގެ އަޞްހާބުބޭކަލުންގެ އަރިހުގައި، އެންމެ ލޮބުވެތިކަން ބޮޑުވެގެންވަނީ އެކަލޭގެފާނެެެވެ. އެހެން ނަމަވެސް އެކަލޭގެފާނު ފެނިވަޑައިގަތުމުން (އެބޭކަލުން އެކަލޭގެފާނަށް) ތެދުވެވަޑައި ނުގަންނަވައެވެ. ސަބަބަކީ އެއީ އެކަލޭގެފާނު ނުރުއްސަވާ ކަމެއްކަން އެބޭކަލުންނަށް އެނގިވަޑައިގަންނަވާތީއެވެ.”\n((مَنْ سَرَّهُ أَنْ يَتَمَثَّلَ لَهُ الرِّجَالُ قِيَامًا فَلْيَتَبَوَّأْ مَقْعَدَهُ مِنَ النَّارِ)) [رواه الترمذي (2755) وصححه الألباني في صحيح الترمذي]\nމާނައީ: “އެމީހަކަށްޓަކައި އެހެންމީހުން ތެދުވުމަށް ލޯބި ކުރާ މީހާ، ފަހެ އޭނާ ނަރަކައިން ޖާގަ ލިބިގަންނަ ހުށިކަމެވެ. ”\nމި ހަދީޘް ވަނީ އަލްބާނީ ރަޙިމަހުﷲ ސައްޙަ ކުރައްވާފައެވެ.\nޓީޗަރުން ކުލާސް ރޫމަށް ވަނުމުން ދަރިވަރުން ޓީޗަރަށްޓަކައި ތެދުވުމުގެ ޙުކުމާބެހޭގޮތުން ސަޢޫދީ ޢަރަބިއްޔާގެ ފަތުވާކޮމެޓީއަށް ސުވާލުކުރެވުނެވެ.\nއެންމެ ހެޔޮ ހިދާޔަތަކީ މުޙައްމަދު صَلَّى اللَّهُ عَلَيْهِ وَسَلَّمَ ދެއްކެވި ހިދާޔަތެވެ. އަދި އެންމެ ނުބައިކަމަކީ ދީނަށް އަލަށް ގެނެވޭ ކަންތައްތަކެވެ. އެންމެ ހެޔޮވެގެންވާ މީސްތަކުންނަކީ ރަސޫލާ صَلَّى اللَّهُ عَلَيْهِ وَسَلَّمَ ގެ ދުވަސްވަރު އުޅުއްވި ބޭކަލުންނެވެ. ދެން އެއަށްފަހު ވަޑައިގަތް ބޭކަލުންނެވެ. އެއީ ރަސޫލާ صَلَّى اللَّهُ عَلَيْهِ وَسَلَّمَ ގެ އަރިހުން އެކަން ޘާބިތުވެފައިވާ ފަަދައިންނެވެ.\nމި މައްސަލައިގައި އެކަލޭގެފާނު މަގުދައްކަވާފައިވާ ގޮތަކީ، އެކަލޭގެފާނު އަޞްޙާބުބޭކަލުންގެ އަރިހަށް ވަޑައިގެންނެވުމުން އެބޭކަލުން އެކަލޭގެފާނަށްޓަކައި ކޮޅަށް ތެދުވެވަޑައި ނުގަންނަވައެވެ. އެއީ އެކަލޭގެފާނު އެކަމާ ނުރުއްސަވާކަން އެބޭކަލުންނަށް އެނގިވަޑައިގަންނަވާތީއެވެ. އެހެންކަމުން މުދައްރިސުން ދަރިވަރުންނަށް ކޮޅަށް ތެދުވުމަށް އަމުރުކޮށްގެން ނުވާނެއެވެ. އަދި މުދައްރިސް އެކަމަށް އެދުނު ނަމަވެސް ދަރިވަރުން އެކަމަށް ބޯލެނބުމަކީ އެކަށީގެންވާ ކަމެއްނޫނެވެ. އެހެނީ ﷲ އަށް އުރެދެވޭ ކަމެއްގައި މަޚްލޫޤަކަށް ކިޔަމަން ގަތުމެއް ނުވެއެވެ.\nޝެއިޚް އަބްދުލް އަޒީޒު އިބްނު ބާޒް(ރަޙިމަހު ﷲ) ވިދާޅުވިއެވެ.\nވަރަށް ގިނަ މުދައްރިސުން ކުލާހަށް ވަނުމާއެކު ކުދިން ކޮޅަށްނަގާ ހަދައެވެ. އެއްވެސް ޝައްކެއްނެތްގޮތުގައި މިއީ ޞައްޙަ ސުންނަތާ ޚިލާފު ކަމެކެވެ.\nމާތްﷲ އަޅަމެންނަށް ދީނަށް އުޅުމަކީ ލުއިފަސޭހަކަމެއް ކަމުގައި ލައްވާށި! އާމީން\nމަޞްދަރު: ފަތަވާ އިސްލާމިއްޔާ ވޮލިޔުމް8 ޞަފްޙާ127، ޝެއިޚް އަބްދުލް ޢަޒީޒް ބިން ބާޒް\nفتاوى اللجنة الدائمة” (1/172)


October 01, 2018 4\nދިރާގަށް 30: ދިވެހިންގެ ދިރިއުޅުން ބަދަލުކޮށްލި\nމީގެ 30 އަހަރު ކުރިން ދިރާގު އުފެދުނުއިރު ރާއްޖޭގެ މުވާސަލާތީ ގުޅުންތައް އޮތީ ވަރަށް ޅަފަތުގަ އެވެ. ފޯނެއް ހުންނަނީ މާލޭގެ ވަރަށް މަދު ގެއެއްގަ އެވެ. ކައިރި ރިސޯޓްތައް ނޫނީ އެހެން...\nOctober 01, 2018 17\nދިރާގު: މިއީ ދިވެހިންގެ ކާމިޔާބު ކުންފުންޏެއް\nރާއްޖޭގެ އެންމެ ބޮޑު އެއް ކުންފުނި ދިރާގުގެ އުމުރުން މިއަދު 30 އަހަރު ފުރުނީ އެވެ. މިދިއަ 30 އަހަރު އެ ކުންފުނިން ވަނީ މުވާސަލާތީ ދާއިރާ އިން ބޮޑެތި ކުރިއެރުންތަކެއް ހޯދައިފަ އެވެ....\nހިތަށްޓަކައި ދިރާގުން ދިއްލި "ހިތް" ފެނުނުތަ؟\nސޯޝަލް މީޑިއާގައި ރޭ އެންމެ ގިނައިން ފެނުނު އެއް ފޮޓޯ އަދި ވީޑިއޯ އަކީ ދިރާގު ހެޑް އޮފީހުގައި ދިއްލާފައިވާ ހިތެވެ.\nވިލުނޫ: ކަނޑާ ގުޅޭ މުހިއްމު މެސެޖެއް\nރާއްޖޭގެ ސަރަހައްދުގެ ކަނޑުގެ ރީތިކަމާއި މުއްސަނދިކަން މުޅި ދުނިޔެއަށް ވެސް މަޝްހޫރެވެ. އެކަމަކު މި މުޖުތަމައުގެ ތެރޭހައި އުޅޭ ބައެއްގެ ސަބަބުން އެ ރީތިކަން ވަނީ ގެއްލެން ފަށައިފަ އެވެ. އެކަން މިފަހަރު މި ދައްކައިދެނީ، ޔޫއެންޑީޕީ އާއި ދިރާގުން ގުޅިގެން ބޭއްވި "ފިލްމް ފޯ ޗޭންޖް"ގެ ތެރެއިންނެވެ. ޒުވާނުންތަކެއް ތައްޔާރުކުރި ފަސް...\nދިރާގަށް ދުނިޔޭގެ ޝަރަފްވެރި އެވޯޑެއް ލިބިއްޖެ\nދުނިޔޭގެ އެންމެ މޮޅު ބްރޭންޑް ޓްރާންސްފޯމޭޝަންގެ އެވޯޑް، "ރީބްރޭންޑް 100 ގްލޯބަލް އެވޯޑްސް" ދިރާގަށް ލިބިއްޖެ އެވެ. މިއީ މިފަދަ ޝަރަފުވެރި ބައިނަލްއަގުވާމީ އެވޯޑެއް ދިވެހި ކުންފުންޏަކަށް ލިބުނު ފުރަތަމަ ފަހަރެވެ.\nދުނިޔެއަށް އަންނަ ބަދަލުތައް ކުޑަޔަކުން\nދުނިޔެއަށް އަންނަ ބަދަލުތަކާ މެދު އެއްވެސް ވަރަކަށް ވިސްނަން ހެއްޔެވެ؟ ތިމާވެއްޓަށް ލިބޭ ގެއްލުންތަކާ މެދު އެއްވެސް ވަރަކަށް ވިސްނަން ހެއްޔެވެ؟ ނޫން ނަމަ، ހަތަރު މިނެޓުގެ މި ކުރު ފިލްމު ބަލައިލާށެވެ.\nދިރާގު ރޭހުގައި ބައިވެރިވުމުގެ ފުރުސަތު ހުޅުވާލައިފި\nރާއްޖޭގެ އެންމެ ބޮޑު ރޭސް، ދިރާގު ރޯޑު ރޭހުގައި ބައިވެރިވުމުގެ ފުރުސަތު މިއަދު ހުޅުވާލައިފި އެވެ.\nރާއްޖެއިން ކޮފީގެ ރަހަ ސިޑްނީ އަށް ގެންދާނީ ރަހުމާ\nދިރާގާއި ކޮފީ ލެބް ރޯސްޓާސް ގުޅިގެން "އަ ގެދަރިން ފޯ ކޮފީ ލަވާސް"ގެ ނަމުގައި ބޮޑު ކޮފީ އިވެންޓެއްގެ ގޮތުގައި ބޭއްވި މުބާރާތުގެ އެއްވަނަ ރަހުމާ މުހައްމަދު ހޯދައިފި އެވެ. މިއީ އޭނާ އެ...\nރޯޑު ރޭހުގައި ޖަމިއްޔާތަކުން ބައިވެރިވުމުގެ މުއްދަތު އިތުރުކޮށްފި\nކުުޑަކުދިންގެ ހައްގުތައް ހިމާޔަތްކުރުމުގެ ޝިޔާރާ އެކު ދިރާގުން ބާއްވާ ރާއްޖޭގެ އެންމެ ބޮޑު ދުވުމުގައި، ޖަމިއްޔާތަކުން ބައިވެރިވުމުގެ މުއްދަތު މިއަދު އިތުރުކޮށްފި އެވެ.\nދިރާގުގެ "ފެމެލީ ޑޭ" މި އަހަރު ވިންޓަ ޕާކުގައި\nދިރާގުން ކޮންމެ އަހަރަކު ބާއްވާ މުވަޒަފުންގެ "ފެމެލީ ޑޭ" މި އަހަރު ރަސްރަނި ބަގީޗާގެ ވިންޓަ ޕާކުގައި އިއްޔެ ހަވީރު ބާއްވައިފި އެވެ.\nމިންތީގެ ހަމަހަމަކަން "ބިލާހު"ން\nއަންހެނުންނަށް ލިބެމުންދާ އަނިޔާތަކާއި އެމީހުންނަށް ކުރާ ތަފާތުކުރުންތަކުގެ ވާހަކައަކީ އަބަދު ވެސް ދައްކަމުންދާ ވާހަކަ އެކެވެ. އަހަރެމެންނަށް ނޭނގި ނުވަތަ އެއްވެސް އިހުސާސެއް ނެތި ވެސް އެއީ އަބަދު ހިނގާ ކަމެކެވެ. މިފަހަރު އެފަދަ އަނިޔާގެ ވާހަކަ މި ކިޔަައިދެނީ ޔޫއެންޑީޕީ އާއި ދިރާގާ ގުޅިގެން ކުރިއަށްގެންދިޔަ "ފިލްމް ފޯ ޗޭންޖް"...\nދިރާގު ރޯޑް ރޭސް ބާއްވާނީ ނޮވެމްބަރު2ގައި\nހަތަރު ހާސް މީހުންނަށް ބައިވެރިވެވޭ ދިރާގު ރޯޑް ރޭސް ބާއްވާ ތާރީހު މިއަދު އިއުލާންކޮށް، ބައިވެރިވުމުގެ ފުރުސަތު ހުޅުވާލައިފި އެވެ.\nދިރާގު ޓީވީން ސާފް ސުޒުކީ ކަޕް ދައްކާނެ\nދިވެހިރާއްޖެ ބައިވެރިވާ އެންމެ ބޮޑު ފުޓުބޯޅަ މުބާރާތް ސާފް ސުޒުކީ ކަޕް ދިރާގު ޓީވީން ދައްކާނެ ކަމަށް އެ ކުންފުނިން މިއަދު ބުނެފި އެވެ.\nރަނގަޅު ތައުލީމެއްގެ މުހިއްމުކަން ކުރު ފިލްމަކުން\nމި ކުރު ފިލްމުން ދައްކައިދޭނީ ފެންވަރު ރަނގަޅު ތައުލީމެއް ފޯރުކޮށްދިނުމަށް މުޖުތަމައު ފެއިލްވެފައިވާ މިންވަރެވެ. ގޭތެރެއިންނާއި ސްކޫލުގެ އެހީތެރިކަމެއް ނުލިބުމުގެ ސަބަބުން އަންހެން ކުއްޖެއްގެ ދިރިއުޅުމަށް އަންނަ ބަދަލުތަކެވެ.\nދިރާގުން ގެލެކްސީ ނޯޓު9ތައާރަފްކޮށް ވިއްކަނީ\nސެމްސަންގުގެ އެންމެ ފަހުގެ ފޯނު، ގެލެކްސީ ނޯޓް9ރަސްމީކޮށް ތައާރަފްކޮށް ވިއްކަން ފެށުމާއެކު، ދިރާގުގެ ހެޑް އޮފީހުގެ ބޭރުގައި މިރޭ ދިގު ކިޔޫއެއް ދަމާލައިފި އެވެ.\nދިރާގުން ގެލެކްސީ ނޯޓް9މާދަމާ ރޭ ތައާރަފްކުރަނީ\nސެމްސަންގްގެ އެންމެ ފަހުގެ ފޯނު، ގެލެކްސީ ނޯޓް9ރާއްޖޭގައި މާދަމާ ރޭ ރަސްމީކޮށް ތައާރަފްކޮށް، ވިއްކަން ފަށާ ގޮތަށް ދިރާގުން ހަމަޖައްސައިފި އެވެ.\nދިރާގުން ނޯޓު9 އަށް ޕްރީ އޯޑާއަށް ހުޅުވާލައިފި\nސެމްސަންގެ އެންމެ ފަހުގެ ގެލެކްސީ ނޯޓް9 އަށް ޕްރީ އޯޑާކުރުމުގެ ފުރުސަތު ދިރާގުން މިއަދު ހުޅުވާލައިފި އެވެ.\nAugust 06, 2018 6\nދިރާގުގެ އެންމެ ޝަރަފްވެރި އިނާމު މިފަހަރު މިރުޝާނަށް\nދިރާގުގެ ޗެއާޕާސަންސް އެވޯޑް އެ ކުންފުނީގެ ސީނިއަ މެނޭޖަ ބްރޭންޑް އެންޑް މާކެޓިން ކޮމިއުނިކޭޝަންސް މުހައްމަދު މިރްޝާން ހަސަން ހޯއްދަވައިފި އެވެ.\n"ފިލްމް ފޯ ޗޭންޖް"ގެ ކުރު ފިލްމުތައް ދައްކާލައިފި\nމުޖުތަމައުގައި ހުރި މައްސަލަތައް ދައްކުވައިދޭ ކުރު ފިލްމުތަކެއް ހަދަން ދިރާގާއި ޔޫއެންޑީޕީ ގުޅިގެން ޒުވާނުންނަށް ހިންގާ "ފިލްމް ފޯ ޗޭންޖް" ޕްރޮގްރާމްގައި އުފެއްދި ކުރު ފިލްމުތައް އާންމުންނަށް މިއަދު ދައްކާލައިފި އެވެ.\nދިރާގަށް 215 މިލިއަން ރުފިޔާގެ ސާފު ފައިދާއެއް\nމި އަހަރުގެ ދެވަނަ ކުއާޓަރުގައި ދިރާގަށް 215.6 މިލިއަން ރުފިޔާގެ ސާފު ފައިދާއެއް ލިބިއްޖެ އެވެ.\nދިރާގާއި ކޮފީ ލެބް ގުޅިގެން ބޮޑު ކޮފީ އިވެންޓެއް\nދިރާގާއި ކޮފީ ލެބް ރޯސްޓާސް ގުޅިގެން "އަ ގެދަރިން ފޯ ކޮފީ ލަވާސް"ގެ ނަމުގައި ބޮޑު ކޮފީ އިވެންޓެއް، މުބާރާތެއްގެ ގޮތުގައި ބާއްވަން ނިންމައިފި އެވެ.


ވަޒީފާގެ ފުރުޞަތު (ރޭޑިއޯގްރާފަރ / ސީނިއަރ ރޭޑިއޯގްރާފަރ)\nމަޤާމް :ރޭޑިއޯގްރާފަރ / ސީނިއަރ ރޭޑިއޯގްރާފަރ\nރޭޑިއޯގްރާފަރ / ސީނިއަރ ރޭޑިއޯގްރާފަރ\nއެމް.އެސް 1 / އެމް.އެސް2/ އެމް.އެސް 3\nޓެކްނިކަލް އޮފިސަރ ގްރޭޑް 3\nލ.ގަމު ރީޖަނަލް ހޮސްޕިޓަލް\nމެޑިކަލް އިމޭޖިންގ ސައެންސް ނުވަތަ ރޭޑިއޯލޮޖީ ދާއިރާއިން ދިވެހިރާއްޖޭގެ ގައުމީ ސަނަދުތަކުގެ އޮނިގަނޑުގެ ލެވެލް 05 ނުވަތަ6ގެ ސަނަދެއް ހާސިލްކޮށްފައިވުން.\nމަޤާމުގެ މަސައްކަތާއި ގުޅޭ ދާއިރާއިން ދިވެހިރާއްޖޭގެ ގައުމީ ސަނަދުތަކުގެއޮނިގަނޑުގެ ލެވެލް7ނުވަތަ 8 ގެ ސަނަދެއް ޙާޞިލްކޮށްފައިވުން\nމަޤާމުގެ މަސައްކަތާއި ގުޅޭ ދާއިރާއިންދިވެހިރާއްޖޭގެ ގައުމީ ސަނަދުތަކުގެ އޮނިގަނޑުގެ ލެވެލް7ނުވަތަ 8 ގެސަނަދެއް ހާސިލްކޮށްފައިވުމާއެކު، މަޤާމުގެ މަސައްކަތުގެ ދާއިރާއެއްގައިމަދުވެގެން2އަހަރު ދުވަހުގެ ތަޖުރިބާ ލިބިފައިވުން\nމަގާމުގެ މަސައްކަތާއި ގުޅޭ ދާއިރާއިންދިވެހިރާއްޖޭގެ ގައުމީ ސަނަދުތަކުގެ އޮނިގަނޑުގެ ލެވެލް9އިން ފެށިގެންމަތީގެ ސަނަދެއް ހާސިލްކޮށްފައިވުން\n- މީގެ އިތުރުން މަޤާމަށް ކަނޑައެޅިފައިވާ ޢިނާޔަތްތައް.\nއެކްސްރޭ ނެގުމާއި ރަޖިސްޓްރީތަކާއި، ރިޕޯރޓްތައް ޤަވާއިދުން ބެލެހެއްޓުން.\nތަނުގެ ސާފްތާހިރުކަން ބެލުމާއި، ބޭނުންކުރާ އިކްވިޕްމަންޓްސްގެ ސާފްތާހިރުކަން ބެލެހެއްޓުން.\nއެކްސްރޭ އާއި ގުޅިގެން ޑޮކްޓަރުން ބޭނުންވާ މައްލޫމާތުތައް ސާފްކޮށް ދިނުން.\nބޭނުންވެއްޖެ ހިނދެއްގައި ހޮސްޕިޓަލްގެ އެކިއެކި ދާއިރާތަކަށް ބޭނުންވާ ތަފާސްހިސާބުދިނުން، އަދި މަންތްލީ ރިޕޯރޓް ތައްޔާރުކުރުން.\nތަނަން ބޭނުންވާ ތަކެތި ސްޓޮކުން ހޯދާ ރައްކާތެރިކަމާއެކު ބެލެހެއްޓުން.\nޚިދްމަތަށް އެދި އަންނަ މީހުންނަށް އިޙްތިރާމްކޮށް ހިތްހެޔޮކަމާއެކު އެހީތެރިވެ މަގުދައްކައިދިނުން.\nކަނޑައެޅިފައިވާ ގޮތުގެމަތިން ޑިޔުޓީ އަދާ ކުރުން.\nއިމަރޖެންސީ ކޯލްތަކަށް ޤަވާޢިދުން ޙާޟިރުވުމާއި މަސައްކަތަށް ފަރުވާތެރިވުން.\nހޮސްޕިޓަލްގައި ކުރެވޭ މުހިއްމު މަސައްކަތްތަކަށް އެހީތެރިކަން ދިނުމާއި ސަލާމްބުނާ މުވައްޒަފުންނާއި ޗުއްޓީގައި ތިބޭ މުވައްޒަފުންގެ މަސައްކަތް ވެރިން އަންގަވާ ގޮތެއްގެ މަތިން ޙަވާލުވެކުރުން.\nހޮސްޕިޓަލްގެ ތަރައްޤީއަށް ކުރެވޭ މަސައްކަތުގައި ބައިވެރިވުމާއި އަދި އެހެނިހެން ސެކްޝަންތަކުން ކުރާ މަސައްކަތުގައި ޢަމަލީގޮތުން ބައިވެރިވެ މަސައްކަތްކުރުން.\nހޮސްޕިޓަލްގެ ޢާއްމުއުޞޫލުތަކާއި، ޤަވާޢިދުތަކަށް ޢާއްމުން އިޙްތިރާމް ކުރުމަށް ބާރުއަޅާ އެކަން އެގޮތުގައި ދެމެހެއްޓުމަށް މަސައްކަތް ކުރުން.\nމުވައްޒަފުންގެ މެދުގައި އެކުވެރިކަމާއި، އެއްބާރުލުން އާލާކުރުމަށް މަސައްކަތްކުރުމާއި، މުވައްޒަފުން ގުޅިގެންކުރާ މަސައްކަތާއި އެކިއެކި އިޖްތިމާޢީ ޙަރަކާތްތަކުގައި ބައިވެރިވެ މަސައްކަތްކުރުން.\nރޭޑިއޯލޮޖީ އެންޑް އިމޭޖިންގ\n5.ލިބިފައިވާ ތަޢުލީމީ ސެޓުފިކެޓުތަކުގެކޮޕީ؛\n7. މުއްދަތު ހަމަނުވާ ރެޖިސްޓްރޭޝަން އަދި ލައިސަންސްގެ ކޮޕީ\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 25 ޖަނަވަރީ 2021 ވާ ހޯމަ ދުވަހުގެ 14:00 ގެ ކުރިން ގަމު ރީޖަނަލް ހޮސްޕިޓަލުގެ އިދާރީ ސެކްޝަނަށެވެ. ވަޒީފާ އެދޭ ފޯމާއި ލިޔުންތައް އީ-މެއިލް ([email protected] ) މެދުވެރިކޮށް ބަލައި ގަނެވޭނެއެވެ.\nމި މަޤާމާށް މީހަކު ހޮވުމަށް ބޭއްވޭ އިންޓަރވިއު އޮންނާނީ 26 ޖަނަވަރީ 2021 އާއި 10 ފެބްރުވަރީ 2021 އާއި ދެމެދު ގަމުރީޖަނަލް ހޮސްޕިޓަލްގައެވެ. ވުމާއެކު، މި ވަޒީފާއަށް ކުރިމަތިލާ ފަރާތްތަކުން މި މުއްދަތުގައި އިންޓަރވިއުއަށް ޙާޟިރުވުމަށް ތައްޔާރުވެގެން ތިބުން އެދެމެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ ރަސްމީގަޑީގައި 6800703 ނަމްބަރ ފޯނާއެވެ. އީ-މެއިލް ކުރާނީ ([email protected] ) އަށެވެ. ސިވިލް ސަރވިސްގެ ވަޒީފާތަކަށް މީހުން ހޮވުމާއި ޢައްޔަނުކުރުމުގެ މިންގަނޑުތަކާއި އުޞޫލުތައް އަދި އެއުޞޫލުތަކާ ގުޅުންހުރި އެންމެހާ ލިޔުންތައް ސިވިލް ސަރވިސް ކޮމިޝަންގެ ވެބްސައިޓްގެ ޑައުންލޯޑްސްގެ "އައްޔަންކުރުމުގެ އުޞޫލާގުޅޭ" (http://www.csc.gov.mv/dv/recruitment-usool) އިން ލިބެން ހުންނާނެއެވެ.\nސުންގަޑި: 25 ޖަނަވަރީ 2021 1400


108 Meehun balin faseyha, Positive vee 108 Meehun - vNews.mv\n108 މީހުން ބަލިން ފަސޭހަ، އަލަށް ޕޮޒިޓިވްވީ 108 މީހުން\nމަރްޔަމް ލީން 29 July 2021, 22:22\nރާއްޖެއިން 108 މީހުން ކޮވިޑް ބައްޔަށް އަލަށް ޕޮޒިޓިވްވެއްޖެއެވެ.\nހެލްތު ޕްރޮޓެކްޝަން އޭޖެންސީން ބުނީ، އިއްޔެގެ ހަވީރު 6:00 އިން ފެށިގެން މިއަދުގެ ހަވީރު 6:00 ގެ ނިޔަލަށް، ވޭތުވެދިޔަ 24 ގަޑިއިރުގެ ތެރޭގައި ޓެސްޓު ކުރެވުނީ 5،272 ސާމްޕަލް ކަމަށާއި، އޭގެތެރެއިން ޕޮޒިޓިވްވީ 108 ސާމްޕަލް ކަމަށެވެ.\nއަލަށް ޕޮޒިޓިވްވި މީހުންގެ ތެރެއިން 17 މީހަކު ނިސްބަތްވަނީ ގްރޭޓަރ މާލެ ސަރަހައްދަށެވެ. 60 މީހަކު ނިސްބަތްވަނީ އަތޮޅުތެރޭގެ ރަށްތަކަށެވެ. 28 މީހުން ނިސްބަތްވަނީ ރިސޯޓްތަކަށެވެ. ދެމީހަކު ނިސްބަތްވަނީ ސިނާއީ މަސައްކަތްކުރާ ރަށަކަށެވެ.\nއަލަށް ޕޮޒިޓިވްވި 141 މީހުންނާއެކު، މިހާތަނަށް ކޮވިޑް-19 އަށް ރާއްޖެއިން ޕޮޒިޓިވްވި ކަމަށް ރެކޯޑު ކުރެވުނު މީހުންގެ ޖުމްލަ އަދަދުވަނީ 77،202 އަށް އަރާފައެވެ.\nއެޗްޕީއޭއިން ބުނެފައިވަނީ، ވޭތުވެދިޔަ 24 ގަޑިއިރުގެ ތެރޭގައި ރާއްޖެއިން 108 މީހުން ބަލިން ފަސޭހަވެފައިވާ ކަމަށެވެ. މިއާއެކު، ރާއްޖެއިން މިހާތަނަށް ބަލިން ފަސޭހަވި މީހުންގެ އަދަދުވަނީ 74،429 އަށް އަރާފައެވެ.\nއެކްޓިވް ކޭސަސްގެ އަދަދު މިހާރުވަނީ 2،541 ގައެވެ. މީގެތެރެއިން 14 މީހަކަށް ހޮސްޕިޓަލްތަކުގައި އެޑްމިޓްކޮށްގެން ފަރުވާދެމުން ގެންދާ ކަމަށް އެޗްޕީއޭއިން ބުނެފައި ވެއެވެ.


Hulhudhoo Falhuga Elhi Dhalehga Olhi Velayaa Miyaraa Madi Thah Maru! - Vaguthu\nހުޅުދޫ ފަޅުގައި އެޅި ދަލެއްގައި އޮޅި ވެލަޔާއި މިޔަރާއި މަޑިތައް މަރު!\nދަލުގައި ތާށިވެގެން މަރުވެފައި އޮތް މަޑިއެއް. --- ފޮޓޯ: މަނާލް/މިހާރު\nއައްޑޫ ސިޓީ ހުޅުދޫގައި މޫދަށް ދޫކޮށްލާފައި އޮތް ދަލެއްގައި އޮޅި ވެލަޔާއި މިޔަރާއި މަޑިތައް މަރުވެފައިވާ މަންޒަރު ފެންނަ ވީޑިއޯއެއް އާންމުވެއްޖެއެވެ.\nޓުވިޓާގައި ވީޑިއޯ އާންމު ކުރި މީހަކު ބުނީ މަސް ހިފާ ނިމިގެން، ފަރުވާ ކުޑަކޮށްލާފައި މޫދަށް ނުވަތަ އަތިރިމައްޗަށް ދާ އެއްލާލާފައިދާ މަންޒަރު ވަރަށް ގިނަ އިން ފެންނަ ކަމަށެވެ. އެ ދާ އެއްލާލާފައި ދިއުމުން ފެންނަނީ މިކަހަލަ ދެރަ މަންޒަރެއް ކަމަށް އޭނާ ބުންޏެވެ.\nވަރައް ގިނައިންފެންނަ މަންޒަރެއް ދަތުރުގޮސް އުޅޭއިރު ފަސޭހައިން މަސްހިފާލަން ދަލެއް ބަޭނުންކޮއްލާތަން ،މަސްހިފާނިމިގެން ފަރުވާކުޑަކޮއްލާފަ މޫދައް ނުވަތަ އަތިރިމައްޗައް އެދާ އެއްލާލާފައި ދިއުމުން މިކަހަލަ ދެރަމަންޒަރުފެނުން ވަރައް ގާތް. މީއިއްޔެ ރަށެއްގެބަޔަކުނެގި ދަލެއް pic.twitter.com/6Fo70aC7L8\n— xoonti (@xoooms) June 18, 2020\nވީޑިއޯ އިން ފެންނަނީ ބޮޑު ދަލެއްގެ ތެރޭގައި މިޔަރުތަކަކާއި ވެލާތަކަކާއި މަޑިތަކެއް ތާށިވެ، މަރުވެފައި އޮތް މަންޒަރެވެ. މި ވީޑިއޯ އަށް އެތައް ބައެއްގެ ސަމާލުކަން ލިބިފައިވާ އިރު، ވަރަށް ގިނަ މީހުން ވަނީ ވީޑިއޯ ރީޓުވީޓުކޮށްފައެވެ.\nވީޑިއޯ ޓުވިޓާގައި ޝާއިއުކުރި މީހާ ބުނި ގޮތުގައި މިކަމެއް ހިނގާފައި ވަނީ މިދިޔަ ބުދަ ދުވަހުއެވެ.\nދާ އަޅައިގެން މަސް ހިފުމަކީ މަނާ ކަމަކަށް ވިޔަސް މިއީ ރާއްޖޭގެ ހުރިހާ ހިސާބެއްގައި ކުރަމުން އަންނަ ކަމެކެވެ. އެކަމަކު، މިކަމާ ގުޅިގެން އެކަށީގެންވާ ފިޔަވަޅެއް ނޭޅި އޮތުމަކީ ގިނަ ބަޔަކު ކަންބޮޑުވުން ފާޅުކުރަމުން އަންނަ ކަމެކެވެ.\nޖޫން 19, 2020 14:05\nފަތުރުވެރިން ފީނަން އަންނަންވާއިރަށް ކަނޑުތައް ހުސްކުރަން ބަޔަކު ރާވައިގެން ކުރާ ކަމެއް\nޖޫން 19, 2020 20:11\n? ބޯގޯސް ކޮމެންޓެއް\nޖޫން 19, 2020 14:23\nކީއްކުރާނީދޯ؟ ފަޅުގައި ދާއެޅުމަކީ މަނާކަމެއް. އެކަމަކު އެއަކަށް ބަލާ މީހަކު ނޫޅޭ!\nޖޫން 19, 2020 16:03\nވެލާ/ކަހަނބު ހިފުން މަނާ، އެކަމަކު ވެލާ/ކަހަނބު މަސް ނުލިބޭ ރަށެއް ހިއެއްނުވޭ ރާއްޖޭގައި އޮތްހެނެއް.\nޖޫން 19, 2020 20:12\nދުވަހަކު ވެސް ވެލާ/ކަހަބުގެ މަހެއް ނުދެކެން\nޖޫން 19, 2020 14:38\nދިވެހިންނަކީ އެހެންމީހުންނާދޭތެރޭ ވިސްނާބައެއްނޫން. އަދި ތިޔައެއްޗިއްސައް ލިބިދާނެގެއްލުމަކަށް ވިސްނާނެތަ؟\nޖޫން 19, 2020 16:37\nތިވާނީ މެންބަރ ޗުއްޓީ ހޭދަކޮއްލަން އައިސް އެއްލިދަލަކަށް،\nޖޫން 19, 2020 17:12\nމިޔަރުތައް މަރުވުމުން މަމިހިރީ ވަރަށް އުފަލުން. ކަނޑު ފަޅުން މަހެއް ބޭނޭކަށް ނޯވޭ އެސޮރުމެންގެ ކަންތައްތައް ހުންނަ ގޮތުން.\nޖޫން 19, 2020 17:13\nކޮންމެދުވަހަކު ދާއަޅާތީ ފަޅުތެރޭން ކޮރަކާތްޔެއްވެސް ކާކަށްނުލިބޭ މީގެކުރިން ކޮންމެދުވަހަކުވެސް ކޮރަކާލި، ކަޅުއޮށް، އުނިޔަ، މެކުނު މިހެންގޮސްކިޔާނެކަމެއްނެތް މިތަކެތިބާނައިގެން ކައިގެންއުޅުނީ މީދާއެޅުމުގެކަންތައް އެބަޖެހޭހުއްޓުވަން ކަމާބެހޭފަރާތުން\nޖޫން 19, 2020 20:10


މޫސުމާބެހޭ މައުލޫމާތު އެއްކުރުމުގައި މެޓް އޮފީހަށް ބޮޑެތި ކުރިއެރުންތައް މޫސުމާބެހޭ މައުލޫމާތު އެއްކުރުމުގައި މެޓް އޮފީހަށް ބޮޑެތި ކުރިއެރުންތައް\nމޫސުމާބެހޭ މައުލޫމާތު އެއްކުރުމުގައި މެޓް އޮފީހަށް ބޮޑެތި ކުރިއެރުންތައް\nމޯލްޑިވްސް މީޓްރޮލޮޖިކަލް އޮފީސް. ފޮޓޯ:މެޓް\nދުނިޔޭގެ މޫސުމާބެހޭ ޖަމިއްޔާގެ މެންބަރު ޤައުމެއްގެ ގޮތުގައި ރާއްޖެ ހިމެނުނީ 1 ޖޫން 1978ގައެވެ. ރާއްޖޭގެ މޫސުމާބެހޭ މަޢުލޫމާތުތައް އޭގެ ކުރިން ފެށިގެން އެއްކުރަމުން އައިނަމަވެސް، ޖަމިއްޔާގެ ބައިވެރިއަކަށްވުމާއެކު މޫސުން ދެނެގަތުމުގެ ޤާބިލިއްޔަތުކަން ވަނީ އިތުރުވެފައެވެ. ބައިނަލްއަޤްވާގޮތުން ފާހަގަކުރާ "ދުނިޔޭގެ މުސުމާ ބެހޭ ދުވަސް" މިއަދު ފާހަގަކުރާއިރު، ރާއްޖޭގެ މޫސުމާބެހޭ ޤައުމީ އިދާރާއިން ވަނީ ގިނަ ކުރިއެރުންތައް ހޯދާފައެވެ.\nއެންމެ ފުރަތަމަ މޫސުމާ ބެހޭ މަޢުލޫމާތު އެއްކުރަން ފެށީ ޢަމަލީގޮތުން ބޭނުންކުރާ މަދު އާލާތްތައް ބޭނުންކޮށްގެންނެވެ. އެގޮތުން އޭރު ފިނިހޫނުމިން ދެނެގަތުމަށާ، ވަޔާ، ޕްރެޝަރު އަދި ވާރޭ ވެހޭ މިންވަރުވެސް ދެނެގަންނަމުން އައީ މެނުއަލްކޮށް ނަގާ މަޢުލޫމާތުތަކަކުންނެވެ.\nމެޓް އޮފީހުގައި މޫސުން ދެނެގަތުމަށް ބޭނުންކުރާ ބައެއް ވަސީލަތްތައް. ފޮޓޯ:ޕީއެސްއެން\nރާއްޖޭގެ މެޓް އޮފީހުން ހޯދާފައިވާ ކުރިއެރުންތަކާ ގުޅޭގޮތުން ވާހަކަދައްކަވަމުން މޯލްޑިވްސް މީޓްރޮލޮޖިކަލް ސެންޓަރުގެ އެސިސްޓަންޓް މީޓްރޮލޮޖިސްޓް ތަހުމީނާ އަބްދުލްކަރީމް ވިދާޅުވީ އެއިރާ ޚިލާފައި މިހާރު ރާއްޖޭގެ މޫސުން ދެނެގަތުމުގައި އެންމެ ޒަމާނީ ވަސީލަތްތައް ބޭނުންކުރަން ފަށާފައިވާކަމަށެވެ. އެގޮތުން ރާއްޖެއާއި ރާއްޖެ ހިމެނޭ ސަރަހައްދުގެ މޫސުމާބެހޭ އެންމެހާ މަޢުލޫމާތުތައްވެސް މިހާރު ފަސޭހަމާއެކު ވަގުތުން ބަލާލެވޭނެ ވަސީލަތްތައް ޤާއިމުކޮށްފައިވާކަން އޭނާ ފާހަގަކުރެއްވިއެވެ.\n"ސެޓެލައިޓް ފޮޓޮއަކީ މީ މޫސުން ދެނެގަތުމަށް މުހިންމު ވަސީލަތެއް. ފުރަތަމަ ފެށީއިރު ދުވާލަކަށް ލިބޭނީ އެންމެ ސެޓެލައިޓް ފޮޓޮއެއް. ނަމަވެސް މިހާރު ކޮންމެ 15މިނެޓަކުން އެބަ ސެޓަލައިޓް ފޮޓޮއެއް ލިބޭ. އަދި ރާއްޖޭގެ އެކި ސަރަޙައްދުތަކުގެ މޫސުން ދެނެގަތުމަށް، ހުރިހާ ސަރަޙައްދުތައް ހިމެނޭހެން 34 އޮޓޮމެޓިކް ވެދަރ ސިސްޓްމަ އެބަހުރި. އަދި ދާދި ފަހުން ހުޅުލޭގައި ބޭނުންކުރަން ފެށި ރޭޑަރ ސިސްޓަމްއިންވެސް ރާއްޖޭގެ ބޮޑު ސަރަޙައްދެއް ކަވަރކުރޭ. މިއިން ކޮންމެ ކަމެއްގެ ސަބަބުންވެސް، މޫސުން ދެނެގަނެ ކުރިއަށް ލަފާކުރުމަށް ބޮޑު އެހީއަކަށްވޭ." ތަހުމީނާ ވިދާޅުވިއެވެ\nމީޓިއޮރޮލޮޖީގެ ދާއިރާއިން ރާއްޖެއަށް ވަނީ އެކިއެކި ބައިނަލްއަޤްވާމީ މިންކުރުންތައްވެސް ލިބިފައެވެ.\nތަހުމީނާ ވިދާޅުވީ މިހާރު ހުރި ވަސީލަތްތަކުން ކުރިއަށް އޮތް5ދުވަހަށް މޫސުން ލަފާކުރެވޭގޮތް ފަސޭހައިން ދެނެގަނެވޭކަމަށެވެ. އަދި ދިގުމުއްދަތުގެ މޫސުން ލަފާކުރާ "ސީޒަނަލް ފޯކާސްޓް" ހެދުމުގެ މަސައްކަތްވެސް ފަށާފައިވާކަމަށް އޭނާ ވިދާޅުވިއެވެ. ތަހުމީނާ ވިދާޅުވީ ދިގުމުއްދަތަށް ބަލާނަމަ ރާއްޖޭގެ މޫސުމަށް އެކި ކަހަލަ ބަދަލުތައް އަންނަކަން، އެއްކޮށްފައިވާ މަޢުލޫމާތުތަކުން ޙާމަވާކަމަށެވެ. ޚާއްސަކޮށް އިރުވައި މޫސުމުގެ ވިއްސާރައަށް ބަދަލުތަކެއް އައިސްފައިވާކަމަށް ވިދާޅުވިއެވެ.\n"އިރުވައި މޫސުމުގައި ވާރޭ ނުވެހި ދިގުލައިގެންގޮސް، ފެނަށް ޖެހޭކަން އެބަ ފާހަގަވޭ. މި މައްސަލަ ބޮޑަށް ކުރިމަތިވަނީ ރާއްޖޭގެ އުތުރަށް. ދެން ފާހަގަވަނީ ވާރޭވެހޭއިރު ކުޑަވަގުތުކޮޅެއްގެތެރޭ އާދަޔާ ޚިލާފައި ބޯކޮށް ވާރޭވެހޭކަން. ކުޑަ ވަގުތުކޮޅަކަށް ވާރެ ވެހޭއިރުވެސް ބައެއް ރަށްތަކުގައި އެބަ ވަރަށް އަވަހަށް ފެން ބޮޑުކޮށްލާ. ގެއްލުންވެސް އިތުރުވޭ." ރާއްޖޭގެ މޫސުމަށް އަންނަމުންދާ ބަދަލުތަކާ ގުޅޭގޮތުން މަޢުލޫމާތު ދެއްވަމުން ތަހުމީނާ ވިދާޅުވިއެވެ.\nމެޓް އޮފީހުން ވިދާޅުވީ ވޭތުވެދިޔަ 30 ވަރަކަށް އަހަރު އެއްކުރި މަޢުލޫމާތަށް ބަލާއިރު ރާއްޖޭގެ ފިނިހޫނުމިން މައްޗަށްދާކަމަށްވެސް ދައްކާފައިވާކަމަށެވެ.\nމޫސުމާ ބެހޭ މަޢުލޫމާތުތައް ފުޅާ ދާއިރާއެއްގައި އެއްކުރަމުން އަންނައިރު މި މަޢުލޫމާތު ވެފައިވަނީ ކޮންމެ ދުވަހެއްގެ ދިރިއުޅުމުގައިވެސް މުހިންމު މަޢުލޫމާތުތަކަށެވެ. އެއްކުރާ މަޢުލޫމާތުގެ ސަބަބުން ކުރިއަށް މޫސުން ލަފާކުރުމާ، މޫސުމާ ބެހޭ ދިރާސާތައް ހެދުމާ، ކޮންސްޓްރަކްޝަން ދާއިރާ އަދި ދަތުރުފަތުރުގެ ނިޒާމުގެ ހިންގުމަށްވެސް މި މަޢުލޫމާތުތައް ވަރަށް މުހިންމެވެ.\n"ކޮންސްޓްރަކްޝަން މަސައްކަތް ކުރާއިރުވެސް ވާރެއާ ވައިގެ މަޢުލޫމާތު ވަރަށް މުހިންމުވޭ. އަދި ކަނޑު އުޅަނދުތަކާ، ވައިގެ އުޅަނދުތަކަށް ކޮންމެ ގަޑިއިރަކުން މި މަޢުލޫމާތުތައް އެބަ ފޯރުކޮށްދެން." ތަހުމީނާ ވިދާޅުވިއެވެ.\nކޮންމެ ދުވަހެއްގެ މޫސުމާބެހޭ މަޢުލޫމާތުތައް އާއްމުންނާ ހަމައަށް ތާޒާކޮށް ގެނެސްދިނުމަށް މެޓް އޮފީހުން މުހިންމު މަސައްކަތްތަކެއް ކުރެއެވެ. އެގޮތުން މޫސުމީ މަޢުލޫމާތު ގެނެސްދިނުމަށް މެޓް އޮފީހުގައި ސްޓޫޑިއޯއެއް ހަދާ، އެ މަޢުލޫމަތު ވީޑިއޯ ހިމެނޭހެން މީޑިއާތަކަށް ދަނީ ފޯރުކޮށްދެމުންނެވެ. އަދި ކޮމިއުނިޓީ ވައިބަރ ގްރޫޕާ އަދި ވެބްސައިޓް މެދުވެރިކޮށް މި މަޢުލޫމާތުތައް އަބަދުވެސް ދަނީ އަޕްޑޭޓްކުރަމުންނެވެ.\nދުނިޔޭގެ މޫސުމާބެހޭ ދުވަހުގެ މިއަހަރުގެ ޝިއާރަކީ "ކަނޑާއި އަހަރެންގެ މޫސުން"މި ޝިއާރެވެ. ރާއްޖޭގެ ބޮޑު އިންސައްތައެއް ޙިއްސާކުރަނީ ކަނޑެވެ. މޫސުމީ ބަދަލުތައް ކަނޑުގެ އޮއިވަރާ، ހޫނުމިނާ، ލޮނުގަނޑުގެ އުސްމިނަށް އަންނަމުންދާ ބަދަލުތަކާ ވަރަށް ބޮޑަށް ގުޅެއެވެ.\nއިތުރު ލިޔުންތައް ތިމާވެށި\nބީއެމްއެލް ރިވޯޑްސް ލޯޔަލްޓީ ޕްރޮގްރާމް ތައާރަފްކޮށްފި\nފުވައްމުލަކު ސްކޫލް އެއް ދަންފަޅިއަށް ހެދުމަށް ބޭނުންވާ ކްލާސްރޫމްތަކުގެ މަސައްކަތް ފަށައިފި\nތަރައްޤީގެ މަޝްރޫޢުތަކުގެ ކޮލިޓީ ހިފެހެއްޓޭކަން ޔަޤީންކުރާނެ: ނައިބު ރައީސް\nއޮސްޓްރޭލިއާގެ ރަށްވެހިންނަށް ޤައުމުން ބޭރަށް ދަތުރުކުރުމަށް ލުއިތަކެއް\nފޮރިން ސަރވިސްގެ ނަމުގައި ވަކި ޚިދުމަތެއް ޤާއިމުކުރުމަށް މަޖިލީހުން ފާސްކޮށްފި\nއިންޓަރނޭޝަނަލް ޕާލަމެންޓް ފޯރ ޓޮލަރެންސް އެންޑް ޕީސްގައި ބައިވެރިވުމަށް ފާސްކޮށްފި\nއެޗްއާރުސީއެމްގެ ރައީސަކަށް މުނާ، ނައިބަކަށް ޑރ.އަދުހަމް


Ras Online - ކޮވިޑުގެ ހާލަތުގައި އުރީދޫން ސްޕޮންސަރކޮށްގެން ފެށި "އުނގުޅޭ ބާޒާރުން" ނުރައްކަލުގެ ރަނގަބީލު!\nކޮވިޑުގެ ހާލަތުގައި އުރީދޫން ސްޕޮންސަރކޮށްގެން ފެށި "އުނގުޅޭ ބާޒާރުން" ނުރައްކަލުގެ ރަނގަބީލު!\nޒަހީނުއްދީން ސަޢީދު 30 ޑިސެމްބަރު 2021 - 8:34\nމިހާރު ރާއްޖެއިން ފެންނަ އާންމު ދިރިއުޅުމުގެ ހާލަތަށް ބަލާއިރު ތަސައްވަރު ކުރެވެނީ ނުރައްކާތެރި ކޯވިޑްގެ އާލަމީ ވަބާގެ ހަމަ އެއްވެސް އަސަރެއް ނެތް ހެންނެވެ. މީހުން ހެލިފެލިވެ އުޅުމާއި ދަތުރުފަތުރު ކުރުމާއި ތަންތަނަށް ޖަމާވެ އުޅުމުގައި ވެސް ހަމަ ހީވަނީ ކޯވިޑްގެ މަތީން މުޅިން ހަނދާން ނެތިފައިވާ ހެނެވެ. ލިބުނު ސްކޫލް ޗުއްޓީއާއެކު ރަށްރަށަށް ފުރަފުރައިގެން ދާމީހުންގެ ސިކުނޑީގައި ވެސް ދަތުރާއި ޗުއްޓީ ނޫން އެހެން ކަމެއް ނެތެވެ. ރަށްރަށުގައި ކޯވިޑްގެ ހާލަތު އޮތް ގޮތެއް ތިމާ އުޅޭ މާހައުލުގައި އެހާލަތު އޮތްތޯއެއް، ދަތުރުކުރާއިރު ތިމާގެ ކިބައިގައި ކޯވިޑްގެ އަލާމާތެއް ހުރިތޯ އެއްވެސް ނުބަލައެވެ. ރަށްރަށުން މާލެއަންނަ މީހުންގެ ހާލަތުވެސް ހުރީ ހަމަ މިދެންނެވި ހެނެވެ. މާލެއަށް ދަތުރު ކުރުމުގައި ވެސް ކުޑަވެސް ވަރަކަށް ވިސްނާލުމެއް ނެތެވެ. މާލެ ތޮއްޖެހިފައެވެ. މާލެއައިސް އާދައިގެ މަތީން ކުދި ކުދި ކޮޓަރިތަކުގައި އާއިލާތައް ތޮއްޖެހިގެންނެވެ.\nގިނަ ރަށްރަށުގައި ބައްޔަށް ޕޮޒިޓިވްވާ މީހުންގެ ތެރޭގައި އެރަށްރަށަށް މާލެއިން އަރާ މީހުން ގިނައެވެ. މިދެންނެވި މީހުން ބައްޔަށް ޕޮޒިޓިވްވިކަން އެނގޭއިރު އެމީހުން މުޅި ރަށުގައި އެނބުރި، އެމީހުންނާއި ގައިގޯޅި ނުވާ މީހަކު ރަށުގައި މަދެވެ. މިއީ ކޯވިޑްގެ ހާލަތުގައި ދަތުރުފަތުރު ކުރުމާއި އާންމު ދިރިއުޅުން ބައްޓަން ކުރުމަށް ކަމާބެހޭ ފަރާތްތަކުން އިރުޝާދުދީ އަންގާފައިވާ ގޮތާއި މުޅިން ޚިލާފު ކަންކަމެވެ.\nކޯވިޑްގެ އާ ވޭރިއަންޓުތަކާއެކު ކޯވިޑް މާ ބާރަށް ފެތުރިދާނެ ކަމުގެ އިންޒާރުގެ ރަނގަބީލުގެ އަޑު އަދި ހަމަ މަޑެއް ނުވެއެވެ. ކޯވިޑުން ސާފުވެ ތާހިރުވެ އެބިރުވެރިކަމުން ސަލާމަތްވެފައިވާ ހަމަ އެއްވެސް ގައުމެއް، މުޖުތަމަޢެެއް ދުނިޔެއަކު އަދި ނެތެވެ. ރާއްޖެ ވެސް އަދި އޮތީ ހަމަ އެހާލަތުގައެވެ. ސަރުކާރުގެ ކަމާބެހޭ ފަރާތްތަކުން އެއިންޒާރުގެ ރަނގަބީލު ރާއްޖޭގައި ވެސް ނުޖަހަނީއަކީ ނޫނެވެ. އެކަމަކު ސަރުކާރުގެ ކަމާބެހޭ ފަރާތްތަކުން އަންގާ އެންގުންތައް އަޑުއަހާ މީހަކު ނެތޭ ދެންނެވުމަކީ ކުށަކަށް ނުވާނެއެވެ. ޕަބްލިކް ހެލްތުން އަންގަނީ މަގުމައްޗަށް ނުކުންނަންޏާ އަނަގައާއި ނޭފަތް ރަނގަޅަށް ފޮރުވޭ ގޮތަށް ހަމަ ރަނގަޅަށް މާސްކް އަޅައިގެން އުޅޭށެވެ. މީހުން ގިނައިން އެއްވެ އުޅޭ ކަހަލަ ހަފުލާތަކާއި ހަރަކާތްތައް ނުބޭއްވުމަށެވެ. ބައިހަދާފައި ގޭގެއަށް ޒިޔާރަތް ނުކުރުމަށެވެ. ކޮންމެހެން ކުރަން ޖެހިގެން، ނުވަތަ މަޖުބޫރުވެގެން ނޫނީ ދަތުރުކޮށް ނުހެދުމަށެވެ.\nއެކަމަކު މިހުރިހާކަމެއް ހެލްތުގެ އެންގުމާއި ދިމާ އިދިކޮޅަށް އަޅުގަނޑުމެން އެބަ ކުރަމުއެވެ. ޕަބްލިކް ހެއްލުތުގެ ވެސް އަދި ދުނިޔޭގެ ސިއްހަތު ޖަމިއްޔާގެ ނަސޭހަތާއި އިރުޝާދުތަކާ ވެސް ޚިލާފަށެވެ. ގިނަ މީހުން މާއްކް އަޅަނީ ދަތްދޮޅީގައެވެ. އަނެއް ބަޔަކު އަމްދުން އޭގެ މަތީން މިހާރު ހަނދާންވެސް ނެތެވެ. ސެނިޓައިޒަރ ފުޅި ވީތަނެއް ވެސް ނޭނގެއެވެ. ޗުއްޓީ ހޭދަކޮށްލަން ރަށްރަށް ދަތުރުކުރަނީއެވެ. ޚިތާނީ ކޭމްޕް ބާއްވައި، ޕާޓީތަކާއި ހަފުލާތައް ބާއްވަނީއެވެ. ސިޔާސީ އެއްވުންތަކާއި ކެމްޕޭންތަކާއި ހަފުލާތަކަށް ކުޑަވެސް މަޑުޖެހުމެއް ނެތެވެ. މިހާތަނަށް ކުރެވިފައިވާ ތަޖުރިބާއަށް ބަލާއިރު އެންމެ ގިނަ މީހުން އެއްތަނަކަށް އެއްވެ ތޮއްޖެހި އުޅޭ މަގުމަތީ ބާޒާރު ވެސް މާލޭގައި އެދަނީ ކުރިއަށެވެ. މީހުން ގިނަވެ ތޮއްޖެހޭތީ އެބާޒާރު، "އުނގުޅޭ ބާޒާރު"ގެ ގޮތުގައި މަޝްހޫރުވެފައިވަނީ ވެސް އެބާޒާރަށް މީހުން ޖަމާވާލެއް ގިނަކަމުންނެވެ. އެކަކު އަނެކަކު ގައިގޯޅިވެގެން ނޫނީ އެތަނުގައި ނޫޅެވޭތީއެވެ.\nމާލޭގެ ރަސްފަންނު ސަރަހައްދުގައި މިހާރު އެބާޒާރު ކުރިއަށްދާއިރު ހީވަނީ މި ރާއްޖޭގައި ނުވަތަ މި މާލޭގައި ކޯވިޑްގެ އެއްވެސް އަސަރެއް މިހާރަކު ނެތް ހެންނެވެ. އެސަރަހައްދަށް ކޮންމެ ރެއަކު މިހާރު އެޖަމާވާ މީހުންނާއި އެމީހުން ހެލިފެލިވެ އެއުޅޭ ގޮތް ފެނިފައި ކޯވިޑްގެ ބިރުވެރި އާލަމީ ވަބާގެ ނުރައްކާ އިހުސާސް ކޮށްފައިވާ ނުވަތަ ކުރެވޭ މީހުން ބިރުން ގޮސް ގައިން ހީބިހިނަގައިގަންނަ ވަރުވެއެވެ. އެސަރަހައްދަށް ބަލައިލުމުން ކޯވިޑްގައި އެތައް އާއިލާއެއްގެ މާމަޔާ ކާފަޔާއި މަންމައާއި ބައްޕަޔާއި ދައްތައާއި ބޭބެގެ ފުރާނަ ދިޔަ ހިތާމަވެރި ހަނދާނުގެ ކަންފުޅެއްވެސް ނެތްކަހަލައެވެ. ރާޅަކަށްފަހު ރާޅެއްއަރައި ބިންދަމުން މުގުރަމުން ފުރާނަތައް ނެތިކުރަމުން ގޮސް މިހާރު ވޭރިއަންޓަކަށް ފަހު ވޭރިއަންޓެއްގެ ނުރައްކާ އޮތްކަމުގެ އިހުސާސެއް އެތަނަކުން ނުވެސް ކުރެވޭ ކަހަލައެވެ.\nމިފަދަ ކަންކަމަށް ހިތްވަރު ދިނުމުގައި ރައްޔިތުންނަށް މާމޮޅު ޚިދުމަތްތަކެއް ދޭކަމަށް ދައުވާކުރާ އުރީދޫ ކަހަލަ ބޮޑެތި ކުންފުނިތަކުން ވެސް ހޭދަކޮށް އަމަލީ ގޮތުން ބައިވެރިވުމަކީ މިހާލަތުގައި ފާހަގަ ނުކޮށް ދޫކޮށްލާ ވަރުގެ ކަމެއްނޫނެވެ. މިފަދަ ނުރައްކާތެރި ދަނޑިވަޅު ތަކުގައި ރައްޔިތުން މިފަދަ ކަންކަމަށް ހޭލުންތެރި ކުރުވުމުގެ ޒިންމާ ނަގަންޖެހޭ އަދި މިފަދަ ކަންކަމަށް ތަރުހީބު ނުދޭންޖެހޭ އަމިއްލަ ފަރުދީ ޒިންމާ ތަކެއް ނަގަންޖެހޭ، މުއާސަލާތީ ޚިދުމަތްދޭ ކުންފުންޏަކުން އެމީހުންގެ ޚިދުމަތް އިސްތިހާރު ކުރުމުގެ ނަމުގައި ރައްޔިތުން ބިރުވެރިކަމެއްގެ ތެރެއަށް ވައްޓާލާ މިފަދަ ހަރަކާތެއްގައި ބައިވެރިވެ އެކަމަށް ހިތްވަރު ދިނުމަކީ އެއްގޮތަކަށް ވެސް އެވާހަކަ ނުދައްކައި ތިބެވޭ ވަރަށް ވުރެ މާ ގޯސް އަދި ހައްސާސް ކަމެކެވެ.\nސަރުކާރު ހިއްސާވާ މުއާސަލާތީ ކުންފުނިން މުއާސަލާތީ ޚިދުމަތް މޮނަޕޮލައިޒް ކުރުން ނިމުމަކަށް ގެންނަން ކަމަށް ބުނެ ރާއްޖެއަށް ގެނައި އުރީދޫ ކުންފުންޏަކީ ސައްތައިން ސައްތަ ބޭރުގެ ކުންފުންޏެކެވެ. އެކުންފުނި ގެނައި އަނެއް ބޭނުމަކީ ރާއްޖޭގައި މުވާސަލާތީ ޚިދުމަތުގައި ވާދަވެރިކަން އުފައްދައި ޚިދުމަތް ރަނގަޅުކޮށް އަގުހެޔޮ ކުރުމަށެވެ. ނަމަވެސް މިހާތަނުން އުފެދޭ ސުވާލަކީ މުވާސަލާތީ ޚިދުމަތްދޭ ބޭރުގެ ކުންފުންޏެއް ރާއްޖެ ގެނަސްގެން މިއިން އެއްވެސް ކަމެއް ހާސިލުވެއްޖެތޯ އުފެދޭ ސުވާލެވެ. އުރީދޫއިން ރައްޔިތުން "ފެލާލައިގެން" ލިބޭ ލާރިކޮޅު ބޭރަށް ގެންދިއުން ނޫން ކަމެއް ހާސިލު ވެއްޖެތޯއެވެ؟\nދިވެހި ސަރުކާރު ހިއްސާވާ ދިރާގު އެކަނި އޮވެގެން މިއަދު ސަރުކާރުން ބޭނުންވާ ގޮތަށް އެކުންފުނީގެ ޚިދުމަތާއި އަގުތައް ބައްޓަން ނުކުރެވޭނެ ހެއްޔެވެ؟ މުއާސަލާތީ ޚިދުމަތުގައި ވާދަވެރިކަން އުފައްދައި ފެންވަރު ރަނގަޅުކޮށް އަގުހެޔޮކުރަން ގެނައި ބޭރުގެ ކުންފުންޏަށް ވެސް މުއާސަލާތީ ޚިދުމަތުގެ އަގު ނެގެނީ ސަރުކާރުގެ ކަމާބެހޭ އިދާރާއިން ކަނޑައަޅާ ގޮތެއްގެ މަތިންނެވެ. ދުނިޔޭގައި ކުރިއަރާފައިވާ ގައުމުތަކުގައި އެޚިދުމަތް ދޭ ފެންވަރަށް ޚިދުމަތްދޭ އަގުތަކުގައި، އެޚިދުމަތް ނުދެންޏާ އެއީ ދިރާގަކަސް އުރީދޫއަކަސް އަދި މިތަނަށް އިންޑިއާގެ ރިލަޔަންސް ކުންފުނި ގެނަޔަސް ދިވެހީން ބަލައެއް ނުގަންނާނެއެވެ. މިއީ ގަބޫލުކުރަންޖެހޭ ހަގީގަތެވެ.\nއުރީދޫ ގެނަޔަސް ނުގެނަޔަސް ދުނިޔޭގައި މުވާސަލާތީ ޚިދުމަތަށް އައި ކުރިއެރުމާއި ތަރައްގީއާއި އަގަށް އައި ހެޔޮ ބަދަލުތައް ގެންނަން ދިރާގަށްވެސް މަޖުބޫރުވީހެވެ. އަދި އެކަން އެގޮތަށް ކުރަން ސަރުކާރުގެ ސިޔާސަތުތަކުގައި ކަނޑައެޅުނީހެވެ. މިއަދު ދުނިޔޭގެ ފެންވަރުގައި ގުނައިވެސް ނުލެވޭ އުރީދޫ ކަހަލަ ބޭރުގެ ކުންފުންޏެއް ރާއްޖެ ގެނައުމުން ދިވެހީންނަށް ވީ މާބޮޑު ފައިދާއެއް ނެތް ނަމަވެސް އެކުންފުންޏަށް ދެވެހީންގެ އަތުން ބޮޑު ފައިދާއެއް ލިބޭކަން އެކުންފުނީގެ ހިސާބުތަކުން ކަށަވަރުވެއެވެ. އެގޮތުން އެކުންފުނީން މިހާރު ޚިދުމަތްދޭ މަދު ގައުމު ތަކުގެ ތެރެއިން ނިސްބަތުން އެންމެ ބޮޑު ފައިދާއެއް ލިބެނީ ދިވެހި ރާއްޖެއިންކަން ކަށަވަރު ވުމަކީ މިކަމުގެ އަލިގަދަ ހެއްކެކެވެ.\nއެހެންވީމާ ރާއްޖެއަށް އުރީދޫ އައިސްގެން މިހާތަނަށް ވީ ފައިދާއެއް ނުވަތަ ޚިދުމަތަށް އައި ބަދަލެއް ނެތެވެ. ދިރާގުން ވަކި ނުދޭ ޚިދުމަތެއް އުރީދޫއަކުން ނުދެއެވެ. ދިރާގަށް ވުރެ ވަކި އަގުހެޔޮ އަދި މޮޅު ޚިދުމަތެއްވެސް އުރީދޫއަކަށް ނުދެވެއެވެ. މުޅިން ވެސް ދައްކަނީ މޮޅު ވާހަކައެވެ. ދައްކަނީ މޮޅު އިސްތިހާރެވެ. މޮޅެތި ނަންނަން ކިޔާފައި ޕެކޭޖް ހަދައިގެން "އޮޅުވާލައިގެން ފެލުން" ނޫންކަމެއް އެވެރިން ނުކުރާ ކަމަށް ބުނަނީ އަޅުގަނޑުމެނެއް ނޫނެވެ. ޚިދުމަތް ހޯދަން ތިބި ރައްޔިތުންނެވެ.\nރައްޔިތުން އެދެނީ އުރީދޫއެއް ނޫނެވެ. މިގައުމަށް ގެންނަންޏާ މިތަނުގައި ވާދަކުރެވޭ ވަރުގެ ދުނިޔޭގެ ފެންވަރުގެ ނަންހިނގާ ބޮޑު ކުންފުންޏެއް ގެނަސް އިންޓަނެޓާއި މޮބައިލް ފޯނުގެ ޚިދުމަތަކީ ދިވެހީން ހެއްވާލާ، ހިތްހަމަޖެހޭ ވަރުގެ ޚިދުމަތަކަށް ހަދައި ދިނުމަށެވެ. ގެންނަންޏާ ދިރާގާ ވާދަކުރެވޭ ފެންވަރުގެ ކުންފުންޏެއް ގެނަސްގެން ނޫނީ ދެން ދިވެހީން ބަލައެއް ނުގަންނާނެއެވެ.\nފެށުމާ ނިމުން ވަރަށް ތަފާތު ލިޔުމެއް.\nކޮވިޑު މުޅި ރާއްޖެއަށް ފަތުރާލަން ސަރުކާރުން ފުރުސަތުދީފަ ދައުލަތުން ކޮންހާ ބޭކާރު ޚަރަދެއްކުރާކަށް.ސަރުކާރުގެ ހުއްދަނެތި ނައިޓްމާކެޓް ބޭއްވޭތޯ..ފުރޮންޓްލައިން އެލަވަންސޭ އިންކަމް ސަޕޯޓް އެލަވަންސޭ ކިޔައިގެން ދައުލަތުގެ ބަޖެޓުން ވައްކަންކުރަން އުޅެނީ.ކޮވިޑޭ ކިޔައިގެން.ސަރުކާރުގެ ބަހަކާ އަމަލަކާ ދިމާނުވޭ.\nމީ ރޭވިގެން ކުރުވާ ކަމެއް\nތިބުނާ ަަރުނުރައްކާތެރި ކޮވިޑެއް އޮތްނަމަ ދޫކޮށްލައިފައެއް ނުތިބޭނެ! ބުނީމާ ކޮވިޑް ބުނީމާ ކޮބަޑި


ރައިން (5) – Esfiya\nހަޤީޤީ ކުރުވާހަކަ އެހެނިހެން މަޖާ ލޯބި3mins ago\nކޮންމެ މީހަކީވެސް އެމީހެއްގެ ހަޔާތުގައި އެތަކެއް ހާދިސާއެއް ހިނގައިފައިވާނެ މީހެއްކަން ޔަޤީނެވެ. އަދި އެކަންތައްތައް ހިތުތެރޭ މީހަކަށް ނުކިޔައިދީ ހުރުމަކީ ވަރަށް އުނދަގޫ ކަމަކަށް ވެސް ފަހަރުގައި ވެދާނެއެވެ. އެގޮތުން އަހަރެންގެ ހުރިހައި ކަމެއް އިނގޭނެ ހަމައެކަނި މީހަކީ އާލާ އެވެ. އާލާ އަކީ މިދުނިޔޭގައިވެސް އަހަރެން އެންމެ އިތުބާރު ކުރާ އެކަކުއެވެ. ނަމަވެސް މިހާރު އަހަރެންނާއި ރައިންގެ ދެމެދު ހިނގާ އެތަކެއް ވާހަކައެއް އާލާއަކަށް ނޭނގޭނެއެވެ. ކިތަންމެ ކިޔައިދޭން ބޭނުންވިޔަސް ކިޔައިދޭކަށް ނުކެރެއެވެ. މަޑުމައިތިރި ރައިންގެ ފަރާތުން އެކި ވާހަކަތަށް އަހަންނަށް އެނގެން ފެށިއެވެ. “އަހަރެން ވަރަށް ލޯބިވިން ކުއްޖެއްދެކެ. އަދި އެކުއްޖާއާއި ލޯބީގެ ގޮތުން ގުޅުގެން ދެ ތިން އަހަރު އުޅެވުން. ވަރަށް ރީތި ކުއްޖެއް އެއީ. އެކަމަކު މާ ގިނަދުވަސްވީ ކަންނޭގެ ދެމީހުން އެކީ އުޅޭތާ، ކުއްލިއަކަށް ހުރެފައި އަހަރެން މަތިން ފޫހިވީ” ރައިން އަހަންނަށް ރައިންގެ ކުރީގެ ލޯބިވެރިޔާއާއި ދުރުވި ގޮތުގެ ވާހަކަ ކިޔައިދިނެވެ. އަހަރެން އިނީ ކެތްތެރިކަމާއި އެކީ އަޑުއަހާށެވެ. އެނަލަ އަޑު އަހަން އެއްވެސް ފޫހިކަމެއްނެތި އެތައްއިރެއްވަންދެންވެސް ހުރެފާނަމެވެ. މިހެން ވާހަކަދައްކަމުންގޮސް ސަރާ އޭކިޔާފައި ނުހަނު ލޯބިން އަހަންނަށް ރައިން ގޮވައިލިއެވެ. “ހިނގާބަލަ އެއްދުވަހު ދިމާވާން. އޯކޭ ސަރާ އޮފް ދުވަހަކަށް ސެޓުކޮށްލާފަ ބުންޏަސް. ސަރާ ބޭނުންވަންޏާ…..” ނޫނެކޭ ބުނަން ކެރޭނީ ކާކަށް ހެއްޔެވެ. ރައިން ވިއްޔާއެވެ. ހޮނިހިރު ދުވަހު ޑިއުޓީ ނެތީމައާއި އެކު އަހަރެން ރައިން އާއި ބައްދަލުކުރަން ނިންމީމެވެ.\n“އުހުމްމމމ..” ޗާކޯލް ކެފޭ ކުރިމައްޗަށް ސައިކަލެއްގައި މަޑުކޮށްލައިގެން އަހަރެންގެ އިންތިޒާރުގައި ރައިން ހުއްޓެވެ. “ވަރަށް ލަސްވެއްޖެ ދޯ؟” ވާހަކަ ދައްކަން ކުޑަކޮށް ޖެހިލުންވިޔެއްކަމަކު އަހަރެން ހީކުރިވަރެއް ނޫނެވެ. ދެމީހުން އެކީ އެހައި ވާހަކަ ފޯނުން ދެކެވިފައި ހުރީމާ ކަމަށްވެސް ވެދާނެއެވެ. “ކޮންތާކަށް ދާނީ؟” ރައިން އަހަންނާ ސުވާލު ކުރިއިރު އަހަރެން އިނީ އެހެން ހިޔާލެއްގައެވެ. ރައިން ގެ ގައިން ދުވާ މީރުވަސް އަހަރެން އަޅައިގެން ހުރި މާސްކުން ދުވަހަކުވެސް ނުފިލާނެހައި ކައިރީގައި އިށީނދެގެން އިނީމެވެ. އެންމެ ފުރަތަމަވެސް އަހަރެން ގޮވައިގެން ރައިން ދިޔައީ ޕެޓްރޯލު އަޅާ ތަނަކަށެވެ. ބޭރުގައި މަޑުކޮއްލައިގެން ރައިން އާއި ދިމާއަށް އެސްފިޔަޖަހައިނުލައި ބަލަން އަހަރެން ހުރީމެވެ. އަދި ފޯނު ނަގައި ރައިންއަށް ނޭނގޭގޮތަށް ފޮޓޯއެއް ނެގީމެވެ. މާގިނައިރުތަކެއް އެކީ ހޭދަ ނުކުރެވުނަސް ވަރަށް ވާހަކަ ދެކެވުނެވެ. އަދި ކުއްލިގޮތަކަށް އޮފީހުން ގުޅައިގެން ރައިން ދާންޖެހުމުން އަހަރެމެން ދެމީހުންގެ އުފާވެރި ވަގުތުތައް މެދުކަނޑައިލަން ޖެހުނެވެ. ގެޔަށް އައިސް އަހަރެންގެ ޑައިރީ ނަގާފައި ކުރިޔެކޭވެސް އެއްފަދައިން ވީ ހުރިހައި ކަމެއް ލިޔުނީމެވެ.\nއަވިގަދަ ދުވަހެކެވެ. މާލޭގެ އެންމެ ހަލަބޮލި މަގު ކަމަށްވާ މަޖީދީމަގު ހުރަސްކޮށް ހަލުވި ފިޔަވަޅުތަކެއްގެ މަތީ ފިހާރައާއި ދިމާއަށް މިސްރާބު ބެހެއްޓީމެވެ. “އަހހްހހހ..” ގަޑި ޖެހެން ކައިރިވެފައިވާތީ މިއަދު ޑިއުޓީއަށް އައީ ވަރަށް ބާރަށް ހިނގައިލާފައި ކަމަށްވުމުން އަހަރެން ކައުންޓަރު ކައިރީ އިށީނދެ ފުން ނޭވާއެއްލީމެވެ. ކޮންމެ ދުވަހަކުވެސް ޑިއުޓީއަށް ދަނީ ނަލަ ހެދި ފުލްމޭކަޕެއް ކޮށްލައިގެން ހަމަ ރައިން އަންނާނެކަމުގެ އުއްމީދުގައެވެ. ނަމަވެސް މިހާރު ރައިން ނުފެންނަތާ ދުވަސްކޮޅެއްވެއްޖެއެވެ. އަބަދުވެސް ބުނަނީ ބިޒީ ވާހަކައެވެ. އެހެންކަމުން މިއަދު އަހަރެން ޑިއުޓީއަށް ދިޔައީ ކުޑަމިނުން ތުންފަތުގައި ކުލަކޮޅެއްވެސް ހާކާނުލައެވެ. އަދި މާޔޫސްކަންމަތީ ފޯނަށް ބަލަހައްޓައިގެން ހުއްޓައި ބޯވަ ހުރިހެއްޔޭ ކިޔާފައި ރައިން ފިހާރައަށް ވަނެވެ. “މީބޯވަ ވިއްކާ ތަނެއްކަމެއް ނުދެނެހުރިން” އަހަރެން ހީލާފައި މަޖަލަކަށް ބުނީމެވެ. ތެދުވެގެންގޮސް ޑީފްރިޖުން ބޯވަ ނަގައިދޭން ހުރިއިރު ރައިން އިސްޖަހައިނުލާ އަހަންނާއި ދިމާއަށް ބަލަން ހުރިކަން އަހަންނަށް އިނގުނެވެ. “މިއުޅެނީ އޮފީސް މީހުން ބާބެކިއުއެއް ޖައްސަން އުޅޭތީ” ބޯވަ ކޮތަޅު ހިފައިގެން ރައިން ބޭރަށް ނިކުތް ގަޑިއަކީ އަހަރެންގެ ބްރޭކު ގަޑި ކަމުން ރައިން ފަހަތުން ނުކުތީމެވެ.\nހިތާމަ ލޯބި March 17, 2018\nޔާރާއޭ… (8 ވަނަބައި)\nލޯބި October 10, 2014\nހިތާ ފުރާނައިން… (60)\nހިތާމަ ލޯބި March 6, 2018\nލޯބި March 19, 2019\nހިތާމަ ލޯބި April 16, 2020\nހަޤީޤީ ހިތާމަ ކުރުވާހަކަ October 21, 2018


Hiyaanaathuge list ga himeney meehun magaamun vakikuran mickail govaalaifi\nގަލޮޅު ދެކުނު ދާއިރާގެ މެމްބަރު މީކާއިލް ނަސީމް..\nހިޔާނާތުގެ ލިސްޓުގައި ހިމެނޭ މީހުން މަގާމުން ވަކިކުރަން މީކާއިލް ގޮވާލައިފި\n12 މޭ 2021 - 17:43:04\nއެމްއެމްޕީއާރްސީގެ ހިޔާނާތުގެ ލިސްޓުގައި ހިމެނޭ ސަރުކާރުގެ އަކި މަގާމުތަކުގައި ތިއްބެވި މީހުން ވަކިކުރަން ރައްޔިތުންގެ މަޖިލީހުގެ ގަލޮޅު ދެކުނު ދާއިރާގެ މެމްބަރު މީކާއިލް އަހުމަދު ނަސީމް ގޮވާލައްވައިފިއެވެ.\nމީކާއިލް މިއަދު ކުރެއްވި ޓުވީޓެއްގައި ވިދާޅުވެފައި ވަނީ އެމްއެމްޕީއާރްސީގެ ހިޔާނާގުގެ ލިސްޓުގައި ހިމެނޭ ހުރިހާ ސަރުކާރު މުވައްޒަފުން އެމީހުންގެ މަގާމުން ވަގުތުން ވަގުތަށް ވަކިކުރުމަށް ރައީސް އިބްރާހިމް މުހައްމަދް ސޯލިހަށް ގޮވާލާ ކަމަށެވެ.\nމީކާއީލް ވަނީ ވަކި ޕާޓީއަކަށް ބެލުމެއް ނެތި ހިޔާނާތު ބައިވެރިންނާ މެދު ފިޔަވަޅު އެޅުމަށް ގޮވާލާފަ އެވެ. އަދި އެސެޓް ރިކަވަރީ ކޮމިޝަން، ޕީޖީ އަދި ކޯޓުތުން އަވަހަށް މައްސަލަ ބަލާ އަދަބު ދިނުމަށް ވެސް މީކާއީލް ގޮވާލައްވާފައި ވެއެވެ.\nމިއަދު ރައްޔިތުންގެ މަޖިލީހުން އެމް.އެމް.ޕީ.އާރު.ސީ މައްސަލާގައި ހިމެނޭ 281 މީހުންގެ ނަމާއި އެކު ކޮމިޓީ ރިޕޯޓް ވަނީ އާންމު ކޮށްފަ އެވެ. އެ ރިޕޯޓުގައި ސަރުކާރުގެ އިސްވަޒީފާތަކުގައި މަސައްކަތް ކުރާ ގިނަ ބޭފުޅުންގެ ނަން ހިމެނެ އެވެ.\nމެންބަރު މީކާއިލް ނަސީމްއެމްއެމްޕީއާރުސީ ހިޔާނާތް


Maldivian Ge Ticket Office Mihaaru Hunnaanee City Square Gai - Vaguthu\nގައުމީ އެއާލައިން މޯލްޑިވިއަންގެ ޓިކެޓިންގް އޮފީސް، ޗާންދަނީ މަގާއި އަމީރު އަހްމަދު މަގު ކަންމަތީގައި ހުންނަ އެސްޓީއޯ ސިޓީ ސްކެއާގެ އިމާރާތަށް ބަދަލުކޮށްފިއެވެ.\nމޯލްޑިވިއަންގެ ޓިކެޓް އޮފީސް ސިޓީ ސްކެއާގެ އެންމެ ތިރީ ފަންގިފިލާއަށް ބަދަލުކުރިިއިރު، މިހާރުން ފެށިގެން އެތަނުން ހިދުމަތް ލިބިގެންދާނެއެވެ. އެ އޮފީސް ރަސްމީކޮށް ހުޅުވަން ނިންމާފައިވަނީ އަންނަ ބުރާސްފަތި ދުވަހުއެވެ. އެ އިމާރާތަށް މިވަގުތު ބަދަލުވެފައި ވަނީ ޓިކެޓް އޮފީސް އެކަންޏެވެެ.\n"ވަގުތު"އަށް މައުލޫމާތުދެމުން މޯލްޑިވިއަންގެ ޕީއާރު މެނޭޖަރު މުސާ ވަސީމް ވިދާޅުވީ، މިއަދުން ފެށިގެން އާ އޮފީހުންވެސް ޚިދުމަތް ލިބިގެން ދާނެ ކަމަށާއި، ރަސްމީކޮށް އެތަން ހުޅުވާނީ ބުރަސްފަތި ދުވަހު ކަމަށެވެ.\nމޫސަ ވިދާޅުވީ، ކުރިން ދާރުލް އީމާންގައި ހިންގަންމުން އައި އެ އޮފީސް ސިޓީ ސްކޮޔާއަށް ބަދަލުކުރީ މުވައްޒަފުންނަށް ރަނގަޅު އޮފީސް މާހައުލެއް ހޯދައި ދޭންވެގެން މެނޭޖްމެންޓުން ކުރަމުން އަންނަ މަސައްކަތުގެ ތެރެއިން ކަމަށެވެ.\n"މިހާރު މެނޭޖްމެންޓުން މިގެންގުޅޭ ވިސްނުމަކީ ހުރިހާ ސްޓާފުންނަށް މަސައްކަތުގެ ރަނގަޅު މާހައުލެއް އިންނަންވާނެކަމަށް، ސްޓާފުންނަށް ރަނގަޅު ވޯކިންގ އެންވެރޮމެންޓެއް ހޯދަ ދޭންވެގެން ބަދަލު މި ކުރީ" މޫސަ ވިދާޅުވިއެވެ.\nމޫސަ ވިދާޅުވީ، އާ އޮފީހުގެ ޖާގަ ކުރިއަށްވުރެ ތަނަވަސްވެފައި، ހިދުމަތް ލިބޭ ކައުންޓަރުގެ އަދަދުވެސް އިތުރުވެގެން ދާނެ ކަމަށެވެ.\nއޮގަސްޓް 6, 2019 23:44\nވަރަށް ގިނަތަންތާ ކައުންޓަރު މަދެއްނުން އެކަމަކު ހިދުމަތް ގިނަފަހަރަށް ލިބެނީ ދެކައުންޓަރުން\nކައުންޓަރޭ ގިނައީ. ހިދުމަތް ލިބެނީ3ކައުންޓަރއިންނޭ\nއޮގަސްޓް 7, 2019 00:51\nފިޔަކޮށަންވީނޫންތޯ،؟ ތިހަތަންތަނަށް ދުވަންޏާ. ކީވެތޯ ޖައްވުގައި ނޭޅީ


Fathuhulla ge Story eh: Shikaara\nކަން ދިމާވި ގޮތުން މި ކޭސްގެ ތަހުގީގު ވެސް ހިންގަން ހަވާލުވީ ނައީމަށެވެ. ޓީމުގެ އިސްވެރިއެއްގެ ގޮތުގައި އޭނާ ހަމަޖެހިގެން ދިޔައީ ސަބަބުތަކެއް ހުރީމައެވެ. ކަމަށް ބަހައްޓާ ޝައުގުވެރިކަމުންނެވެ. އޭނާގެ ހުޝިޔާރުކަމުންނެވެ. ލޯތަކަށް ވަންހަނާވެފައިވާ ކަންކަން އޭނާގެ ލޮލުގެ ސިކުނޑިން ތިލަކޮށް ހާމަކޮށްދޭތީއެވެ.\n"ނަމަކީ މީޒާ ސަލީމް، އުމުރު 22 އަހަރު. ޤައުމީ ޔުނިވަރސިޓީން ޑޮކުޓަރކަން ކިޔަވަމުންދަނީ. މުއްސަނދި އާއިލާއެއް ހުރި ހަމައެކަނި އަންހެން ދަރިފުޅު." ނައީމުގެ ސުވާލަށް ޖަވާބު ދިނީ ހައިލަމެވެ.\n"ވަރަށް ރަނގަޅު. ވިކްޓިމްގެ މައުލޫމާތު ސައްހަކަން ކަށަވަރު ކުރަންވާނެ. އިތުރު މައުލޫމާތެއް އެނގޭތަ؟" ނައީމު ލުއި ގޮތަކަށް ހިނިތުންވެލިއެވެ.\n"އަޅުގަނޑުމެންގެ ޓީމުން ބަލަމުންދަނީ. އޭނާ މީސްމީޑިއާގައި ހަރަކާތްތެރިވެފައިވާ ގޮތްތައް ބަލަމުން މިދަނީ. އެކި އެކައުންޓްތަކުގެ ފޮލޯވަރުންގެ އަދަދު ލައްކައަކަށް އެބައަރާ. އެނަލިސިސްއަށް ވަގުތުކޮޅެއް ބޭނުންވާނެ. ކޯލް ރެކޯޑް ތަކާއި ޗެޓް ލޮގުތައް ވެސް ބަލަމުން މިދަނީ. ފަހުން އީޖާދުކުރި ސޮފްޓްވެއަރ އިން އެނަލިސް ހެދޭނެ ކަމަށް މިބަލަނީ ގަޑިއެއްހާ އިރު ތެރޭގައި. ވިކްޓިމްގެ މޫވްމަންޓުތަކާއި އެންމެ ފަހުން ކޮންޓެކްޓްވީ ފަރާތްތަކުގެ ލިސްޓެއް ހަދަމުން މިދަނީ. އަދި ވަގުތުކޮޅެއް ނަގާނެ." އަދަބުވެރިކަމާއެކު ހައިލަމް އޮޅުންފިލުވައިދިނެވެ.\nނައީމު ބަލައިލީ ނިވާކޮށްލެވިފައިވާ މީޒާގެ ފުރާނަ ނެތް ހަށިގަނޑަށެވެ. އޭނާ މަޑުމަޑުން ތިރިވެލިއެވެ. މީޒާގެ މޫނުމަތީ އޮތް ހުދުކުލައިގެ ފޮތިގަނޑު އެއް ފަރާތްކޮށްލިއެވެ. ނައީމު ފަހަތަށް އެއްލިގެން ދިޔައެވެ. މީޒާގެ މޫނުމަތި ފެނުމުންނެވެ. ލުއި ގޮތަކަށް ހިނިތުންވެލައިފައި އޮތުމުންނެވެ. އެއީ މައްޔިތެއްކަން ގަބޫލުކުރަން ވެސް ނައީމަށް ދަތިވާ ވަރުވިއެވެ. އެހެންވެ އޭނާއަށް ބަލައިލެވުނީ ސީދާ ހައިލަމްގެ މޫނަށެވެ.\n"ޔޭސް ސަރ،" ހައިލަމް އަދަބުވެރި ރާގެއްގައި ބުނެލިއެވެ. "އަޅުގަނޑުމެންނަށް ވެސް މި ބޮޑީ ފެނުނު އިރު ވެސް ފާހަގަކުރެވުނު ކަމެއް ތީ. ބަލައިބެލުމަށް ޑެޑް ބޮޑީއަކާ ވައްތަރެއް ވެސް ނޫން."\n"ކާކު ކޭސް ރިޕޯޓުކުރީ؟" ނައީމު ކުރި ސުވާލަށްވުރެ އޭނާ މޫނުމަތީގައި ކުރެހުނު ސުވާލު މާ ވަރުގަދައެވެ.\n"މުދިންބޭ. ފަތިސްނަމާދަށް ދަނިކޮށް ފެނިގެން،" ހައިލަމް އޮޅުންފިލުވައިދިނެވެ. "އަޅުގަނޑަށް ވެސް އެ ގަޑީ އާދެވުނު. އަޅުގަނޑުމެންނަށް ވެސް ފެނިފަ ގަބޫލެއް ނުކުރެވުނު."\n"މާނައަކީ؟" ނައީމު ފުން ނަޒަރަކުން ބަލައިލީ މައްޔިތާގެ މޫނަށެވެ.\n"ހިނިތުންވެލައިފައި އޮތް ގޮތާއި ހަށިގަނޑު އޮތް ގޮތުން." މަޑުމަޑުން ހައިލަމް ބުނެލިއެވެ.\n"އެހެންކަމެއް ފާހަގަވޭތަ؟" މީޒާގެ ގައިމަތީގައި އޮތް ފޮތިގަނޑު ނަގަމުން ނައީމު ކޮޅަށް ތެދުވެލިއެވެ. "އެއްވެސް ކަމަކާ ރިލޭޓް ކުރެވޭތަ؟"\nނައީމުގެ ލޮލުގައި އަޅައިގަތީ ފޮތިގަނޑު ހިއްލައިލުމާއެކު މީޒާގެ އަތްދަނޑީގެ ދަށުން ވަޔަށް ހަރަކާތްކޮށްލި ކަރުދާސްކޮޅެވެ. އެއީ މުށި ކުލައިގެ ޓިޝޫކޮޅެކެވެ. ނައީމުގެ ކަޅި ތަތްވީ އެ ޓިޝޫކޮޅުގައެވެ. އެކަހަލަ އެހެން ޓިޝޫކޮޅެއްގެ ހަރަކާތްތަކުގެ މަންޒަރުތައް ނައީމުގެ ހަނދާނުގެ މަކާނުން އުދުހިގަތީމައެވެ. އެހެންވެ އޭނާ ފުންކޮށް ވިސްނައިލިއެވެ. މަޑުމަޑުން ބޯ ހަރަކާތްކޮށްލިއެވެ. މޫނުމައްޗަށް ގޮތެއް ހަދައިލިއެވެ.\n"ޔޭސް. ދެޓްސް އިޓް." ކަމެއް ހަނދާންވުމުން ބުނެލާ ރާގުގައި ނައީމު ބުނެލިއެވެ.\nނައީމު މަޑުމަޑުން ތިރިވެލިއެވެ. މީޒާގެ އަތްދަނޑިއާ ދިމާގައި އޮތް ޓިޝޫކޮޅަށް ބަލައިލަމުންނެވެ.\n"އަންގި." ނައީމު ފަހަތަށް ބަލައިވެސް ނުލައި އިނދެ އިޝާރާތްކޮށްލީ ހައިލަމަށެވެ.\nހުދުކުލައިގެ ރަބަރު އަންގި ޖޯޑެއް ނައީމަށް ދިއްކޮށްލަމުން ހައިލަމް ވެސް ގުދުވެލިއެވެ. ނައީމުގެ ދެއަތަށް އަންގި މަހައިލުމަށްފަހު މީޒާގެ އަތްދަނޑީގައި މަޑުމަޑުން އަތް ޖައްސައިލަމުން ޓިޝޫކޮޅު ދަމައިގަތެވެ. ފަރުވާތެރި ކަމާއެކުގައެވެ.\nހައިރާން ކަމާއެކު ނައީމު ބަލައިލީ ސީދާ ހައިލަމްގެ މޫނަށެވެ. ހައިލަމް ވެސް ބަލައިލީ ނައީމުގެ މޫނަށެވެ. އެއީ ފައްޖަހައިލައިފައިވާ ޓިޝޫކޮޅެކެވެ. ހަތަރުފައް ޖަހައިލައިފައި އޮތުމުން ޓިޝޫކޮޅުގެ ސައިޒު ފެންނަނީ ކުޑަކޮށެވެ. ނައީމު ފަރުވާތެރިކަމާއެކު ޓިޝޫކޮޅު ހުޅުވާލިއެވެ. އޭނާގެ ލޮލުގައި އަޅައިގަތީ ޓިޝޫގެ މެދުގައި ލިޕްސްޓިކުން ލިޔެފައިވާ ނަމެވެ.\n"މީޒާ ސަލީމް، މީޒް." ޓިޝޫކޮޅުގައި އިނގިރޭސި ބަހުން ލިޔެފައިވާ ނަން ނައީމު ކިޔައިލިއެވެ.\nދެވަނަ ސިކުންތުގައި އޭނާގެ ލޮލުގައި އަޅައިގަތީ ފޯނު ނަންބަރެކެވެ. އެހެންވެ ލަސްލަހުން ފޯނު ނަންބަރު ވެސް ކިޔައިލިއެވެ. ނައީމު ފޯނު ނަންބަރު ކިޔައިލުމުން ހައިލަމްގެ އަތުގައި އޮތް ޑިވައިސްގައި އެ ނަންބަރު ލިޔެލިއެވެ.\n"ސިމް ރަޖިސްޓްރީކޮށްފައި އޮތީ ވެސް މީޒާ ސަލީމްގެ ނަމުގައި،" ހައިލަމް ބުނެލިއެވެ. "އޭނާގެ ނަމުގައި އިތުރު ނަންބަރެއް ވެސް ނެތް. މީޒާގެ ސޯޝަލް މީޑިއާގެ ހުރިހާ އެކައުންޓްތަކެއް ސިންކު ކޮށްފައި ހުރީ ވެސް މި ސިމްއަށް، މީ އީ-ސިމްއެއް. ސިމްގެ ބޭނުންކޮށްގެން އިތުރު ހިދުމަތްތަކަށް ވެސް ރަޖިސްޓްރީކޮށްފައި އެބަހުރި."\n"މާނައަކީ ތިޔައީ ވެރިފައިކޮށްފައިވާ ސިމްއެކޭ. އެހެންވީމަ ފޯނު ނަންބަރަކީ މީޒާގެ ނަންބަރު." ނައީމު ފުން ނަޒަރަކުން ބަލައިލިއެވެ.\nނައީމުގެ އަތުގައިވާ ފޮތިގަނޑު އޭނާގެ ފަހަތުގައި ހުރި ފުލުހަށް ހަވާލުކޮށްލިއެވެ. އެމީހުން ފޮތިގަނޑު މީޒާގެ ހަށިގަނޑުގައި އަޅައިލިއެވެ. ނައީމު ފުން ވިސްނުމެއްގައި ހުރެ އެނބުރިލީ ހައިލަމްއާ ދިމާއަށެވެ.\n"ފޮރިންސިކް ލިންކުއިސްޓިކް އެނަލިސިސްއަކަށް މި ޓެކްސްޓް ބޭނުން ހިފޭނެ. ޑިސްކޯސް އެނަލިސިސްއެއް ހެދޭނެ. މިއީ މުހިއްމު އެވިޑެންސެއް. އަކުރުތައް މަދަސް އަކުރުތަކުގެ ބައްޓަން ވަރަށް މުހިއްމު،" ނައީމު ދެ ދަތްޕިލަ ޖައްސާ ބާރުކޮށްލިއެވެ. "ތަހުގީގަށް ބޭނުންވާ ހުރިހާ ހެއްކެއް ކްރައިމް ސީންގެ ތެރޭގައި ހުންނާނެ. ބައެއް ފަހަރު އަހަރުމެން ލޮލަށް ނުފެނި. އެކަމަކު ގިނަފަހަރު އަހަރުމެން ލޮލަށް ފެންނާނެ. މާޑަރ ހޯދޭނެ. އެއް ފަހަރުން ކާމިޔާބު ނުވެދާނެ. ބައެއް ކަންކަމަކީ ވަރަށް ޕްލޭންޑް ކަންކަން. ސީކުއެންސެއް ނޫނީ ސީރީސެއް. އަހަރުމެން ޖެހޭނީ ސީކުއެންސްގެ ޕެޓަރން ދެނެގަންނަން. ޕެޓަރން ފެނުނީމަ ދެން އިނިޝިއަލް ޕޮއިންޓަށް ދެވޭނެ."\nހައިލަމް ހިންދިރުވާލިއެވެ. ނައީމުގެ ތަޖުރިބާއިން އޭނާއަށް ނަގައިދިން ފިލާވަޅުން ހިތްވަރު ލިބިގަތެވެ.\n"ތޭންކްސް ސަރ." ނައީމުގެ އަގުހުރި ފިލާވަޅުތަކަށް ނިސްބަތްވާ ގޮތަށް ހައިލަމް ޝުކުރު އަދާކޮށްލިއެވެ.\nމީޒާގެ މަރުގެ މައްސަލައާ ގުޅުން ހުރެދާނެ ކަމަށް ޝައްކުކުރެވޭ ހުރިހާ ދިމާއަކަށް ވިސްނުން ހިންގައި އެކަން ބެލުމުގައި ނައީމުގެ ޓީމުގައި ހައިލަމް ވެސް އިސްކޮށް އުޅުނެވެ. އެމީހުންނަށް އެ މަރުގެ ފަހަތުގައިވާ ކަންކަމުގެ ކޮޅެއް މެދެއް ފެންނަ ގޮތެއް ނުވެއެވެ. މައްސަލައިގެ ތެރެއަށް ފީނަމުންދާ ވަރަކަށް އޮޅުންބޮޅުންވަނީއެވެ. އެކި މަގުތައް ފެނި ވަކި ހިސާބަކުން މަގުތައް ބަންދުވެ ވަލުވަންނަނީއެވެ. އެއް ހާދިސާ އަނެއް ހާދިސާއާ ގުޅުވައިލަން ދަތިވަނީއެވެ. އެއްވެސް ހާދިސާއެއް ގުޅޭނެ ގޮތެއް، ގުޅުވޭނެ ވަޒަނެއް ނުފެންނަނީއެވެ.\n"އޮތީ ހަމައެކަނި ޓިޝޫކޮޅު." ނައީމު އިނީ އޭނާގެ ރަސްމީ މޭޒު ކައިރީގައެވެ.\nނައީމުގެ ކުރިމަތީގައި ހުރި ދެ ގޮނޑިން އެއް ގޮނޑީގައި ހައިލަމް އިނެވެ. އަދަބުވެރި ކަމާއެކު ނައީމުގެ ވާހަކަތައް އަޑުއަހާށެވެ.\n"އެ ކޮންތަނެއްގައި ބޭނުންކުރާ ޓިޝޫއެއްތޯ ބަލަން ފެންނަނީ." ނައީމު ވިސްނުންތެރިކަމާއެކު ބުނެލިއެވެ.\n"ޓިޝޫ؟" ހައިލަމް ސުވާލުގެ ނަޒަރުން ބަލައިލީ ސީދާ ނައީމުގެ މޫނަށެވެ.\n"އާނ! މިހާރު ކޮންމެ ބަޔަކުވެސް ހިދުމަތް ދެމުން އެދަނީ އެބައެއްގެ އަމިއްލަ އުފެއްދުންތަކުގައި. ކޮންމެ ތަނެއްގައި ހުންނަ ކޮންމެ އެއްޗެއްގައި ވެސް އެ ހުންނަނީ އެބައެއްގެ އަމިއްލަ ވަންތަ ގޮތްތައް ހިމަނައިފަ."\n"އެކަމަކު؟" ހައިލަމް ބުނެލިއެވެ.


Dho?! Suneetha, PC ah thaaeedhu kurun huttaaleetho suvaalu kuranee\nސުނީތާ އަލީގެ ހިތުގައި ޕްރިޔަންކާ ޗޯޕްޅާ އަށް ދެވިފައި އޮތީ ކިހާ ބޮޑު ލޯތްބެއްކަން ނޭނގޭ ދިވެއްސަކު ނެތެވެ. ޕީސީގެ އެންމެ ގާތް ފޭނުންނާއި ޕީސީ އަށް ވެސް އެއީ ސިއްރެއް ނޫނެވެ. އެކަން މާބޮޑު ކޮށްލައިގެން އެކަމާ ލަދުން ގެއިން ނުކުންނަން ނުކުރެނު ބަޔަކު ވެސް އުޅުނެވެ. ފުރައްސާރަ ވެސް ކުރި އެވެ. އެކަމަކު ކާމިޔާބު ހޯދީ ސުނީތާ އެވެ.\nނަމަވެސް ޕީސީ އަށް ކުރިމަތިވި އެކި މައްސަލަތަކުގައި އޭނާ ހޫނު ފެނަށް ވެއްޓުމުން ސުނީތާ ވެސް ޕީސީ އަށް ދުރަށް ޖެހިލައިފި ކަމަށް ސޯޝަލް މީޑިއާގައި އެއްބަޔަކު ކިޔައި އެ ސުވާލު ސުނީތާ އަށް ވެސް އަމާޒުކޮށްފައިވެ އެވެ.\n"އުހޫން. އަހަރެންގެ އުމުރު ދުވަހު ވެސް ޕީސީއާ ރުޅިއެއް ނުވާނެ. އިއްޔެ ވެސް އިންނާނެ ޕީސީގެ ފޮޓޯއެއް ޕޯސްޓުކޮށްފަ،" ޕީސީ އާ ރުޅިވީ ތޯ އެހުމުން ހިނިގަނޑަކާއެކު ސުނީތާ ޖަވާބު ދިނެވެ.\nސުނީތާ ބުނީ އިއްޔެވެސް ޕްރިޔަންކާގެ ފޮޓޯއެއް ޕޯސްޓުކުރި ކަމަށް.\n"އަސްލު މި ދުވަސްކޮޅު އޭނާ ވެސް ބޮޑަށް އެ އުޅެނީ ޕާސަނަލް ލައިފްގެ ކަންކަމުގައި. އެހެންވީމަ މާބޮޑު ކަންތައްތަކެއް ނޯވޭ. ދެން ޕީސީގެ ތި ހޫނުފެނަށް ވެއްޓުނު ކަންތަކުގައި އަހަރެން ބުނާނީ އެއީ އަހަންނާ ބެހޭކަމެއް ނޫނޭ. އޭނަ އެހެން ބުނާނީ ސަބަބުތަކެއް ހުރީމައެއްނު. އަހަރެން މީ ފޭން އެއް. އެކަހަލަ ކަންކަމާ އަހަރެން ބެހެންވީ ކީއްކުރަން،" އިންޑިއާ އާއި ޕާކިސްތާނުގެ މައްސަލާގައި ޕީސީ ކުރި ޓްވީޓަކުން ބޮޑުވި މައްސަލަ އަށް އިޝާރާތްކޮށް ސުނީތާ ބުންޏެވެ.\nސުނީތާ ބުނީ ޕްރިޔަންކާއަށްޓަކައި އޭނާގެ ހިތުގައި އޮތް ލޯތްބަކީ ފޮހެވިގެންދާނޭ ލޯތްބެއް ނޫން ކަމަށެވެ. ސުނީތާއަކީ ޕްރިޔަންކާގެ ޓްރޫ ފޭން އެއް ކަމަށެވެ.\nމީހުންގެ ތެރެއަށް ނުކުމެ މަޝްހޫރު މީހަކަށް ސުނީތާ ވީ 1995 ވަނަ އަހަރު އޭނާ ކުޅުނު ޝޯއަކަށް ފަހު އެވެ. އެއީ ސުނީތާގެ ފުރަތަމަ ޝޯ އެވެ. އޭގެފަހުން މެދުކެނޑުމެއްނެތި ސުނީތާ އަންނަނީ ޝޯތައް ދީ އަމިއްލަ ލަވަތައް ކުޅެމުންނެވެ. ސުނީތާއަކީ ސޯޝަލް މީޑިއާގައި ބަޔަކު ކިތަންމެ ވަރަކަށް އޭނާ "ނޮޅައިގެން ކެޔަސް" ހިތްވަރު އެލުވާނުލައި މީހަކަށް ހިތްބުރަކަމެއް ނުބާއްވައި މަގުބޫލުކަން ހޯދަމުން އަންނަ ތަރި އެކެވެ. އޭނާގެ ކާމިޔާބީ އަކީ އެއީ އެވެ.\nސުނީތާ އަލީ ޕްރިޔަންކާ ޗޯޕްރާ


Thuthu Dharifulhuge Nidhi Rangalhu Kurumah Kurevidahaane Kan Kan - Vaguthu\nތުއްތު ދަރިފުޅުގެ ނިދި ރަނގަޅު ކުރުމަށް ކުރެވިދާނެ ކަންކަން\nތުއްތު ކުދިންނަށް އެހެން މީހުންނަށް ވުރެއް ގިނައިން ނިދި ބޭނުންވާނެއެވެ، އެއީ ކުއްޖާގެ ހެދިބޮޑުވުމަށް އެކަމުގެ ސަބަބުން ގިނަ ފައިދާތަކެއް ކުރާތީއެވެ. ތުއްތު ކުދިންނަކީ ހަމަ ނިދި ބޭނުންވާ ބަޔަކަށް ވީ ހިނދު ގިނަ މައިންނަށް ނުވަތަ ގިނަ ބެލެނިވެރިންނަށް ކުރިމަތިވާ އެންމެ ބޮޑު ތަކުލީފަކީ ގަވައިދުން ކުއްޖާ ނިންދެވުމަށް ދިމާވާ ތަކުލީފުތަކެވެ.\nދަރިފުޅު ނުނިދައިގެން އުޅުމަކީ ގިނަ މައިންނާއި ބެލެނިވެރިން އުފުލާ ބުރައަކަށް ވީ ހިނދު ނިދި ފަސޭހަކުރުމަށް އަދި ނިދި ރަނގަޅު ކުރުމަށް ކުރެވިދާނެ އެތަކެއް ކަމެއް އެބަހުށްޓެވެ. އެގޮތުން ބައެއް ކަންކަން ތިރީގައި އެވަނީއެވެ.\nދުވާލާއި ރޭގަނޑު ވަކިކުރުމަށް ދަރިފުޅު އާދަކުރުން\nދުނިޔޭގެ އާންމު އުސޫލަކީ ދުވާލުގައި މަސައްކަތް ކުރުމަށް ފަހު ރޭގަނޑު އަރާމުކުރުމެވެ. އެއީ ޤުދުރަތީ ގޮތުންވެސް ދުނިޔެ ލައްވާފައިވާ ގޮތެވެ. ނިދުން ރޭގަނޑަށް ހާއްސަވާއިރު ތުއްތު ދަރިފުޅުވެސް ރޭގަނޑަށް ނިންދެވުމަށް އާދަ ކުރާށެވެ. އަދި ދުވާލުގަނޑީގައި ކުއްޖާ މަދުން ނިންދަވާށެވެ. އެކަމުގެ ސަބަބުން ކުއްޖާ ހެދިބޮޑުވަމުން އަންނައިރު ނިދުމުގެ އާދަތަށް ދަސްވެ ހަށިގަނޑުގައި އަށަގަންނާނެތީއެވެ.\nދަރިފުޅަށް އަންނަ ބަދަލުތަކަށް ސަމާލުވުން\nދަރިފުޅަށް އަންނަ ކޮންމެ ބަދަލަކީ އެއާއި މެދު ސަމާލުވާން ޖެހޭނެ ބަދަލެކެވެ. އެގޮތުން ދަރިފުޅު ވަރުދެރަވެ، ލޯ އުނގުޅާ، ކަންފަތަށް ދަމާ ރޮއެ ކަންތައްކުރާތޯ ހާއްސަ އިސްކަމެއް ދީގެން ބަލަން ވާނެއެވެ. އަދި މިފަދަ ކަމެއް ފެނުމުން އަވަހަށް ނިންދަވާށެެވެ. އެއީ ކުއްޖާ ނިދަން ބޭނުންވުމުގެ އިޝާރާތެކެވެ.\nކޮންމެ2ގަޑި އިރުން ދަރިފުޅު ނިންދަވަން މަސައްކަތް ކުރުން\nކޮންމެ ދެ ގަޑި އިރުން ދެ ގަޑި އިތުން ދަރިފުޅު ނިންދަވަން މަސައްްކަތް ކުރާށެވެ. އެއީ ތުއްތު ކުދިންނަކީ ފަސޭހަިއން ވަރުބަލިބާ ބަޔަކަށް ވުމުންނެވެ. އަދި ސައިންސްވެރިން ބުނާ ގޮތުގައި ގާތުން ކިރު ދިނުމަށް ފަހު ނިންދަވަން މަސައްކަތް ކުރުމުން ކުއްޖާއަށް ނިދަން ފަސޭހަވެއެވެ.\nހަ މަސް ނުވާ ތުއްތު ކުދިންނަށް ބޯފެންދިނުން ރަނގަޅެއްނޫން\nކުޅި މިރުސް ކެއުމަކީ އުމުރު ދިގުވާ ކަމެއް!\nފިނިފެންމާ ފެނަކީ ސިއްހީ އެތައް ކަމަކަށް އޮތް ފަރުވާއެއްކަން އެނގޭތަ؟\nސެޕްޓެމްބަރު 10, 2018 12:58\nއޯލްޓަނޭޓިވް ގޮތްތަކެއް ބޭނުންކުރަން ތިކަމާގުޅޭގޮތުން އަންނި ބުނެފައިވަނީ!!11


Raajje in Lanka ah dhiya5meehaku covid ah positive vejje | Mihaaru\nސްރީލަންކާގެ ވެރިރަށް، ކޮލަމްބޯގެ މަގެއް. އެގައުމަށް ރާއްޖޭން ދިޔަ ފަސް މީހަކު އިއްޔެ ކޮވިޑަށް ޕޮޒިޓިވް ވި\nރާއްޖެއިން ލަންކާއަށް ދިޔަ ފަސް މީހަކު ކޮވިޑަށް ޕޮޒިޓިވް ވެއްޖެ\n11 ސެޕްޓެމްބަރ 2020 - 18:44 1 comment\nލަންކާގެ ޑިޕާޓްމަންޓް އޮފް ގަވަމެންޓް އިންފޮމޭޝަަންއާ ހަވާލާދީ ނޫސްތަކުން ބުނީ އެ ގައުމުން އިއްޔެ އަލަށް ފެނުނު ކޮވިޑް ކޭސްތަކުުގެ ތެރޭގައި ރާއްޖެއިން އެގައުމަށް ދިޔަ ފަސްމީހަކު ހިމެނޭ ކަމަށެވެ. އެކަމަކު އެ ފަސްމީހުންނަކީ ދިވެހިން ކަމެއް ނުވަތަ އެހެން ގައުމެއްގެ މީހުން ކަަމެއް ނުބުނެ އެވެ.\nއިއްޔެ ފެނުނު ކޭސްތަކާ އެކު އެ ގައުމުގައި ކޮވިޑް ޖެހުނު މީހުންގެ ޖުމްލައަކީ މިހާރު 3152 އެވެ. އޭގެ ތެރެއިން 2955 މީހަކު މިހާރު ވަނީ އެބަލިން ރަނގަޅުވެފަ އެވެ.\nސްރީލަންކާގެ ގައުމީ އެއާލައިން، ސްރީލަންކަން އަކީ ކޮވިޑް-19 ފެތުރުން ކޮންޓްރޯލްކުރަން ރާއްޖޭގެ ބޯޑަރުތައް އަލުން ހުޅުވައިލި ފަހުން އެންމެ ފުރަތަމަ ދަތުރުކުރަން ފެށި އެއާލައިންތަކުގެ ތެރެއިން އެއް އެއާލައިނެވެ. ރާއްޖެއަށްދަތުރުކުރާ ޓޫރިސްޓުން ވެސް ބައެއް ފަހަރު ދެގައުމުގައި ޗުއްޓީ ހޭދަކުރެ އެވެ.\nއާބާދީގައި 20 މިލިޔަނަށް ވުރެ ގިނަ މީހުން ތިބި ލަންކާގައި ކޮވިޑް ވަރަށް ބޮޑަށް ކޮންޓްރޯލްކުރެވިފައި ވިޔަސް ރާއްޖޭގައި އެބަލި ވަނީ ވަރަށް ބޮޑަށް ފެތުރިފަ އެވެ. ރާއްޖޭން އެބަލި ޖެހުނުކަން އެނގޭ މީހުންގެ އަދަދު މިހާރު ވަނީ 9،000 އާ ގާތުގަ އެވެ.\nއިތުރު ލިޔުންތައް ސިއްހަތު ސްރީ ލަންކާ ޕަބްލިކް ހެލްތު ސްރީ ލަންކަން އެއާލައިން ހެލްތު ޕްރޮޓެކްޝަން އެޖެންސީ ސިއްހީ ކުއްލި ނުރައްކަލުގެ ހާލަތު


މިއަހަރުގެ ޝަހީދުންގެ ދުވަހުގެ ރަސްމީ ޖަލްސާ ރޭ އިސްލާމީ މަރުކަޒު މައިދާނުގައި ބާއްވައިފިއެވެ. މިޖަލްސާ ޝަރަފްވެރި ކޮށްދެއްވީ މިނިސްޓަރ އޮފް ޑިފެންސް އެންޑް ނޭޝަނަލް ސެކިއުރީޓީ އާދަމް ޝަރީފް ޢުމަރުއެވެ.\nމިޖަލްސާގައި ޝަރަފުވެރި މެހްމާން އާދަމް ޝަރީފް ޢުމަރު ދެއްކެވި ވާހަކަފުޅުގައި އެކެއް ފެބްރުއަރީގެ ހާދިސާއާއި އަލިރަސްގެފާނު ޝަހީދުކޮށްލި ހާދިސާއާ މާބޮޑު ތަފާތެއްނެތް ކަން ފާހަގަކުރައްވާ، ރާއްޖޭގެ މިނިވަންކަމާއި އިސްތިޤްލާލު ގެއްލެންދަނިކޮށް ރައީސުލްޖުމްހޫރިއްޔާގެ ޙިކުމަތުޢަމަލީގެ ސަބަބުން ޤައުމު ސަލާމާތްކުރެއްވުމަށް އެމަނިކުފާނު މަސައްކަތް ކުރެއްވީ، އިންޑިޔާގެ މިނިވަންކަމުގެ ބާނީ މަހާތުމާ ގާންދީ މަސައްކަތް ކުރެއްވިގޮތަށް ކަމަށް ވިދާޅުވިއެވެ.\nމިޖަލްސާގައި މިނިސްޓަރ އޮފް ހޯމްއެފެއާޒް އަޒްލީން އަޙްމަދު ދެއްކެވި ވާހަކަފުޅުގައި ދުނިޔޭގެ ޤައުމުތަކަށް ތަރައްޤީއާއި ތަމައްދުން ލިބިގެން އަންނަނީ އެ ޤައުމެއްގައި އޮންނަ އަމަން އަމާންކަމުގެ ސަބަބުންކަމަށާއި ކުރިން އަޅުގަނޑުމެންގެ ތެރެއިން ފެންނަމުންދިޔަ ރިވެތި އާދަތައް ނެތިގެންދާކަމަށް ފާހަގަކުރައްވާ، މިފަދަ އާދަތަކަކީ މުޖުތަމައުގައި ގެއްލިގެން ނުދާނެފަދަ އާދަތަކަކަށް ހަދާ އެކަމަށް މަސައްކަތްކުރަން ޖެހޭކަމަށް ވިދާޅުވިއެވެ.\nމިޖަލްސާގައި ޝަހީދުންގެ ދުވަހާއި ގުޅޭގޮތުން ވާހަކަފުޅު ދެއްކެވީ ކަށިމާ އަޙްމަދު ޝާކިރެވެ. އަދި މީގެއިތުރުން ރައްޔިތުންގެ މަޖިލީހުގެ މެެޖޯރިޓީ ލީޑަރ އަދި ވިލިމާފަންނު ދާއިރާގެ މެންބަރު އަޙްމަދު ނިހާނު ޙުސައިން މަނިކުވެސް ވާހަކަފުޅު ދެއްކެވިއެވެ.\nޝަހީދުންގެ ދުވަސް ފާހަގަކުރަނީ ޤައުމަށްޓަކައި ޝަހީދުވި އަބްޠާލުންގެ ޒިކުރާ އާކުރުމުގެ ގޮތުންނެވެ. މިދުވަސް ނިސްބަތްވެގެންވަނީ އިސްލާމްދީނާއި ޤައުމުގެ ދިފާއުގައި ޕޯޗްގީނާއި ހަނގުރާމަކުރައްވައި ޢަލިރަސްގެފާނު ޝަހީދުވެވަޑައިގެންނެވި ދުވަހަށެވެ. އެއީ ހިޖުރައިން 965 ވަނަ އަހަރުގެ ޝަޢުބާން މަހުގެ އެއްވަނަ ދުވަހުއެވެ.\nހުރަވީ ދުވަސް ފާހަގަކުރުމުގެ ގޮތުން ސްކޫލްތަކުގެ ދަރިވަރުންނަށް ހުރަވީޝިޕް ދައްކާލުން ކުރިއަށް އެބަދޭ\n1440 ވަނަ އަހަރުގެ ހުރަވީ ދުވަހުގެ މުނާސަބަތުގައި މިނިސްޓަރ އޮފް ހޯމްއެފެއާޒް އިމްރާން ޢަބްދުﷲ ރައްޔިތުންނާ މުޚާތަބު ކުރައްވާ ދެއްވި ޚިޠާބް.\n"އެއްފަހަރު ބޭނުންކޮށްފައި އުކާލެވޭ ޕްލާސްޓިކް ބޭނުންކުރުން ހުއްޓާލުން" ފެށުމުގެ ގޮތުން އެލްޖީއޭ އިން ބޭއްވި ރަސްމިއްޔާތު މިނިސްޓަރ އޮފް ހޯމް އެފެއާޒް ޢިމްރާން ޢަބްދު ﷲ އިފްތިތާޙްކޮށްދެއްވައިފި


Import ithuruve dhaulathah 277 million Rufiyaa ge aamdhany eh | Mihaaru\nމުދާ އެތެރެކުރި ވަރު 48 ޕަސެންޓް އިތުރުވި އިރު، ބޭރުކުރި ވަރު ވެސް ވަނީ 49 ޕަސެންޓް ވަނީ އިތުރުވެފަ.\nއިމްޕޯޓު އިތުރުވެ ދައުލަތަށް 277 މިލިއަން ރުފިޔާގެ އާމްދަނީއެއް\n22 އެޕްރީލް 2018 - 15:092comments\nމިދިޔަ މާޗް މަހު މުދާ އެތެރެކުރި ވަރު 48 ޕަސެންޓް އަދި އިމްޕޯޓް ޑިއުޓީ އާއި އެހެނިހެން ފީގެ ގޮތުގައި ދައުލަތަށް ލިބުނު އާމްދަނީގެ އަދަދު ވަނީ 60 ޕަސެންޓު އިތުރުވެފަ އެވެ.\nމިދިޔަ އަހަރުގެ މާޗް މަހު އެތެރެކޮށްފައި ވަނީ 3.03 ބިލިއަން ރުފިޔާގެ މުދަލެވެ. އަދި އިމްޕޯޓް ޑިއުޓީ އާއި އެހެނިހެން ފީގެ ގޮތުގައި ދައުލަތަށް ލިބުނީ 173.4 މިލިއަން ރުފިޔާ އެވެ.\nރާއްޖެ އަށް މާޗް މަހު އެންމެ ގިނައިން މުދާ އެތެރެކުރީ ޗައިނާ އާއި ޔޫއޭއީ އަދި އިންޑިއާ އިންނެވެ. ރާއްޖޭގައި ބިޔަ ޕްރޮޖެކްޓްތަކެއް ހިންގަމުން އަންނަ ޗައިނާ އިން 28 ޕަސެންޓް މުދާ ގެނައިރު، 15 ޕަސެންޓް މުދާ އެތެރެކުރީ ޔޫއޭއީ އިންނެވެ. ފަހަކަަށް އައިސް ރާއްޖެއާ ގުޅުން ހީނަރުވެފައިވާ އިންޑިއާ އިން އެތެރެކުރީ 11 ޕަސެންޓު މުދަލެވެ.\nމުދާ ބޭރުކުރި ވަރު ވެސް ވަނީ އިތުރުވެފައި\nމިދިޔަ އަހަރުގެ މާޗް މަހު 165.6 މިލިއަން ރުފިޔާގެ މުދާ ރާއްޖެ އިން ބޭރުކުރި އިރު، އެ އަދަދު މި އަހަރު ވަނީ 246.1 މިލިޔަން ރުފިޔާ އަށް އިތުރުވެފަ އެވެ.\nރާއްޖޭން މައިގަނޑު ގޮތެއްގައި ބޭރު ކުރަނީ ކަަނޑު މަހުގެ ބާވަތްތަަކެވެ. އެހެން ކަމުން މި ދުވަސްކޮޅު މަސްވެރިކަން ރަަނގަޅު ވެފައިވާއިރު، މި އަހަރުގެ މާޗް މަހު ވަނީ މިދިޔަ އަހަރަށް ވުރެ 49 ޕަަސެންޓް އިތުރަށް މުދާ ބޭރުކޮށްފަ އެވެ.\nކަަސްޓަމްސް އިން ބުނީ ރާއްޖޭން އެންމެ ގިނައިން މުދާ ބޭރު ކުރީ ތައިލެންޑާއި ޖަރުމަނާއި އިނގިރޭސި ވިލާތަށް ކަމަށެވެ. އެގޮތުން ތައިލެންޑަށް 35 ޕަސެންޓް މުދާ ބޭރު ކުރިއިރު، ޖަރުމަނަށް ބޭރުކުރީ 15 ޕަސެންޓެވެ. އަދި އިނގިރޭސި ވިލާތަށް ބޭރު ކޮށްފައި ވަނީ 10 ޕަސެންޓް މުދަލެވެ.\nއިތުރު ލިޔުންތައް އިމްޕޯޓް ޑިއުޓީ ކަސްޓަމްސް އެމްޕީއެލް އިމްޕޯޓް/އެކްސްޕޯޓް


April 01, 2021 18:31:17\nالحمد لله والصلاة والسلام على محمد وعلى آله و صحبه أجمعين , وبعد...\nމަތިވެރި ރަމަޟާންމަހަށް މަރުޙަބާ ކިޔައި ތައްޔާރީވުމުގައި މީސްތަކުން ބެހިގެންވަނީ ދެބަޔަކަށޭ ބުނެވިދާނެއެވެ. އެއްބަޔަކީ ރޯދަމަހަށް ތައްޔާރުވުމުގެ ގޮތުން ގޭގެ ފަރުނީޗަރު ބަދަލުކޮށް، ބަދިގެ ސާމާނު ހޯދައި، ޓީވީން ރޯދަމަހަށް ޚާއްޞަކޮށްގެން ފޮނުވަން ހަމަޖެހިފާ ހުރީ ކޮން މުނިފޫހިފިލުވުމުގެ ޕޮރުގުރާމުތަކެއްތޯ ބަލައި އެއަށް ވަގުތު ހުސްކުރާ މީހުންނެވެ. އަނެއް ބަޔަކީ އެމީހުންގެ ގެތައް ރަމަޟާންމަހަށް ތައްޔާރު ކުރާ ބީދައިން އެމީހުންގެ އަމިއްލަ ނަފްސުތައް ވެސް ތައްޔާރުކޮށް އެމަހުގެ ބޭނުން އެންމެ ފުރިހަމަ ގޮތުގައި ހިފޭނީ ކޮންގޮތަކަށްތޯ ބަލައި ތައްޔާރީވާ މީހުންނެވެ.\nމި ދެބައިމީހުންގެ ތައްޔާރީތައް ތަފާތުވި ނަމަވެސް މިދެބައިމީހުންގެ އެއްގޮތް ކަމެއް ވެސް އެބަހުއްޓެވެ. އެއީ ދުރާލައި ޝަޢުބާން މަހުން ފެށިގެން މިބައިމީހުން މިބަރަކާތްތެރި ރަމަޟާންމަހަށް ތައްޔާރުވަމުންދާ ދިޔުމެވެ. އެހެންކަމުން އިރާދަކުރެއްވިއްޔާ މިލިޔުމަކީ މިދެބައިމީހުންނަށް ވެސް ފައިދާކުރާނެ ލިޔުމަކަށް ވެގެންދާނެ ކަމަށް އުންމީދު ކުރަމެވެ. ނުރަނގަޅު ތައްޔާރީވަމުން ދާ މީހުންނަށް އެކަން ރަނގަޅު ކުރާނެ ގޮތް މި ލިޔުމުން އެނގިގެން ދާނެއެވެ. އަދި ރަނގަޅު ތައްޔާރީވަމުން ދާ މީހުންނަށް އިތުރު ހިތްވަރެއް ލިބިގެން ދާނެއެވެ.\nقال تعالى : ( وَتُوبُوا إِلَى اللَّهِ جَمِيعاً أَيُّهَا الْمُؤْمِنُونَ لَعَلَّكُمْ تُفْلِحُونَ ) މާނައީ: "އޭ އީމާންވި މީސްތަކުންނޭވެ! ތިޔަބައިމީހުން އެކީއެކަށް ﷲ އަށް ތައުބާވާށެވެ. އެއީ ތިޔަބައިމީހުން ކާމިޔާބުވުމަށްޓަކައެވެ."\nމި އުތްމަތުގެ ސަލަފުއްޞާލިޙުންގެ ފަރާތުން ވާރިދުވެގެންެވެއެވެ. އެބައިމީހުން ރޯދަމަސް ޖެހެން ހަ މަހަށް ވުމުން އެ މަސް ލިބޭތޯ، އަދި އެ މަހާ ބައްދަލުވޭތޯ ﷲގެ ހަޟްރަތުގައި އެދި ދުޢާކުރައްވައެވެ. އަދި ރޯދަމަހުގައާއި ރޯދަމަސް ނިމުމުން ބާކީއޮތް ފަސް މަސްދުވަހު އެ ރޯދަމަހުގައި ކުރެވުނު އަޅުކަންތައް ޤަބޫލުކުރައްވާތޯ ވެސް ދުޢާކުރައްވައެވެ.\nعَنْ أَبِي سَلَمَةَ قَالَ : سَمِعْتُ عَائِشَةَ رَضِيَ اللَّهُ عَنْهَا تَقُولُ : (كَانَ يَكُونُ عَلَيَّ الصَّوْمُ مِنْ رَمَضَانَ فَمَا أَسْتَطِيعُ أَنْ أَقْضِيَهُ إِلا فِي شَعْبَانَ) މާނައީ: " ﷲ ރުއްސުންލެއްވި އަބޫ ސަލަމަތު ވިދާޅުވިއެވެ. ޢާއިޝާ رضي الله عنها ވިދާޅުވަނިކޮށް ތިމަން އަޑުއެހީމެވެ. (ބައެއްފަހަރު ތިމަންކަމަނާގެ މައްޗަށް ޤަޟާކުރަންޖެހޭ ރޯދަތައް ހުރެއެވެ. ނަމަވެސް ތިމަންކަމަނާއަށް އެ ރޯދަތައް ޤަޟާކުރެވޭވަރު ޝަޢުބާން މަހުގައި މެނުވީ ނުވެއެވެ.)\nعَنْ أُسَامَة بْن زَيْدٍ قَالَ : قُلْتُ : يَا رَسُولَ اللَّهِ لَمْ أَرَكَ تَصُومُ شَهْرًا مِنْ الشُّهُورِ مَا تَصُومُ مِنْ شَعْبَانَ ، قَالَ : ( ذَلِكَ شَهْرٌ يَغْفُلُ النَّاسُ عَنْهُ بَيْنَ رَجَبٍ وَرَمَضَانَ ، وَهُوَ شَهْرٌ تُرْفَعُ فِيهِ الأَعْمَالُ إِلَى رَبِّ الْعَالَمِينَ فَأُحِبُّ أَنْ يُرْفَعَ عَمَلِي وَأَنَا صَائِمٌ ) . މާނައީ: " ﷲ ރުއްސުންލެއްވި އުސާމާ އިބްނު ޒައިދު ރަޟިޔަﷲ ޢަންހުމާ ވިދާޅުވިއެވެ. ތިމަންކަލޭގެފާނު ދެންނެވީމެވެ. އޭ ﷲގެ ރަސޫލާއެވެ. ޝަޢުބާންމަހު ރޯދަ ހިއްޕަވާ ފަދައިން އެހެން މަހެއްގައި ތިފަދަ ގޮތަކަށް ރޯދަ ހިއްޕަވާ ތަނެއް ނުފެނެއެވެ. އެކަލޭގެފާނު ޙަދީޡްފުޅުކުރެއްވިއެވެ:( އެމަހަކީ މީސްތަކުން އެމަހަކާމެދު ޣާފިލުވެފައިވާ މަހެކެވެ. އެއީ ރަޖަބުމަހާއި ރަމަޟާންމަހާ ދެމެދެވެ. އަދި އެމަހަކީ ޢާލަމްތަކުގެ ވެރި ރައްބަށް އަޅާގެ ޢަމަލުތައް އުފުއްލެވޭ މަހެވެ. އެހެންކަމުން ތިމަންކަލޭގެފާނުގެ ޢަމަލު އުފުއްލެވޭއިރު ރޯދައަށް ހުންނެވުމަށް ތިމަންކަލޭގެފާނު ލޯބިކުރައްވަމެވެ)."\nދުޢާއަކީ މާތް ﷲ އަޅުގަނޑުމެން އެންމެނަށް މިރަމަޟާންމަހުގެ ބޭނުން އެންމެ ފުރިހަމަ ގޮތުގައި ހިފުމުގެ ތައުފީޤު ދެއްވުމެވެ... އާމީން!\nރަމަޟާންމަސް ރޯދަމަސް ރޯދަ ރަމަޟާން


Adheeb ge DNA fenumun, Nazim ge kureege hukumah asaru kuraane: Dhaulaiy | Mihaaru\nކުރީގެ ޑިފެންސް މިނިސްޓަރު ނާޒިމް ނޫސްވެރިންނާ ވާހަކަ ދައްކަވަނީ.---ފޮޓޯ: މިހާރު\nއަދީބުގެ ޑީއެންއޭ ފެނުމުން، ނާޒިމްގެ ކުރީގެ ހުކުމަށް އަސަރު ކުރާނެ: ދައުލަތް\n27 ނޮވެމްބަރ 2018 - 13:30 11 comments\nކުރީގެ ޑިފެންސް މިނިސްޓަރު މުހައްމަދު ނާޒިމް ދިރިއުޅުއްވި ކޮޓަރިން ފެނުނު ފިސްތޯލައިން ކުރީގެ ނައިބު ރައީސް އަހުމަދު އަދީބުގެ ޑީއެންއޭ ފެނިފައިވާތީ، ނާޒިމް 11 އަހަރަށް ޖަލަށް ލުމަށް ކްރިމިނަލް ކޯޓުން ކުރި ހުކުމަށް އަސަރު ކުރާނެ ކަމަށް ދައުލަތުން މިއަދު ސުޕްރީމް ކޯޓުގައި ބުނެފި އެވެ.\nދައުލަތުން މިހެން ބުނީ، ޖެނުއަރީ 2015 ގައި ގ. އެނިފްގޭގައި ހުންނަ ނާޒިމްގެ ކޮޓަރިން ހަނގުރާމަވެރި ހަތިޔާރު ފެނުނު މައްސަލާގައި އޭނާގެ މައްޗަށް އައިސްފައިވާ ޖަލު ހުކުމް ރިވިއު ކޮށްދިނުމަށް އެދިވަޑައިގެން ނާޒިމް ސުޕްރީމް ކޯޓަށް ހުށަހެޅުއްވުމުން މިއަދު ބޭއްވި ފުރަތަަ އަޑުއެހުމުގަ އެވެ.\nމިއަދުގެ ޝަރީއަތުގެ އަޑުއެހުމުގައި ދައުލަތުން ބުނީ ނާޒިމްގެ މައްސަލަ ކްރިމިނަލް ކޯޓާއި ހައި ކޯޓުގައި ހިނގަމުން ދިޔައިރު، ޑީއެންއޭ ރިޕޯޓް ހުށަނޭޅީ އޭރު އެ ރިޕޯޓް ލިބިފައި ނުވާތީ ކަމަށެވެ. އަދި ފުލުހުންގެ ފަރާތުން ޑީއެންއޭ ރިޕޯޓް ލިބުނީ ނާޒިމްގެ މައްސަލައިގެ އިބްތިދާއީ އަޑުއެހުން ސުޕްރީމް ކޯޓުގައި ކުރިން ހިނގަމުން ދަނިކޮށް ކަމަށާއި އެކަމަކު ރިޕޯޓު ހުށަހަޅަން ބެލިއިރު، އެ މައްސަލަ ބަލައިނުގަތުމަށް އެ ކޯޓުގެ ރަޖިސްޓްރާ ނިންމަވާފައިވާ ކަމަށް ދައުލަތުން ބުންޏެވެ. އެހެންވެ، ޑީއެންއޭގެ ތަހުލީލީ ރިޕޯޓް ސުޕްރީމް ކޯޓަށް އެ ދުވަސްވަރު ހުށަނޭޅުނީ ކަމަށް ދައުލަތުން ބުންޏެވެ.\nއެހެންވެ، ދައުލަތުން ސުޕްރީމް ކޯޓުގައި މިއަދު އެދުނީ، ނާޒިމްގެ ޖަލު ހުކުމުގެ މައްސަލައިގައި އިންސާފުވެރި، އަދުލުވެރި ހުކުމެއް އިއްވައި ދިނުމަށެވެ. ނާޒިމްގެ ވަކީލުން އެދުނީ މައްސަލަ ބާތިލްކޮށް ދިނުމަށެވެ.\nނާޒިމްގެ ކޮޓަރިން ފެނުނު ފިސްތޯލައިން އަދީބުގެ ޑީއެންއޭ ފެނިފައިވާ ކަމަށް ފުލުހުން ހާމަކުރީ، ހައި ކޯޓުގެ މަރުހަލާ ނިމި ސުޕްރީމް ކޯޓުގައި އިސްތިއުނާފުގެ އަޑުއެހުން ކުރިއަށް ދަނިކޮށް، ޖޫން 21، 2016 ގަ އެވެ.\nނާޒިމްގެ ވަކީލުން ސުޕްރީމް ކޯޓުގައި މިއަދު ބުނީ، މިއީ އޭނާގެ ސިޔާސީ ހަޔާތް ބަރުބާދު ކުރުމަށްޓަކައި އަދީބާއި ކުރީގެ ޕޮލިސް ކޮމިޝަނަރު ހުސައިން ވަހީދު ރާވައިގެން ހިންގި ކަމެއް ކަމަށެެވެ.\nނާޒިމްގެ ވަކީލް ނޫރުއްސަލާމް އަބޫބަކުރު ވިދާޅުވީ، ނާޒިމްގެ ކޮޓަރިން ފިސްތޯލާއި ތިން ވަޒަން ފެނިފައިވާއިރު، އެއީ ނާޒިމްގެ އަތުން ފެނުނު އެއްޗެއް ކަން ދައުލަތަށް ސާބިތު ކޮށްދެވިފައި ނުވާ ކަމަށެވެ. ފިސްތޯލާއި ވަޒަން ފެނުނީ ނާޒިމްގެ ދަބަހުން ކަމަށް ވީ ނަމަވެސް އެ ދަބަހުން ވެސް ނާޒިމްގެ ޑީއެންއޭ އާއި ފިންގަޕްރިންޓް ނުފެންނަ ކަމަށް އޭނާ ވިދާޅުވި އެވެ.\nދައުލަތުގެ ވަކީލް ހަސަން ނާޝިދު ވިދާޅުވިގޮތުގައި، ކްރިމިނަލް ކޯޓާއި ހައި ކޯޓުގައި ނާޒިމްގެ މައްސަލަ ކުރިއަށް ގެންދިޔައިރު، ނާޒިމް ފްރޭމް ކޮށްފައިވާކަން ސާބިތު ކޮށްދެވޭ ވަރުގެ ހެއްކެއް ހުށަހަޅައިފައެއް ނެތެވެ. އަދި، ނާޒިމް ފްރޭމް ކޮށްފައިވާކަން އެއްވެސް މީހެއްގެ ހެކިބަހުން ވެސް ސާބިތު ކޮށްދީފައި ނެތް ކަމަށް ދައުލަތުގެ ވަކީލް ވިދާޅުވި އެވެ.\nނާޒިމްގެ ހުކުމުގެ މައްސަލަ މުރާޖައާ ކުރުމުގެ ޝަރީއަތުގެ އަޑުއެހުންތައް ނިންމާލާފައިވާ ކަމަށް އެ މައްސަލަ ބައްލަވާ ފަނޑިޔާރުންގެ ބެންޗުން މިއަދު އިއުލާން ކުރެއްވި އެވެ.\nމައްސަލަ ބައްލަވަނީ ސުޕްރީމް ކޯޓުގެ ފަނޑިޔާރު އާދަމް މުހައްމަދު އަބްދުﷲ އާއި އަބްދުﷲ އަރީފް އަދި އަބްދުލް ޣަނީ މުހައްމަދެވެ. ރިޔާސަތު ބަލަހައްޓަވަނީ އާދަމް މުހައްމަދެވެ.\nއިތުރު ލިޔުންތައް ކާނަލް ނާޒިމް މުހައްމަދު ނާޒިމް ސުޕްރީމް ކޯޓް ޓެރަރިޒަމް އަހުމަދު އަދީބު ކުރީގެ ނައިބު ރައީސް އަދީބު


London Bridge gai hamalaa dhinee Pakistan nasluge meeheh kamah "Dawn" noohaa dhekolhah muzaaharaa kof | Mihaaru\nޕާކިސްތާނުގެ "ޑޯން" ނޫހުގެ އޮފީސް ހިސާރުކޮށްގެން މުޒާހަރާކުރަނީ. --ފޮޓޯ:ޑޯން\nހަމަލާ ދިނީ ޕާކިސްތާން ނަސްލުގެ މީހެއް ކަމަށް ބުނުމުން ޑޯން ނޫހާ ދެކޮޅަށް މުޒާހަރާކޮށްފި\n05 ޑިސެމްބަރ 2019 - 17:192comments\nއިސްލާމްއާބާދު (ޑިސެމްބަރު 5) - ލަންޑަން ބްރިޖުގައި މިދިޔަ ހުކުރު ދުވަހު ވަޅިން ހަމަލާދީ ދެ މީހަކު މަރާލީ ޕާކިސްތާން ނަސްލުގެ މީހެއް ކަމަށް އެ ގައުމުގެ "ޑޯން" ނޫހުން ބުނުމުން އެ ނޫހުގެ އޮފީހުގެ ބޭރުގައި މުޒާހަރާކޮށްފި އެވެ.\nއިސްލާމްއާބާދުގައި ހުންނަ ޑޯން ނޫހުގެ އޮފީސް ބޭރުގައި މިދިޔަ ހޯމަ ދުވަހު ވަނީ ތިން ގަޑިއިރުވަންދެން މުޒާހަރާކޮށް ސްޓާފުން ހިސާރުކޮށްފަ އެވެ. ކޮން ބައެއްކަން ނޭނގޭ ބަޔަކު ވަނީ ނޫހުގެ އޮފީހަށް ސްޓާފުން ވަނުމާއި ނުކުތުން ވެސް މަނާކޮށްފަ އެވެ. އެ މީހުން ޑިމާންޑް ކުރަމުން ދިޔައީ ނޫހުން މައާފަށް އެދި ލިޔުމެއް ދިނުމަށެވެ.\nLondon gai dhe meehaku maraali terrorist dhookohli goiy balanee\nއިހްތިޖާޖްކުރާ މީހުން އިމާރާތުގެ އެތެރެއަށް ނުވެދެވޭނެ ގޮތަށް ސެކިއުރިޓީ ގާޑުން ވަނީ ގޭޓުތައް ތަޅުލައިފަ އެވެ. ނޫހާ ދެކޮޅަށް ކުރި އިހްތިޖާޖް ނިންމާލީ ފުލުހުންގެ އިސް އޮފިސަރުން ގޮސް މަޝްވަރާކޮށްގެންނެވެ.\nނޫހާ ދެކޮޅަށް ކުރި މުޒާހަރާ، ޕާކިސްތާނުގެ ސިޔާސީ ޕާޓީތަކުންނާއި ގާނޫނު ހަދާ މަޖިލީހުގެ މެންބަރުން އަދި ނޫސްވެރިންނާ ގުޅޭ ޖަމާއަތްތަކުން ވަނީ ކުށްވެރިކޮށްފަ އެވެ.\nލަންޑަން ބްރިޖްގައި ވަޅި ހަރައި ދެ މީހަކު މަރާލީ ކުރީގެ ޓެރަރިސްޓެއް ކަމަށްވާ އުސްމާން ހާން، 28، ކިޔާ މީހެކެވެ. ލަންޑަން ސްޓޮކް އެކްސްޗޭންޖް ގޮއްވާލަން 2012 ގައި ރޭވިކަމުގެ ކުށް ސާބިތުވެ، ޖަލަށް ލި އުސްމާންގެ 16 އަހަރުގެ ޖަލު ހުކުމުގެ މުއްދަތުގެ ދެ ބައި ކުޅަ އެއް ބައި ހަމަކުރުމުން އޭނާ ދޫކޮށްލީ މިދިޔަ އަހަރުގެ ޑިސެމްބަރު މަހު އެވެ.\nލަންޑަންގައި ވަޅިން ހަމަލާދީ ދެ މީހަކު މަރާލި އުސާމާ ހާން: އޭނާގެ މައްޗަށް ކުރިން އޮތީ 16 އަހަރުގެ ހުކުމެއް އައިސްފައި\nޑޯން ނޫހުން ބުނެފައި ވަނީ އުސްމާން އުފަންވީ ލަންޑަނުގައި ނަމަވެސް އޭނާ އަކީ ޕާކިސްތާން ދަރިކޮޅުގެ މީހެއް ކަމަށެވެ.\nލަންޑަން ބްރިޖް ހަމަލާ އަށް ފަހު ފުލުހުން ބަޑިޖަހައި އުސްމާން ވަނީ މަރާލައިފަ އެވެ.\nއިތުރު ލިޔުންތައް ޕާކިސްތާން މުޒާހަރާ


JSC minivan kuran beynunvanee umurutha? | Mihaaru\nޖޭއެސްސީގެ މެމްބަރުންތަކެއް: އެ ކޮމިޝަންގެ ބައެއް މެމްބަރުންގެ އުމުރުގެ ޝަރުތު މަތިކުރަން ގާނޫނަށް ވަނީ އިސްލާހު ހުށަހަޅާފައި -- ފޮޓޯ/މިހާރު\n24 ޖުލައި 2019 - 08:12 26 comments\nޝަރުއީ ދާއިރާގެ ވާހަކަ ދައްކާ ނަމަ އެންމެ ފުރަތަމަ އަންނާނީ ޖޭއެސްސީއަށް އިތުބާރު ހޯދުމުގެ ވާހަކަ އެވެ. ދާދި ފަހުން ޖޭއެސްސީގެ ތަހުގީގުތައް އާންމުކޮށް ހުޅުވާލައި، ގިނަ ޝަކުވާތަކެއް ބަލަން ފެށުމާއި މަސައްކަތްތަކުގެ މައުލޫމާތު ހާމަކުރަން ފެށުމާއި ކޮމިޝަންގެ މަސައްކަތްތައް ހަލުވި ކަމާ އެކު ކުރިއަށް ގެންދަން ފެށިޔަސް، އެ ކޮމިޝަނާ މެދު ކުރާ އިތުބާރު ހޯދަން ކުރަން ޖެހޭ މަަސައްކަތްތައް އަދިވެސް މަދެއް ނޫނެވެ.\nޖޭއެސްސީގެ ގާނޫނަށް ބޮޑެތި ގިނަ އިސްލާހުތަކެއް ގެންނަން ސަރުކާރުގެ ފަރާތުން ރައްޔިތުންގެ މަޖިލީހަށް ހުށަހަޅާފައިވާއިރު، އޭގެ ތެރެއިން އެއް އިސްލާހަކީ ޖޭއެސްސީއަށް ވަކީލުންގެ ތެރެއިން އިންތިޚާބުކުރާ މެމްބަރާއި ރައީސް އައްޔަން ކުރައްވާ މެމްބަރާއި އާންމުންގެ ތެރެއިން ކަނޑައަޅާ މެމްބަރުންގެ އުމުރުގެ ޝަރުތު 40 އަހަރަށް މަތި ކުރުމެވެ. އަދި އެ ތިން މެމްބަރުން މަގާމުގައި ތިބޭ މުއްދަތުގައި ވަކީލުންގެ ހައިސިއްޔަތުން ކޯޓުތަކުގައި ވަކާލާތު ކުރުން މަނާކުރަން ވެސް އެ އިސްލާހުގައި ހިމަނާފައިވެ އެވެ.\nޖޭއެސްސީގައި އިންނަވާ މުއްދަތުގައި ކޯޓުތަކުގައި ވަކާލާތު ކުރުން މަނާ ކުރާ ސަބަބަކީ ފަނޑިޔާރުންގެ މައްސަލަތައް ބަލާ މުއައްސަސާގެ މެމްބަރުން ކޯޓުތަކަށް ވަޑައިގެން މައްސަލަތަކުގައި ވަކާލާތު ކުރެއްވުމުން އެ މައްސަލައެއް ބައްލަވާ ފަނޑިޔާރަށް ނުސީދާކޮށް ނުފޫޒުތަކެއް ފޯރުވުމުގެ ފުރުސަތު އޮތުމެވެ. އެހެންވެ، އެއީ މުހިންމު ބަދަލެއް ކަމަށް ގިނަ ބަޔަކު އެއްބަސްވެ އެވެ. އެކަމަކު އެ ތިން މެމްބަރުންގެ އުމުރު 40 އަހަރަށް މަތިވުމުގެ އިސްލާހާ މެދު ވިސްނާލަން ޖެހެ އެވެ.\nޖޭއެސްސީގެ ގާނޫނު މިހާރު އޮންނަ ގޮތުން ވަކީލުންގެ ތެރެއިން އަންނަ މެމްބަރާއި އާންމުންގެ ތެރެއިން ހޮވާ މެމްބަރުގެ އިތުރުން ރައީސްގެ މެމްބަރުގެ އުމުރަކީ 25 އަހަރު ފުރިފައިވުމެވެ. ބާކީ ތިއްބަވާ ހަތް މެމްބަރުންނަކީ މަގާމުގެ ހައިސިއްޔަތުން ކޮމިޝަންގައި ތިއްބަވާ ބޭފުޅުން ކަމަށް ވާތީ އެ ބޭފުޅުންނާ ގުޅޭ އިތުރު ޝަރުތުތަކެއް ނޯވެ އެވެ.\nތިން މެމްބަރެއްގެ އުމުރު 40 އަހަރަށް މަތިކުރުމުގެ ސަބަބެއްގެ ގޮތުގައި ދައްކަނީ އުމުރުން ހަގު ބޭފުޅުން ޖޭއެސްސީގެ މެމްބަރު ކަމަށް ވަޑައިގަތުމުން ނުފޫޒުތަކުގައި ޖެހުމުގެ ފުރުސަތު އޮތުމާއި އެފަދަ ބޭފުޅުންގެ ކުރިމަގު ބިނާ ކުރުމަށް ބޭނުންކުރާ ވަސީލަތަކަށް ޖޭއެސްސީ ހެދުމެވެ. އޭގެ ބަދަލުގައި އުމުރުން ދޮށީ މީހުން އައްޔަން ކުރާ ނަމަ، ތަޖުރިބާ ލިބިފައިވާ އަދި މުޖްތަމައު ބަލައިގަންނަ ފަދަ ނަޒާހަތްތެރި ބަޔަކު ލިބޭނެ ކަމަށް އިސްލާހަށް ތާއީދުކުރައްވާ ބޭފުޅުން ވިދާޅުވެ އެވެ.\nތެދެކެވެ. ޝަރުއީ ދާއިރާއާ ގުޅޭ އެންމެ މުހިންމު ޒިންމާ ހަވާލުވެފައި އޮތް ޖޭއެސްސީ މިނިވަންކަމާ އެކު ހިންގޭނެ މަގު ފަހިކުރަން ނަޒާހަތްތެރި ބޭފުޅުން ކޮމިޝަންގައި ތިއްބަވަން ޖެހޭނެ އެވެ. އެކަމަކު ޖޭއެސްސީގެ މެމްބަރު ކަމަށް އައުމުގެ އުމުރު މަތިކުރުމަކީ އެކަމަށް އޮތް ހައްލެއްތޯ ސުވާލު އުފެދެ އެވެ.\nޖޭއެސްސީގައި މިހާތަނަށް ވެސް މެމްބަރުކަން ކުރެއްވީ އުމުރުން ހަގު ބޭފުޅުންނެއް ނޫނެވެ. މަގާމުގެ ހައިސިއްޔަތުން ބެލިޔަސް އަދި މަގާމުގެ ހައިސިއްޔަތުން ނޫން ގޮތަށް އެ ކޮމިޝަންގެ މެމްބަރުކަން ކުރެއްވި ބޭފުޅުންގެ އުމުރު ވެސް ހަގެއް ނޫނެވެ. ޖޭއެސްސީގެ ނިންމުންތަކާ މެދު އެންމެ ބޮޑަށް ފާޑުކިޔުން އަމާޒުވި އިރު ވެސް ކޮމިޝަންގައި ތިއްބެވީ އުމުރުން ހަގު ބޭފުޅުންނޭ ބުނެވޭކަށް ނެތެވެ. ކުރީގެ ތަޖުރިބާއިން އެކަން ފެންނަން އޮތްއިރު، ޖޭއެސްސީގެ މެމްބަރުންގެ ނަޒާހަތްތެރިކަމާއި މިނިވަންކަމަކީ އެ ބޭފުޅުންގެ އުމުރާ ހަމައިން ނިންމާލެވޭނެ ކަމެއް ނޫނެވެ.\nއެ އިސްލާހު އެގޮތަށް ގެނަޔަސް، ޖޭއެސްސީގައި ސިޔާސީ ބޭފުޅުން އިންތިޚާބު ކޮށްފައިވާ ނުވަތަ އައްޔަން ކޮށްފައި ތިބޭ މެމްބަރުންނާއި ތިން މަރުހަލާގެ ތިން ކޯޓުގެ ފަނޑިޔާރުން ތިއްބަވާތީ އެ ބޭފުޅުންނަށް ކޮންމެހެން 40 އަހަރު ވުން ލާޒިމެއް ނުވެ އެވެ. އެހެންވީއިރު، މި އިސްލާހު ގެނެސްގެން ޖޭއެސްސީގެ އެންމެ ތިން މެމްބަރެއްގެ އުމުރު މަތިކުރުމުން އެއްވެސް މަގްސަދެއް ހާސިލްވާނެ ހެއްޔެވެ؟\nޖޭއެސްސީ މިނިވަން ކުރުމާއި ރައްޔިތުންގެ އިތުބާރު ހޯދުމުގެ ވާހަކަ ދައްކާ ނަމަ، އެންމެ ފުރަތަމަ ވެސް އަންނާނީ ޖޭއެސްސީ އެކުލެވިގެންވާ ގޮތުގެ މައްސަލަ އެވެ. ގާނޫނު އަސާސީގައި ޖޭއެސްސީ އެކުލަވާލި ގޮތުން، ކޮމިޝަންގެ ގިނަ މެމްބަރުންނަކީ ސިޔާސީ ގޮތުން އައްޔަން ކުރާ ނުވަތަ ސިޔާސީ މަގާމުތަކެއް އަދާކުރައްވާ ބޭފުޅުންނަށް ވުމަކީ އެންމެ ބޮޑު މައްސަލަ އެވެ.\nބަދަލު ގެންނަންވީ މުޅި ޖޭއެސްސީ އެކުލެވޭ ގޮތަށެވެ. އެ ބަދަލުނުގެނެސް ވަކިވަކި މެމްބަރުންގެ އުމުރު ކަނޑައެޅިޔަސް އެއީ ހައްލެއް ނޫނެވެ.\nރާއްޖޭގައި މިހާރު ވަކީލު ކަމުގެ ހުއްދަ ލިބިފައިވާ މީހުންގެ ތެރެއިން ގިނައީ 40 އަހަރުން ދަށުގެ މީހުންނެވެ. އަދި އުމުރުން 40 އަހަރު ވާ ފަހުން ނުވަތަ އެއަށް ވުރެ އުމުރު މަތިވާ ފަހުން ވަކީލުކަމުގެ ހުއްދަ ނަގާފައި މީހުން ވެސް އުޅެ އެވެ. އެހެންވުމުން ގާނޫނީ ދާއިރާގައި ގިނަ ތަޖުރިބާ ހުއްޓަސް 40 އަހަރު ނުވާ ވަކީލުންނަށް ފުރުސަތު ގެއްލެ އެވެ. އެކަމަކު ތަޖްރިބާ މަދު، 40 އަހަރުން މަތިވެފައިވާ ކޮންމެ ވަކީލަށް ފުރުސަތު އެބަ ލިބެ އެވެ. އިސްލާހުގައި ވަކި މުއްދަތެއްގެ ތަޖުރިބާގެ ހުރުން ލާޒިމްކޮށްފައެއް ވެސް ނެތެވެ.\nމި އިސްލާހާ އެކު ދިމާވާ އެހެން މައްސަލައެއް ވެސް އެބަ އޮތެވެ. ވަކީލުންގެ ފަރާތުން އިންނަވާ މެމްބަރުގެ މަގާމު ހުސްވެފައިވާތީ އާ މެމްބަރަކު ނެގުމުގެ އިންތިހާބު މި އޮތީ ޖެހިފަ އެވެ. އެ މަގާމަށް ކުރިމަތިލުމުގެ މުއްދަތު އިއްޔެއަށް ހަމަވީ އެވެ. އިންތިޚާބުވާ ފަހުން 40 އަހަރަށް މަތިކޮށްފި ނަމަ، އެ މެމްބަރެއްގެ މަގާމު ގެއްލި އަނެއްކާވެސް އިންތިޚާބެއް ބާއްވަން ޖެހޭނެ އެވެ.\nމިކަމުގައި ގާނޫނީ ގިނަ ބޭފުޅުންގެ ޚިޔާލު ތަފާތެވެ. ގާނޫނީ ފަންނުގެ ގާނޫނާ އެކު، ވަކީލުން ރެގިއުލޭޓް ކުރުމަށް އުފެދުނު ބާ ކައުންސިލްގެ ހިންގާ ކޮމެޓީގައި އެކަމާ ބެހޭ ގޮޮތުން ވާހަކަ ދެއްކެވިއިރު ވެސް ޚިޔާލު ތަފާތެވެ. ބައެއް ބޭފުޅުންގެ ނަޒަރުގައި ވަކީލު ކަމުގެ ތަޖުރިބާއަށް ވުރެ ބޮޑަށް އުމުރަށް އިސްކަން ދިނުމަކީ ގޯހެކެވެ. އުމުރަށް އެކަނި ބަލައިގެން އެއްވެސް މީހެއްގެ ނަޒާހަތްތެރިކަން ކަށަވަރު ކުރެވޭނެ ގޮތެއް ނޯންނާނެ ކަމަށް އެ މެމްބަރުން ފާހަގަކުރެއްވި އެވެ.\nއިސްލާހާ ދެކޮޅު ބޭފުޅުންގެ ވިސްނުމަކީ އުމުރަށް ވުރެ ބޮޑަށް އެ މީހެއްގެ ގާބިލްކަމަށް އިސްކަން ދިނުމެވެ. އެގޮތުން ވަކީލުންގެ ތެރެއިން މެމްބަރަކު ކަނޑައެޅުމުގައި ވަކީލުންގެ އަތްމައްޗަށް އެކަން ދޫކޮށްލާފައި ބޭއްވުން މުހިންމު ކަމަށް އެ ބޭފުޅުން ވިދާޅުވެ އެވެ.\n"ވޯޓު ދެއްވާ ވަކީލުންނަށް ވެސް އަޅުގަނޑުމެން އެބަ ޖެހޭ އިތުބާރު ކުރަން. އެ ބޭފުޅުން ކުރިފުޅުމައްޗަށް ވަޑައިގަންނަވާ ބޭފުޅުން، އެއީ އަދި ކޮންމެ ބޭފުޅަކަށް ވިޔަސް އެ ބޭފުޅުން ވަޒަން ކުރައްވާނެ އެއީ ކޮން ކަހަލަ ބޭފުޅެއް ކަން. އެ ބޭފުޅާ ތަޖްރިބާއަކީ ކޮބައިކަން ވަޒަން ކުރައްވާފައި އެ ބޭފުޅުން ރަނގަޅު ގޮތެއް ނިންމަވާނެ ކަމަށް އަޅުގަނޑު ދެކެނީ،" ކޮމެޓީގައި ވާހަކަ ދައްކަވަމުން ބާ ކައުންސިލްގެ ރައީސް މައުމޫން ހަމީދު ވިދާޅުވި އެވެ.\n"އެހެންވީމަ އެ ޕްރޮސެސްއަށާއި ވޯޓާސްއަށް އަދި އިލެކްޓްރޭޓަށް ކުރާ އިތުބާރު ސާބިތުކޮށް ދެވޭނީ ވީހާ ވެސް ފުޅާ ދާއިރާއެއްގައި ވީހާ ވެސް ބޮޑަކަށް އިހްތިޔާރަށް ދޫކޮށްލައިގެން."\nއެކަމާ ޚިޔާލު ތަފާތުވާ ބޭފުޅުން ފާހަގަކުރެއްވި ގޮތުގައި ފަނޑިޔާރުކަން ކުރެވޭނެ ވަކި އުމުރުތަކެއް ކަނޑައެޅިފައި ހުރިއިރު އެއަށް ވުރެ ހަގު ބޭފުޅުން ފަނޑިޔާރުން އައްޔަން ކުރުމާއި ފަނޑިޔާރުންގެ މައްސަލަތައް ބެލުމުގައި ބައިވެރިވެވޭ ގޮތަށް އޮތުން ރަނގަޅެއް ނޫނެވެ. އެކަމަކު ތަޖްރިބާ އެއީ ޝަރުތަކަށް ހެދުން މުހިންމު ކަމަށް އެ ބޭފުޅުން ވެސް އެއްބަސްވެވަޑައިގަންނަވަ އެވެ.\nޖޭއެސްސީއާ މެދު އިތުބާރު ގެއްލިގެންދިޔަ މައިގަނޑު ސަބަބަކީ ޖޭއެސްސީ އެކުލެވޭ ގޮތެވެ. އެކަމަކު އެކަން ބަދަލު ކުރުމެއް ނެތި، ވަކިވަކި މެމްބަރުންގެ އުމުރު ކަނޑައެޅުމަކުން ނުކުންނާނެ ބޮޑު ނަތީޖާއެއް ނެތެވެ. ދާއިމީ ހައްލަކީ ޖޭއެސްސީގެ މިނިވަންކަން ކަށަވަރު ކުރަން ގާނޫނު އަސާސީ އިސްލާހުކޮށް، ޖޭއެސްސީ އެކުލެވޭ ގޮތް ބަދަލު ކުރުމެވެ.\nއިތުރު ލިޔުންތައް ރައްޔިތުންގެ މަޖިލިސް ޖުޑީޝަލް ސާވިސް ކޮމިޝަން ފަނޑިޔާރުން އައްޔަންކުރުން ވަކީލުން


34 Vana Infofish governing council bahdhal vun rajjeyga fashaifi – Iru\n34 ވަނަ އިންފޯފިޝް ގަވަރނިންގ ކައުންސިލް ބައްދަލުވުން ރާއްޖޭގައި ފަށައިފި\n34 ވަނަ އިންފޯފިޝް ގަވަރނިންގ ކައުންސިލް ބައްދަލުވުން ރާއްޖޭގައި ފަށައިފިއެވެ.\nއިންފޯފިޝް އަކީ، ދުނިޔޭގެ ކާބޯތަކެއްޗާ ބެހޭ ޖަމުޢިއްޔާ، އެފް.އޭ.އޯގެ އެހީތެރިކަމާއެކު ހިންގާ، ސަރަހައްދީ މެމްބަރު ޤައުމުތައް ތަމްސީލުކުރާ ޖަމުޢިއްޔާއެކެވެ.\nޗަންޕާ ސެންޓްރަލް ހޮޓެލްގައި މިމަހުގެ 19 ވަނަ ދުވަހުގެ ނިޔަލަށް ކުރިއަށްދާ އިންފޯފިޝް ގަވަރނިންގ ކައުންސިލް ބައްދަލުވުމުގައި އިންފޯފިޝްގެ7މެމްބަރު ޤައުމުން ބައިވެރިވެއެވެ. އަދި މި އަހަރުގެ އިންފޯފިޝް ގަވަރނިންގ ކައުންސިލްގެ ރިޔާސަތު ބަލަހައްޓަމުން ގެންދަނީ ދިވެހިރާއްޖެއިންނެވެ.\nމި ބައްދަލުވުން ފެށުމުގެ ރަސްމިއްޔާތުގައި ވާހަކަދައްކަވަމުން މިނިސްޓަރ އޮފް ފިޝަރީޒް މެރިން ރިސޯސަސް އެންޑް އެގްރިކަލްޗަރ ޒަހާ ވަހީދު ވިދާޅުވީ، 1986 ވަނަ އަހަރު އިންފޯޕިޝް އުފެދުނީއްސުރެ ރާއްޖެއަކީ އެ ޖަމުޢިއްޔާގެ މުހިންމު މެންބަރެއްކަމަށެވެ.\nރާއްޖޭގެ އިޤްތިޞާދުގައި މަސްވެރިކަން މުހިންމު ދައުރެއް އަދާކުރާކަން ފާހަގަކުރައްވައި މިނިސްޓަރ ވިދާޅުވީ، މި ސިނާއަތުން އިޤްތިޞާދަށް ލިބޭ މަންފާ އިތުރުކުރުމަށް ސިނާއަތް ސިންދަފާތުކުރުމަކީ ސަރުކާރުން ވަރަށް ބޮޑު އަހަމިއްޔަތުކަމެއް ދެއްވާކަމެއްކަމަށެވެ. އެގޮތުން މަސްވެރިން ބާނާމަސް ރާއްޖެއިން ބޭރުގެ މާކެޓްތަކަށް ފޮނުވާއިރު ވެލިއު އެޑްކުރުމާއި، މެރިކަލްޗަރ ޑިވެލޮޕްމަންޓްގެ މަސައްކަތްތައް މިނިސްޓަރ ފާހަގަކުރެއްވިއެވެ.\n“އަޅުގަނޑުމެންގެ ވަރަށް މުހިންމު ދާއިރާއެއް މިހާރު މެރިކަލްޗަރއަކީ. އެހެންވީމަ މެރިކަލްޗަރ ތަރައްޤީކުރުމާއި ގުޅޭގޮތުން އިންފޯފިޝްއިން ކޮންގޮތަކަށްތޯ އަޅުގަނޑުމެންނަށް އެހީތެރިވެދެވޭނީ. ފަންނީ ގޮތުންތޯ ނުވަތަ ތަމްރީނީ ގޮތުންތޯ. އިންޓަނޭޝަނަލް އޮބްޒާވަރެއްގެ ގޮތުގައި ސައުތު އީސްޓް އޭޝިއަން ފިޝަރީޒް ޑިވެލޮޕްމަންޓްގެ މަންދޫބެއް އެބައިންނެވި. އެމީހުންނަކީ ވަރަށް ގިނަ ޓްރެއިނިންގ އޮޕަޗުނިޓީޒް ލިބޭތަނެއް. އެ އޮޕަޗުނިޓީޒްތަކުގެ ބޭނުން ރާއްޖެއަށް ހިފޭނީ ކިހާވަރަކަށްތޯ. ކޮންކޮން ދާއިރާއަކުންތޯ އަޅުގަނޑުމެންނަށް މަޝްވަރާކުރެވޭނެ.” އާދަމް މަނިކު ވިދާޅުވިއެވެ.\nތިރީސް ހަތަރުވަނަ އިންފޯފިޝް ގަވަރނިންގ ކައުންސިލް ބައްދަލުވުގައި މިއަންނަ އަހަރު އިންފޯފިޝްގެ ފަރާތުން ކުރިއަށްގެންދާނީ ކޮންކޮން ހަރަކާތްތަކެއްތޯ ނިންމާނެއެވެ. އަދި އިންފޯފިޝް ގަވަންންސްއާއި ގުޅޭގޮތުން މިހާރު ހުށައެޅިފައިހުރި ކަންތައްތަކާއި ގުޅޭގޮތުން މަޝްވަރާކޮށް މަސްވެރިކަމާއި އިކޯކަލްޗަރގެ ދާއިރާއިން ޤައުމުތައް ޕްރޮމޯޓް ކުރެވޭނެ ގޮތްތަކަކީ ކޮބައިތޯ ބަލާނެއެވެ. މީގެއިތުރުން މިއަންނަ އަހަރު އޮންނަ ޓޫނާ ކޮންފަރެންސް އާއި ގުޅޭގޮތުންވެސް މަޝްވަރާކުރާނެއެވެ.\nމިބައްދަލުވުމުގައި ފިޖީގެ މިނިސްޓަރ އޮފް ފިޝަރީޒް ސެމީ ކޮރޮއިލަވެސައުވެސް ބައިވެރިވެވަޑައިގަންވައެވެ.\nމިޖަމްއިއްޔާގައި 13 މެމްބަރު ޤައުމު ހިމެނެއެވެ.


Suki ge jalu muhdhathu dhe aharah luikoffi\nސޫކީގެ ޖަލު މުއްދަތު ދެއަހަރަށް ލުއިކޮށްފި\nއަން ސަން ސޫކީ (ވ) އަދި އޭނާގެ ސަރުކާރުގެ ވެރިން ކޯޓުގައި އަޑުއެހުންތައް ކުރިއަށް ގެންދަނީ\nމިއަންމާގައި އަސްކަރީ ބަޣާވާތަކުން މަގާމުން ދުރު ކޮށްފައިވާ މަދަނީ ސަރުކާރުގެ ވެރިޔާ އަން ސަން ސޫކީ ހަތަރު އަހަރަށް ޖަލަށްލާން ހުކުމް ކުރުމަށް ފަހު އެ މުއްދަތު ލުއި ކޮށްފި އެވެ.\nސޫކީ ޖަލަށް ލުމަކީ ވަރަށް ބޮޑަށް ރާވައިގެން އަދި ސިޔާސީ ފިކުރުގައި ކުރި ކަމެއް ކަމަށް އދ. އާއި ޔޫރަޕިއަން ޔޫނިއަނުން ވަނީ ބުނެފަ އެވެ. ސޫކީއަށް އިއްވި ހަތަރު އަހަރުގެ ޖަލު ހުކުމާ މެދު މުޅި ދުނިޔެ ފާޑު ކިޔަމުން ދަނިކޮށް އަސްކަރިއްޔާއިން މުއްދަތު ކުރުކުރީ އެވެ.\nއަސްކަރީ ވެރިން ހިންގާ ކޯޓަކުން ސޫކީ ޖަލަށް ލާން ހުކުމް ކޮށްފައި މިވަނީ ބަޣާވާތަށް ފަހު އޭނާގެ މައްޗަށް އުފުލި ދައުވާތަކާ ވެސް ފުށުއަރާ ގޮތަށެވެ. ކޮވިޑް ގަވާއިދުތަކާ ޚިލާފުވި ކަމަށް ބުނެ އަދި ގައުމުގައި ފިތުނަ އުފައްދަން މަސައްކަތް ކުރެއްވި ކަމަށް ބުނެ އެވެ.\nމިއަންމާގެ އަސްކަރިއްޔާއިން ސޫކީގެ މަދަނީ ސަރުކާރު ވައްޓާލީ މިއަހަރު ފެބްރުއަރީ އެކެއްގަ އެވެ. އެއަށް ފަހު ގައުމުގައި ވެރިކަން ކުރަމުން ގެންދަނީ އަސްކަރިއްޔާއިން އުފައްދާފައި އޮތް ކައުންސިލަކުންނެވެ.\nއަސްކަރިއްޔާއިން ގައުމު ހިންގުމާ ދެކޮޅަށް މިއަންމާގެ މަގުތަކަށް އާންމުން ނުކުމެ ހިންގި ހަރަކާތްތަކުގައި ގިނަ އަދަދަކަށް މީހުން މަރުވެފައިވާ ކަމަށް އދ. އިންސާނީ ހައްގުތަކާ ބެހޭ ކައުންސިލުން ބުނެ އެވެ.\nސޫކީ މަގާމުން ދުރުކުރުމަށް ފަހު ގޭބަންދުގައި ބަހައްޓައިގެން ހިންގާ ޝަރީއަތް ބަލައި ނުގަންނާނެ ކަމަށް ޔޫރަޕިއަން ޔޫނިއަނުން އޮތީ ބުނެފަ އެވެ. އަނެއްކޮޅުން އޭނާގެ ވަކީލުންނަށް ބައިނަލްއަގުވާމީ ޚަބަރު އޭޖެންސިތަކަށް މައުލޫމާތު ދިނުން ވެސް އޮތީ މަނާ ކޮށްފަ އެވެ.\nސޫކިއާ އެކު އޭނާގެ ސަރުކާރުގެ ވެރިންނަށް ވެސް އަސްކަރީ ކޯޓުން ދައުވާ އުފުލައި ގެންދަނީ މައްސަލަތައް ބަލަމުންނެވެ.\nމިއަންމާ ޕޮލިޓިކްސް ބަޣާވާތް\nމިއަންމާ އަސްކަރީ ހަބަރު ޕޭޖް ފޭސްބުކުން ފޮހެލައިފި